**คำอธิบายรายวิชาภาษาไทย**

**ชั้นประถมศึกษาปีที่ ๑ เวลา 160 ชั่วโมง**

 ศึกษาเกี่ยวกับการฟัง ดูนิทานสั้นๆและการ์ตูนที่ตนเองสนใจ ด้วยความตั้งใจ และสามารถแสดงความรู้สึกจากเรื่องที่ฟัง ดู พูดสื่อสารในชีวิตประจําวัน เชน การแนะนําตนเอง การขอความชวยเหลือการกลาวคําขอบคุณ การกลาวคําขอโทษ พูดแสดงความคิดเห็นและความรูสึก จากเรื่องที่ฟงและดูได้ถูกต้องเหมาะสมและเป็นกลาโดยเคารพในความหลากหลายอานออกเสียงและบอกความหมายของคํา คําคลองจองและขอความที่ประกอบดวย คําพื้นฐาน คือ คําที่ใชในชีวิตประจําวันไมนอยกวา ๖๐๐ คํา ประกอบดวย คําควบกล้ํา คําที่มีอักษรนําได้ถูกต้อง เหมาะสม และไพเราะ มีสมาธิในการอ่าน เข้าใจสิ่งที่อ่านจากสื่อตางๆ เที่มีรูปวรรณยุกตและไมมีรูปวรรณยุกต คําที่มีตัวสะกดตรงตามมาตราและไมตรง ตามมาตรา คําที่มีพยัญชนะชน นิทาน เรื่องสั้นๆ บทรองเลนและบทเพลง มีนิสัยรักการอ่าน สามารถวิเคราะห์สิ่งที่อ่านและนำข้อคิดจากการอ่าน ไปประยุกต์ใช้ในชีวิตประจำวันได้อย่างสร้างสรรค์ คัดลายมือและเขียนคำได้ถูกต้อง แล้วสามารถนำไปใช้ในการเขียนเพื่อสื่อสารในชีวิตประจำวันได้ชัดเจนและ เหมาะสม เขียนสื่อสาร บรรยายภาพที่กำหนดได้อย่างถูกต้อง โดยตั้งใจ มีความคิดสร้างสรรค์และมีมารยาทที่ดี เขียนเรื่องตามจินตนาการอย่างสร้างสรรค์ ใช้ภาษาพูดและภาษาเขียนโดยการสืบค้นความหมายของคำภาษาถิ่นจากประโยคอย่างง่าย ที่เกี่ยวข้องกับบุคคลและกาลเทศะตามที่ครูกำหนดให้ แล้วเปลี่ยน เป็นภาษาไทยมาตรฐานได้ถูกต้อง มีเจตคติที่ดีต่อการใช้ภาษาไทยอย่างถูกต้อง

**ผลลัพธ์การเรียนรู้ ชั้นประถมศึกษาปีที่ ๑**

LO1/ LO2/ LO3/ LO4/ LO5/ LO6/ LO7/ LO8/ LO9

**สมรรถนะหลัก 6 ประการ**

1. การจัดการตนเอง (Self-Management: SM)

2. การคิดขั้นสูง (Higher Order Thinking : HOT)

3. การสื่อสา**ร** (Communication: CM)

4. การรวมพลังทำงานเป็นทีม (Teamwork and Collaboration: TC)

5. การเป็นพลเมืองที่เข้มแข็ง (Active Citizen: AC)

6. การอยู่ร่วมกับธรรมชาติฯ (Sustainable coexistence with living in the harmony of nature and science)

**กลุ่มสาระการเรียนรู้ภาษาไทย**

**☑ สาระสำคัญของกลุ่มสาระการเรียนรู้**

 **ความสำคัญของกลุ่มสาระการเรียนรู้ภาษาไทย**

ภาษาไทยเป็นเครื่องมือสำหรับการสื่อสารที่สำคัญของคนไทย ทำให้เกิดความเข้าใจที่ตรงกัน ทั้งระดับบุคคลและระดับสังคม เป็นเครื่องมือสำหรับการคิด การรู้คิดด้วยภาษาไทยจะช่วยให้การเรียนรู้และการแสวงหาความรู้ในศาสตร์อื่น ๆ เป็นไปอย่างมีประสิทธิภาพ ภาษาไทยเป็นสำนึกร่วม เป็นมรดกทางวัฒนธรรม และเป็นเอกลักษณ์ของชาติ ตลอดจนเป็นเครื่องมือสำหรับการสร้างสรรค์และการเข้าถึงสุนทรียภาพ ดังนั้น การใช้ภาษาไทยจึงเป็นสมรรถนะที่ต้องศึกษาและฝึกฝนจนเกิดความชำนาญ

 กลุ่มสาระการเรียนรู้นี้มีสมรรถนะเฉพาะ 4 สมรรถนะ ได้แก่ 1) การฟัง การดู และการพูดเพื่อพัฒนาการคิด 2) การอ่านเพื่อพัฒนาการคิด 3) การเขียนเพื่อพัฒนาการคิด และ 4) การเข้าใจธรรมชาติของภาษาและการใช้ภาษาไทย

 สมรรถนะเฉพาะทั้ง 4 สมรรถนะดังกล่าว มีความสัมพันธ์เชื่อมโยงกับสมรรถนะหลักทั้ง 6 สมรรถนะ และบูรณาการกันเป็นผลลัพธ์การเรียนรู้ช่วงชั้น 9 ข้อ ซึ่งเป็นเป้าหมายของช่วงชั้นนี้

 ผลลัพธ์การเรียนรู้ช่วงชั้นที่ 1 ทั้ง 9 ข้อ นำไปกำหนดเป็นผลลัพธ์การเรียนรู้ชั้นประถมศึกษาปีที่ 1 - 3 โดยต้องคำนึงถึงการบูรณาการสมรรถนะหลักและสมรรถนะเฉพาะด้วย เพื่อให้เมื่อผู้เรียนบรรลุผลลัพธ์การเรียนรู้ชั้นปีแล้ว จะนำไปสู่การบรรลุผลลัพธ์การเรียนรู้ช่วงชั้นตามที่หลักสูตรกำหนดไว้

 **ลักษณะเฉพาะ/ ธรรมชาติของกลุ่มสาระการเรียนรู้**

การเรียนรู้ภาษาไทยในช่วงชั้นที่ 1 เป็นการเรียนรู้การใช้ภาษาที่เกี่ยวข้องกับบริบทใกล้ตัว เริ่มต้นจากเรื่องของตัวเอง เรื่องที่เกี่ยวข้องกับตัวเอง สถานการณ์ หรือบริบทใกล้ตัวของนักเรียน ทั้งในและนอกโรงเรียน

นักเรียนจะได้รับการพัฒนาสมรรถนะการฟังจากการฟังและ/ หรือดูสิ่งต่าง ๆ เพื่อเรียนรู้คำศัพท์ และสร้าง ความเข้าใจเรื่องราวไปพร้อม ๆ กับการพัฒนาสมรรถนะการพูดจากการพูดสนทนาและการเล่าเรื่อง เพื่อแลกเปลี่ยนความรู้ แสดงความคิดเห็น และความรู้สึก รวมทั้งถ่ายทอดประสบการณ์ของตนเองอย่างมีประสิทธิภาพถูกกาลเทศะ บุคคล รวมทั้งมีมารยาทในการฟัง การดู และการพูด

ในขณะเดียวกัน นักเรียนก็ต้องได้รับการพัฒนาสมรรถนะการอ่านจากการอ่านบทอ่านประเภทต่าง ๆ เพื่อให้สามารถอ่านออกและเข้าใจเนื้อหาสาระของบทอ่านไปพร้อม ๆ กับการพัฒนาสมรรถนะการเขียน เพื่อให้สามารถเขียนสะกดคำได้ถูกต้องตามโครงสร้างภาษา และเขียนข้อความแสดงความรู้ความเข้าใจ ความคิด ความรู้สึก โดยใช้คำและประโยคง่าย ๆ ตรงตามวัตถุประสงค์ได้อย่างถูกหลักการใช้ภาษาในการสื่อความหมาย เพื่อสื่อสารและเรียนรู้อย่างมีประสิทธิภาพ และมีมารยาทในการอ่านและการเขียน ทั้งนี้ วิธีการสอนอ่านเขียนแบบแจกลูกสะกดคำ และอ่านตามครู ยังคงเป็นวิธีการสอนที่มีประสิทธิภาพ สำหรับจัดการเรียนการสอนให้นักเรียนสามารถอ่านออกและเขียนได้

**จุดเน้นการพัฒนา**

การสอนภาษาไทยในช่วงชั้นที่ 1 เป็นการพัฒนาสมรรถนะการใช้ภาษาของนักเรียน ผ่านการเรียนรู้หลักภาษาไทยและโครงสร้างภาษาไทยพื้นฐานจากสื่อต่าง ๆ เพื่อให้นักเรียนเกิดสมรรถนะการใช้ภาษา
เพื่อสื่อสารในบริบทต่าง ๆ และเกิดสมรรถนะการใช้ภาษาในฐานะเครื่องมือการเรียนรู้ การจัดการเรียนรู้ในช่วงชั้นที่ 1 เป็นการเรียนรู้อย่างมีความหมาย โดยคำนึงพัฒนาการการเรียนรู้ภาษาของนักเรียนเป็นสำคัญ เนื่องจากเป็นวัยที่เพิ่งก้าวออกมาจากระดับปฐมวัย หรือครอบครัว นักเรียนจึงมีความแตกต่างระหว่างบุคคล ทั้งด้านการใช้ภาษา การเรียนรู้ร่วมกับเพื่อน และการใช้ชีวิตกับผู้อื่นที่ไม่ใช่คนในครอบครัว ในเบื้องต้นครูควรจัดการเรียนรู้ที่สอดคล้องกับความสามารถในการรับรู้และการเรียนรู้ของนักเรียน ปรับพื้นฐานของนักเรียนแต่ละคน โดยออกแบบการจัดกิจกรรมการเรียนการสอนบนฐานของสถานการณ์ หรือบริบทใกล้ตัวของนักเรียนทั้งในและนอกโรงเรียน เช่น การใช้ภาษาพูดเพื่อสื่อสารในห้องเรียน ห้องสมุด โรงอาหาร เป็นต้น รวมทั้งออกแบบกิจกรรมการอ่านและการเขียนโดยใช้วิธีการสอนหลากหลาย เพื่อให้นักเรียนอ่านออกเขียนได้ และสื่อสารได้อย่างมีประสิทธิภาพ เหมาะสมกับช่วงวัยของนักเรียน โดยใช้บทอ่านในหนังสือหรือสื่อประเภทต่าง ๆ ในชีวิตประจำวัน เช่น บทอ่านสำหรับเด็ก วรรณคดีไทย ป้ายโฆษณา ประกาศ

**การนำไปใช้ในชีวิตจริง**

การเข้าใจธรรมชาติของภาษาและการใช้ภาษาไทยในช่วงชั้นนี้ มีวัตถุประสงค์สำคัญเพื่อให้นักเรียน
ได้ฝึกการฟัง การดู การพูด การอ่าน และการเขียน ผ่านการเรียนรู้หลักการใช้ภาษาและโครงสร้างภาษาไทยพื้นฐานจากสื่อต่าง ๆ เพื่อให้นักเรียนเกิดสมรรถนะการใช้ภาษาเพื่อสื่อสารในบริบทต่าง ๆ และเกิดสมรรถนะการใช้ภาษาในฐานะเครื่องมือการเรียนรู้ ทั้งนี้ การสอนอ่านเขียนในเบื้องต้นเพื่อให้นักเรียนสามารถอ่านเขียนได้อย่างถูกต้อง ชัดเจน ยังคงเน้นการสอนอ่านเขียนโดยการแจกลูกสะกดคำเป็นหลัก จากนั้นจะเป็นการเรียนรู้เกี่ยวกับการเข้าใจความหมายของคำ การนำไปใช้แต่งประโยคอย่างง่ายในบริบทและสถานการณ์ต่างๆ รวมทั้งการใช้ภาษาไทยได้อย่างเหมาะสมกับกาลเทศะ

การใช้ภาษาไทยเพื่อให้สามารถสื่อสารได้ในบริบทต่าง ๆ ทั้งการเรียนในชั้นเรียนและทุกเวลาที่ต้องมี
การปฏิสัมพันธ์สื่อสารกับผู้อื่น นักเรียนจำเป็นต้องได้รับการพัฒนาหรือฝึกฝนอย่างต่อเนื่อง เพื่อให้การสื่อสารเป็นไปอย่างมีประสิทธิภาพ

**การบูรณาการกับกลุ่มสาระการเรียนรู้ต่าง ๆ**

การเรียนรู้ภาษาไทยในช่วงชั้นที่ 1 นี้ นักเรียนจะได้เรียนรู้ผ่านการรับสารต่าง ๆ ทั้งจากการฟัง การดู และการอ่าน เพื่อให้สามารถส่งสาร คือ การเขียนและการพูดได้อย่างเหมาะสมกับกาลเทศะและบุคคล ด้วยเหตุนี้ การออกแบบการจัดกิจกรรมการเรียนการสอนนอกจากจำเป็นต้องเชื่อมโยงบนฐานของสถานการณ์ หรือบริบทใกล้ตัวแล้ว ยังต้องมีการบูรณาการร่วมกับวิชาอื่น ๆ เช่น

**คณิตศาสตร์** อ่านและเขียนแผนภาพแผนภูมิ แผนผัง ฟัง ดู และอ่านโจทย์คณิตศาสตร์ ตีความ แก้ปัญหา พูดนำเสนอ แสดงวิธีคิด เขียนคำที่สื่อความหมายถึงการบวก การลบ การคูณ การหาร แสดงความสัมพันธ์ของจำนวนที่เป็นรูปธรรม รับฟังและอธิบายให้เหตุผลความสัมพันธ์ของจำนวน

**ภาษาอังกฤษ** เรียนรู้ ฟัง ดู และพูดคำศัพท์ ทั้งภาษาไทยและภาษาอังกฤษ

**ศิลปะ** วาดภาพประกอบคำ ประโยค เรื่องราวเกี่ยวกับตนเอง ครอบครัว และชุมชน แล้วเขียนเรื่องราวเกี่ยวกับภาพที่ตนวาดขึ้น

**สุขศึกษาและพลศึกษา** พูดนำเสนอความรู้ที่ได้จากการดูคลิปสถานการณ์ต่าง ๆ เกี่ยวกับชีวิตประจำวัน เช่น การดูแลสุขภาพ การรักษาสิ่งแวดล้อม ฟัง ดู และอ่านวิธีการใช้วัสดุ อุปกรณ์ ฉลากต่าง ๆ การปฏิบัติตนเกี่ยวกับสุขอนามัย อ่านสัญลักษณ์ หรือป้ายเตือนในโรงเรียน และชุมชน

**สังคมศึกษา** อ่านแผนผังโรงเรียน แผนผังหมู่บ้าน ชุมชนที่ตนเองอยู่ อ่าน และเขียนบันทึก
รายรับ - รายจ่ายในครัวเรือน เรียนรู้เรื่องราวจากบทอ่านที่มีเนื้อหาเกี่ยวกับวันสำคัญประเพณีและวัฒนธรรม ชุมชน ท้องถิ่น สภาพแวดล้อม ศาสนา พิธีกรรม ประวัติของท้องถิ่น นิทานในท้องถิ่น เพลงพื้นบ้าน อ่านข้อมูลจากแผ่นพับสำหรับโฆษณาหรือป้ายโฆษณาสินค้า หรือแพลตฟอร์มดิจิทัล เช่น สภาพอากาศ แผนที่การเดินทาง

**วิทยาศาสตร์และระบบธรรมชาติ** สืบค้น หาแหล่งข้อมูลที่ต้องการศึกษาได้สอดคล้องกับความต้องการ หรือได้ตรงตามสถานการณ์ หรือข้อความที่กำหนดให้ สังเกต พูด เขียน หรือวาดภาพเกี่ยวกับพืชและสัตว์ที่มีในท้องถิ่น สรุปความเข้าใจในสิ่งที่ได้เรียนรู้จากปรากฏการณ์ ธรรมชาติ สถานการณ์ ในรูปแบบต่าง ๆตามความสนใจ

**☑ ความสัมพันธ์ระหว่างสมรรถนะหลักและสมรรถนะเฉพาะ**

| **สมรรถนะเฉพาะ** | **สมรรถนะหลัก** |
| --- | --- |
| **1. การฟัง การดู และการพูดเพื่อพัฒนาการคิด** |
| 1.11.21.31.41.5 | ฟังและ/ หรือดูอย่างตั้งใจแล้วปฏิบัติตามคำสั่ง คำชี้แจง และคำแนะนำได้ถูกต้องเหมาะสมฟังและ/ หรือดูสื่อต่าง ๆ อย่างตั้งใจแล้วพูดเล่าเรื่อง บอกรายละเอียด และสาระสำคัญ รวมทั้งแสดงความคิดเห็นและความรู้สึกอย่างสร้างสรรค์พูดสื่อสารได้ตรงตามวัตถุประสงค์อย่างเหมาะสม พูดแสดงความคิดเห็นและความรู้สึกเกี่ยวกับการพูดของตน ได้อย่างเป็นกลางสนทนาแลกเปลี่ยนความรู้ ความคิดเห็น และประสบการณ์กับผู้อื่นในสถานการณ์ต่าง ๆ โดยเคารพในความหลากหลาย | 1. การจัดการตนเอง2. การคิดขั้นสูง3. การสื่อสาร5. การเป็นพลเมืองที่เข้มแข็ง |
| **2. การอ่านเพื่อพัฒนาการคิด** |
| 2.12.22.32.4 | อ่านออกเสียงคำในบทอ่านและสื่อประเภทต่าง ๆ ที่กำหนดให้อย่างตั้งใจและถูกต้อง รวมทั้งเข้าใจความหมายของคำ แล้วสามารถอ่านออกเสียงตลอดจนทำความเข้าใจบทอ่านและสื่อที่พบในชีวิตประจำวันอ่านบทอ่านและสื่อประเภทต่าง ๆ แล้วลำดับเหตุการณ์ ตั้งคำถาม และตอบคำถามเพื่อสรุปเรื่องและบอกข้อคิด ตลอดจนคาดคะเนเหตุการณ์จากเรื่องที่อ่านอย่างมีเหตุผลอ่านบทอ่านและสื่อประเภทต่าง ๆ แล้วนำความรู้และข้อคิด ไปปรับใช้ให้เป็นประโยชน์ต่อตนเองและผู้อื่นอ่านบทอ่านตามความสนใจอย่างสม่ำเสมอและนำเสนอเรื่องที่อ่าน ได้อย่างสร้างสรรค์  | 1. การจัดการตนเอง2. การคิดขั้นสูง3. การสื่อสาร5. การเป็นพลเมืองที่เข้มแข็ง๖. การอยู่ร่วมกับธรรมชาติ และวิทยาการอย่างยั่งยืน |
| **3. การเขียนเพื่อพัฒนาการคิด** |
| 3.13.23.33.4 | คัดลายมือและเขียนคำอย่างตั้งใจและถูกต้อง แล้วสามารถนำไปใช้ ในการเขียนสื่อสารในชีวิตประจำวันได้ถูกต้อง ชัดเจน และเหมาะสมเขียนสื่อสารได้ตรงตามวัตถุประสงค์และรูปแบบการเขียน โดยไม่ละเมิดสิทธิ์ของผู้อื่นเขียนเรื่องตามจินตนาการอย่างสร้างสรรค์ เขียนแสดงความคิดเห็นและความรู้สึกเกี่ยวกับงานเขียนของตน ได้อย่างเป็นกลาง | 1. การจัดการตนเอง2. การคิดขั้นสูง3. การสื่อสาร5. การเป็นพลเมืองที่เข้มแข็ง |

| **สมรรถนะเฉพาะ** | **สมรรถนะหลัก** |
| --- | --- |
| **4. การเข้าใจธรรมชาติของภาษาและการใช้ภาษาไทย** |
| 4.14.24.34.4 | ใช้ภาษาพูดและภาษาเขียนได้ถูกต้อง เหมาะสมกับบุคคลและกาลเทศะใช้ภาษาไทยมาตรฐานได้ถูกต้อง เหมาะสมกับบุคคลและกาลเทศะเรียนรู้ภาษาถิ่นเพื่อให้เกิดความเข้าใจในความหลากหลาย อ่านและเขียนสะกดคำตามหลักการได้ถูกต้องและนำไปใช้อ่าน และเขียนสะกดคำใหม่ในชีวิตประจำวันแต่งประโยคอย่างง่ายตรงตามเจตนาในการสื่อสารและเหมาะสมกับบริบท | 2. การคิดขั้นสูง3. การสื่อสาร5. การเป็นพลเมืองที่เข้มแข็ง |

**☑ ผลลัพธ์การเรียนรู้เมื่อจบช่วงชั้นที่ 1**

1. มีสมาธิในการฟังและการดู เข้าใจและตอบสนองต่อสิ่งที่ฟังและดู สามารถถ่ายทอดเนื้อหาของสิ่งที่ฟังและดูรวมทั้งแสดงความคิดเห็นและความรู้สึกได้อย่างเหมาะสม

2. พูดเพื่อสื่อสารข้อเท็จจริง ความคิดเห็น ความรู้สึก ได้ถูกต้องเหมาะสมและเป็นกลาง โดยเคารพในความหลากหลาย

3. อ่านออกเสียงคำได้ถูกต้อง เข้าใจความหมายของคำที่อ่านออกเสียง สามารถอ่านออกเสียงและเข้าใจตัวบทได้หลากหลายมากขึ้น

4. มีสมาธิในการอ่าน เข้าใจสิ่งที่อ่าน มีนิสัยรักการอ่าน สามารถวิเคราะห์สิ่งที่อ่านและนำข้อคิดจากการอ่านไปประยุกต์ใช้ในชีวิตประจำวันได้อย่างสร้างสรรค์

5. คัดลายมือและเขียนคำได้ถูกต้อง แล้วสามารถนำไปใช้ในการเขียนเพื่อสื่อสารในชีวิตประจำวันได้ชัดเจนและเหมาะสม

6. เขียนสื่อสารได้ตรงตามวัตถุประสงค์ เขียนแสดงความคิดเห็นและความรู้สึกเกี่ยวกับงานเขียนของตนได้เหมาะสมเป็นกลางโดยไม่ละเมิดสิทธิ์ของผู้อื่น

7. เขียนเรื่องตามจินตนาการอย่างสร้างสรรค์

8. ใช้ภาษาพูดและภาษาเขียนได้ถูกต้อง เหมาะสมกับบุคคลและกาลเทศะ

9. มีเจตคติที่ดีต่อการใช้ภาษาไทยอย่างถูกต้อง

**☑ ผลลัพธ์การเรียนรู้รายชั้นประถมศึกษาปีที่ 1**

 LO-Th-101 ฟัง ดูนิทานสั้นๆและการ์ตูนที่ตนเองสนใจด้วยความตั้งใจและสามารถแสดงความรู้สึกจากเรื่องที่ฟัง ดู ได้

 LO-Th-102 พูดสื่อสารในชีวิตประจําวัน ได้แก่ การแนะนําตนเอง การขอความชวยเหลือ การกลาวคําขอบคุณ การกลาวคําขอโทษ พูดแสดงความคิดเห็นและความรูสึก จากเรื่องที่ฟงและดูได้ถูกต้องเหมาะสมและเป็นกลาง โดยเคารพในความหลากหลาย

 LO-Th-103 อานออกเสียงและบอกความหมายของคํา คําคลองจองและขอความที่ประกอบดวยคําพื้นฐาน คือ คําที่ใชในชีวิตประจําวันไมนอยกวา ๖๐๐ คํา ประกอบดวย คําที่มีรูปวรรณยุกตและไมมีรูปวรรณยุกต คําที่มีตัวสะกดตรงตามมาตราและไมตรง ตามมาตรา คําที่มีพยัญชนะควบกล้ํา คําที่มีอักษรนําได้ถูกต้อง เหมาะสม และไพเราะ

 LO-Th-104 มีสมาธิในการอ่าน เข้าใจสิ่งที่อ่านจากสื่อตางๆ ได้แก่ นิทาน เรื่องสั้นๆ บทรองเลนและบทเพลง มีนิสัยรักการอ่าน สามารถวิเคราะห์สิ่งที่อ่านและนำข้อคิดจากการอ่าน ไปประยุกต์ใช้ในชีวิตประจำวันได้อย่างสร้างสรรค์

 LO-Th-105 คัดลายมือและเขียนคำได้ถูกต้อง แล้วสามารถนำไปใช้ในการเขียนเพื่อสื่อสารในชีวิตประจำวันได้ชัดเจนและ เหมาะสม

 LO-Th-106 เขียนสื่อสาร บรรยายภาพที่กำหนดได้อย่างถูกต้อง โดยตั้งใจ มีความคิดสร้างสรรค์และมีมารยาทที่ดี

 LO-Th-107เขียนเรื่องตามจินตนาการอย่างสร้างสรรค์

 LO-Th-108 ใช้ภาษาพูดและภาษาเขียนโดยการสืบค้นความหมายของคำภาษาถิ่นจากประโยคอย่างง่ายที่เกี่ยวข้องกับบุคคลและกาลเทศะตามที่ครูกำหนดให้ แล้วเปลี่ยน เป็นภาษาไทยมาตรฐานได้ถูกต้อง

 LO-Th-109 มีเจตคติที่ดีต่อการใช้ภาษาไทยอย่างถูกต้อง

**คำอธิบายรายวิชาคณิตศาสตร์**

**ชั้นประถมศึกษาปีที่ 1 เวลา 120 ชั่วโมง**

ศึกษาเกี่ยวกับการอ่านเขียนตัวเลขฮินดูอารบิกและตัวเลขไทย แสดงปริมาณของสิ่งของหรือจำนวนนับที่ไม่เกินหนึ่งร้อย และศูนย์ได้อย่างถูกต้อง และนำไปใช้ในสถานการณ์ต่าง ๆ ได้อย่างเหมาะสมเข้าใจเกี่ยวกับความสัมพันธ์ พร้อมให้เหตุผล อธิบายความสัมพันธ์ของ แบบรูปของจำนวนที่เพิ่มขึ้นหรือลดลงทีละเท่า ๆ กัน สร้างข้อสรุปและขยายแนวคิดเพื่อสร้างแบบรูปและแก้ปัญหาในสถานการณ์ต่าง ๆ เข้าใจสถานการณ์ในชีวิตจริง ที่จะนำการบวก การลบ การคูณ และการหารมาใช้ได้อย่างเหมาะสม หาผลบวก ผลลบ ได้อย่างคล่องแคล่วโดยเลือกใช้วิธีต่าง ๆ โดยเชื่อมโยงความสัมพันธ์ และสมบัติต่าง ๆ เกี่ยวกับ การบวกและการลบของจำนวนแก้ปัญหาเกี่ยวกับจำนวนนับในชีวิตจริง โดยเลือกใช้เครื่องมือการเรียนรู้ที่เหมาะสมช่วยในการแก้ปัญหาด้วยตนเองและร่วมกับผู้อื่นอย่างมุมานะ วัดและบอกความยาว น้ำหนัก ปริมาตร ของสิ่งต่าง ๆ แบบ หน่วยเดี่ยว โดยใช้คำศัพท์ ในการสื่อความหมายเกี่ยวกับความยาวได้อย่างถูกต้อง และมั่นใจ บอกเล่าเรื่องราวในชีวิตประจำวันที่เกี่ยวกับเวลา โดยใช้คำศัพท์ที่เกี่ยวกับช่วงเวลาได้อย่างถูกต้อง บอกช่วงเวลา  จำนวนวันและชื่อวันในสัปดาห์ บอกและแสดงจำนวนเงินจากเงินเหรียญและธนบัตรชนิดต่าง ๆ โดยบอกเป็นบาท เป็นสตางค์ หรือเป็นบาทและสตางค์ ในสถานการณ์ต่าง ๆ ได้หลากหลายวิธี แก้ปัญหาเกี่ยวกับความยาว น้ำหนัก และเงินในชีวิตจริง ด้วยตนเองหรือร่วมกับผู้อื่น อย่างมุมานะจำแนก จัดกลุ่ม และอธิบายลักษณะสิ่งของรอบตัวที่มีลักษณะคล้ายทรงสี่เหลี่ยมมุมฉาก ทรงกลม ทรงกระบอก และกรวย ด้วยภาษาของตนเอง และบอกชื่อรูปเรขาคณิตสามมิติชนิดต่าง ๆ วาดรูปตามขอบของสิ่งของที่เป็นรูปสามเหลี่ยม รูปสี่เหลี่ยม รูปหลายเหลี่ยม วงกลม วงรี สังเกตลักษณะและจำแนกรูปร่างตามเกณฑ์ของตนเอง บอกลักษณะและบอกชื่อรูปเรขาคณิตสองมิติชนิดต่าง ๆ รับรู้รูปร่าง ให้เหตุผลในการจำแนกและบอกลักษณะของ ทรงสี่เหลี่ยมมุมฉาก ทรงกลม ทรงกระบอก และกรวย พร้อมให้เหตุผลด้วยภาษาของตนเอง มีส่วนร่วมในการให้ข้อมูล เก็บ และ รวบรวมข้อมูลอย่างง่าย จากประเด็นปัญหาที่สนใจรอบตัว บันทึกข้อมูล ที่เก็บได้ด้วยรอยขีด แสดงความคิดเห็นของตนเองในการจำแนก จัดกลุ่ม และนำเสนอข้อมูลด้วยแผนภูมิรูปภาพ และนักเรียนสามารถสื่อสาร แปลความหมายข้อมูลด้วยภาษาตนเองและใช้ข้อมูลจากแผนภูมิรูปภาพที่มีข้อกำหนดเพื่อตัดสินใจหรือแก้ปัญหาในสถานการณ์ต่าง ๆ สังเกตสิ่งต่าง ๆ รอบตัว ตั้งคำถาม หรือข้อสงสัยจากประเด็นปัญหาที่สนใจ ระดมความคิดเห็น เลือกวิธีการเก็บข้อมูล และบันทึกข้อมูลโดยใช้เครื่องมือและวิธีการที่เหมาะสม

**ผลลัพธ์การเรียนรู้ ชั้นประถมศึกษาปีที่ 1**

LO1/ LO2/ LO3/ LO4/ LO5/ LO6/ LO7/ LO8/ LO9/ LO10/ LO11/ LO12/ LO13

**สมรรถนะหลัก 6 ประการ**

1. การจัดการตนเอง (Self-Management: SM)

2. การคิดขั้นสูง (Higher Order Thinking : HOT)

3. การสื่อสา**ร** (Communication: CM)

4. การรวมพลังทำงานเป็นทีม (Teamwork and Collaboration: TC)

5. การเป็นพลเมืองที่เข้มแข็ง (Active Citizen: AC)

6.การอยู่ร่วมกับธรรมชาติฯ(Sustainable coexistence with living in the harmony of nature and science

**☑ สาระสำคัญของกลุ่มสาระการเรียนรู้**

 **ความสำคัญของกลุ่มสาระการเรียนรู้คณิตศาสตร์**

คณิตศาสตร์มีบทบาทสำคัญต่อการพัฒนาความคิดของนักเรียนในช่วงชั้นที่ 1 ทำให้สามารถ
คิดวิเคราะห์ สังเคราะห์ และตัดสินใจอย่างมีเหตุผล การจัดประสบการณ์การเรียนรู้ทางคณิตศาสตร์ให้กับนักเรียนจะส่งผลให้นักเรียนมีความสามารถในการคิดอย่างมีเหตุผล สื่อสารนำเสนอ คิดสร้างสรรค์ และสามารถเลือกใช้เครื่องมือในการนำไปใช้แก้ปัญหาในชีวิตประจำวันได้อย่างถูกต้องเหมาะสม นอกจากนี้คณิตศาสตร์ยังเป็นเครื่องมือในการศึกษาวิทยาศาสตร์และเทคโนโลยี ตลอดจนศาสตร์อื่น ๆ เพื่อให้มีความเข้าใจเกี่ยวกับปรากฏการณ์ต่าง ๆ ใกล้ตัว อยู่ร่วมกับธรรมชาติและผู้อื่นในสังคมได้อย่างมีความสุข

 **ลักษณะเฉพาะ/ ธรรมชาติ****ของกลุ่มสาระการเรียนรู้**

คณิตศาสตร์เป็นศาสตร์ที่เกี่ยวข้องกับการคำนวณ การคิด และการสร้างแบบจำลองทางคณิตศาสตร์เพื่อแก้ปัญหาในชีวิตประจำวัน สำหรับนักเรียนช่วงชั้นที่ 1 จะได้เรียนรู้คณิตศาสตร์ที่ยังไม่เคยมีประสบการณ์การเรียนรู้มาก่อน ได้แก่ จำนวน การดำเนินการของจำนวน การวัด รูปเรขาคณิต แบบรูปและความสัมพันธ์ และสถิติ ที่เป็นความรู้เบื้องต้น โดยใช้การให้เหตุผลที่สมเหตุสมผลสร้างองค์ความรู้ต่าง ๆ ขึ้น และนำไปใช้อย่างเป็นระบบ

 คณิตศาสตร์มีความถูกต้องเที่ยงตรง คงเส้นคงวา มีระเบียบแบบแผน เป็นเหตุเป็นผล เพื่อให้ได้ข้อสรุปและนำไปใช้ประโยชน์ คณิตศาสตร์มีลักษณะเป็นภาษาสากลที่ทุกคนเข้าใจตรงกันในการสื่อสาร สื่อความหมายและถ่ายทอดความรู้ระหว่างศาสตร์ต่าง ๆ

 **จุดเน้นการพัฒนา**

ในกลุ่มสาระการเรียนรู้นี้ สำหรับนักเรียนในช่วงชั้นที่ 1 มีจุดเน้นในการพัฒนา ดังนี้

 จำนวนและการดำเนินการเป็นการเริ่มต้นพัฒนากระบวนการคิดโดยให้นักเรียนใช้จำนวนนับ และ
การดำเนินการของจำนวนนับไม่เกิน 100,000 และ 0 บูรณาการกับสถานการณ์ต่าง ๆ ในชีวิตประจำวัน
ผ่านกิจกรรมแก้ปัญหาทางคณิตศาสตร์ จนเกิดความคล่องแคล่วและนำไปใช้เป็นเครื่องมือในการเรียนรู้คณิตศาสตร์เนื้อหาอื่น หรือวิชาอื่นได้อย่างมีประสิทธิภาพ

 แบบรูปของจำนวนและแบบรูปซ้ำของรูปเรขาคณิตและรูปอื่น ๆ เป็นการเชื่อมโยงความสัมพันธ์
ของสิ่งต่าง ๆ ในลักษณะแบบรูปผ่านกิจกรรมบูรณาการกับธรรมชาติและชีวิตประจำวัน ให้นักเรียนใช้การค้นหาความสัมพันธ์ สื่อสารและนำเสนอข้อสรุปและขยายแนวคิดนำไปสู่การสร้างสรรค์ผลงานตามจินตนาการ

 การวัดความยาว น้ำหนักและปริมาตร เน้นทักษะเกี่ยวกับการวัดโดยการลงมือปฏิบัติ ให้นักเรียนสังเกตเครื่องวัดและใช้เครื่องวัดให้เหมาะสมกับสิ่งที่ต้องการวัด สื่อสารและเชื่อมโยงการวัดกับความรู้เรื่องจำนวนและการดำเนินการบูรณาการกับสถานการณ์ต่าง ๆ ในชีวิตประจำวันผ่านกิจกรรมแก้ปัญหาคณิตศาสตร์จนเกิดความคล่องแคล่วและใช้เป็นทักษะพื้นฐานในการสืบเสาะหาความรู้ในศาสตร์แขนงอื่น

 เงินและการวางแผนเกี่ยวกับเงิน เน้นการสื่อสาร นำเสนอ และเชื่อมโยงความรู้เรื่องเงินกับความรู้
เรื่องจำนวนและการดำเนินการบูรณาการกับสถานการณ์ต่าง ๆ ในชีวิตประจำวันผ่านกิจกรรมแก้ปัญหาคณิตศาสตร์จนเกิดความคล่องแคล่ว นำไปใช้ในชีวิตประจำวันและใช้เป็นทักษะพื้นฐานในการวางแผนการเงินเพื่อนำไปสู่การจัดการเรื่องเงินอย่างมีประสิทธิภาพ

 เวลาและระยะเวลาเป็นการบูรณาการให้นักเรียนใช้การสื่อสารเรื่องเวลาและระยะเวลาผ่านการทำกิจกรรมต่าง ๆ ในครอบครัว เพื่อนและผู้เกี่ยวข้อง ชุมชนและสังคม แก้ปัญหาเกี่ยวกับเวลาและระยะเพื่อนำไปสู่การจัดการเกี่ยวกับเวลาของตนเองได้อย่างมีประสิทธิภาพผ่านการบันทึกกิจกรรมที่ระบุเวลา

 ข้อมูลและการนำเสนอข้อมูลเป็นการบูรณาการให้นักเรียนใช้การตั้งคำถามในสิ่งที่สนใจในชีวิตประจำวัน เก็บรวบรวมข้อมูลและนำเสนอข้อมูลผ่านกิจกรรมแก้ปัญหาคณิตศาสตร์ และสามารถวิเคราะห์ แปลความหมายจากแผนภูมิรูปภาพ แผนภูมิแท่ง ตาราง และนำไปใช้แก้ปัญหาได้อย่างสมเหตุสมผลเพื่อนำไปสู่กระบวนการแก้ปัญหาทางสถิติ

 **การนำไปใช้ในชีวิตจริง**

เมื่อนักเรียนได้ฝึกฝนและเรียนรู้คณิตศาสตร์ในช่วงชั้นที่ 1 จะทำให้นักเรียนมองเห็นปัญหา และวิเคราะห์ปัญหาด้วยมุมมองของตนเองอย่างมีเหตุผลและมีแนวคิดที่หลากหลายและยืดหยุ่น ต่อยอดแนวคิดในการแก้ปัญหาเพื่อสร้างแนวคิดใหม่หรือแก้ปัญหาในสถานการณ์อื่นซึ่งนักเรียนนำไปใช้ทำความเข้าใจปัญหาที่เกิดขึ้นในชีวิตประจำวัน แก้ปัญหาด้วยความมุ่งมั่น ค้นหาข้อมูล หรือเรื่องราวต่าง ๆ ที่ตนเองสนใจและอยากหาคำตอบหรือสร้างสรรค์สิ่งใหม่ ๆ สำหรับตนเอง นอกจากนี้นักเรียนสามารถสื่อสาร สื่อความหมาย และนำเสนอแนวคิดต่าง ๆ ของตนเองเพื่อสนับสนุนแนวคิดของตนเอง หรือโต้แย้งแนวคิดของผู้อื่นอย่างสมเหตุสมผลซึ่งนำไปใช้ในการอยู่ร่วมกันในสังคมอย่างมีความสุข

 **การบูรณาการกับกลุ่มสาระการเรียนรู้ต่าง ๆ**

 **ภาษาไทย/ ภาษาต่างประเทศ สามารถสื่อสารด้วยภาษาไทยหรือภาษาต่างประเทศ ในสถานการณ์ หรือเรื่องราวต่าง ๆ โดยใช้คำศัพท์ทางคณิตศาสตร์ เช่น อ่านและเขียนแสดงจำนวนของสิ่งต่าง ๆ หรือจำนวนเงิน บอกเวลา บันทึกกิจกรรมที่ระบุเวลา รวมทั้งควรส่งเสริมการอ่าน การเขียนและการใช้ภาษาเพื่อนำเสนอเรื่องราวในการเรียนรู้คณิตศาสตร์**

 **ศิลปะ สามารถใช้แบบรูปของรูปเรขาคณิตและรูปอื่น ๆ ในการสร้างสรรค์งานศิลปะตามจินตนาการ และสื่อสาร สื่อความหมายและนำเสนอแนวคิดของตนเองหรือเรื่องราวผ่านงานศิลปะ**

 **สุขศึกษาและพลศึกษา สามารถนำความรู้เกี่ยวกับจำนวน แบบรูป การอ่านข้อมูลจากตาราง และเวลา ไปใช้ในการกำหนดจำนวนครั้งและท่ากายบริหาร กำหนดตารางการแข่งขัน เวลาและระยะเวลาในการแข่งขัน**

 **สังคมศึกษา สามารถนำความรู้เกี่ยวกับเงิน เพื่อวางแผนการใช้จ่ายเงินและทรัพยากรให้คุ้มค่า และการอ่านปฏิทิน การคำนวณเวลาเพื่อเชื่อมโยงการมีส่วนร่วมในกิจกรรมทางวัฒนธรรมประเพณีในรอบปีและการทำความเข้าใจประวัติความเป็นมาของครอบครัว โรงเรียนและชุมชน**

 **วิทยาศาสตร์และระบบธรรมชาติ สามารถนำความรู้เกี่ยวกับคณิตศาสตร์ไปใช้เป็นเครื่องมือ
ในการสืบเสาะหาความรู้ทางวิทยาศาสตร์และเทคโนโลยี เช่น ใช้การวัดและเลือกเครื่องวัดที่เหมาะสมเพื่อเก็บรวบรวมข้อมูล ใช้การนับจำนวนข้อมูล ใช้แผนภูมิรูปภาพ แผนภูมิแท่ง และตารางในการนำเสนอข้อมูล**

**☑ ความสัมพันธ์ระหว่างสมรรถนะหลักและสมรรถนะเฉพาะ**

| **สมรรถนะเฉพาะ** | **สมรรถนะหลัก** |
| --- | --- |
| **1. การแก้ปัญหา** |
| 1.1 | มีความอยากรู้อยากเห็น สามารถมองเห็นปัญหาทางคณิตศาสตร์ในชีวิตจริงด้วยมุมมองของตนเอง (thinking mathematically)  | 1. การจัดการตนเอง2. การคิดขั้นสูง3. การสื่อสาร 4. การรวมพลังทำงานเป็นทีม6. การอยู่ร่วมกับธรรมชาติ และวิทยาการอย่างยั่งยืน |
| 1.2 | แก้ปัญหาในชีวิตจริงผ่านการลงมือแก้ปัญหาในสถานการณ์ต่าง ๆ และเรียนรู้คณิตศาสตร์ผ่านการสะท้อนความคิด (reflect) จากประสบการณ์ |
| 1.31.4 | มีความมุมานะในการทำความเข้าใจและแก้ปัญหาทางคณิตศาสตร์ตระหนักและเห็นคุณค่าของการใช้คณิตศาสตร์ในการแก้ปัญหา |
| **2. การสื่อสาร และนำเสนอ (Communication and presentation)** |
| 2.1 | สื่อสารแนวคิดทางคณิตศาสตร์ของตนเองอย่างมั่นใจ โดยใช้การแสดงแทนทางคณิตศาสตร์ที่หลากหลาย ด้วยสื่อของจริง รูปภาพ งานศิลปะ แผนภาพ ภาษา หรือสัญลักษณ์  | 1. การจัดการตนเอง3. การสื่อสาร 4. การรวมพลังทำงานเป็นทีม5. การเป็นพลเมืองที่เข้มแข็ง6. การอยู่ร่วมกับธรรมชาติ และวิทยาการอย่างยั่งยืน |
| 2.2 | รับฟัง เข้าใจความหมาย และเห็นคุณค่าแนวคิดของผู้อื่น |
| 2.3 | นำเสนอข้อมูลทางคณิตศาสตร์ได้อย่างเหมาะสม |
| **3. การให้เหตุผล** |
| 3.1 | ให้เหตุผลสนับสนุนแนวคิดของตนเองได้อย่างสมเหตุสมผลโดยมีข้อเท็จจริงทางคณิตศาสตร์รองรับ | 2. การคิดขั้นสูง3. การสื่อสาร 4. การรวมพลังทำงานเป็นทีม6. การอยู่ร่วมกับธรรมชาติ และวิทยาการอย่างยั่งยืน |
| 3.2 | รับฟัง พิจารณาแนวคิดของผู้อื่นหรือข้อมูลในรูปแบบต่าง ๆ ประกอบการตัดสินใจเพื่อสนับสนุนหรือโต้แย้งอย่างเหมาะสม |
| 3.3 | ตระหนักถึงความจำเป็นและความสำคัญในการให้เหตุผล |
| **4. การสร้างข้อสรุปทั่วไป และขยายแนวคิด (Generalization & Extension)** |
| 4.1 | สร้างข้อสรุปทั่วไป (generalization) โดยสังเกต ค้นหาลักษณะร่วมที่เกิดขึ้นซ้ำ ๆ (pattern) จากมุมมองทางคณิตศาสตร์ ทั้งด้านความรู้และวิธีการเรียนรู้ (how to learn) | 2. การคิดขั้นสูง6. การอยู่ร่วมกับธรรมชาติ และวิทยาการอย่างยั่งยืน |
| 4.2 | ขยายแนวคิด (extension) จากข้อสรุปทั่วไป โดยนำไปใช้แก้ปัญหาในสถานการณ์ต่าง ๆ  |
| **5. การคิดสร้างสรรค์** |
| 5.1 | คิดได้อย่างหลากหลาย แตกต่างจากเดิม คิดริเริ่ม  | 2. การคิดขั้นสูง6. การอยู่ร่วมกับธรรมชาติ และวิทยาการอย่างยั่งยืน |
| 5.25.3 | ประยุกต์ และนำไปใช้ได้อย่างคล่องแคล่ว ยืดหยุ่นในการแก้ปัญหาต่อยอดแนวคิดหรือแนวทางแก้ปัญหา เพื่อสร้างแนวคิดใหม่ หรือแก้ปัญหาในสถานการณ์อื่นในชีวิตจริง |

| **สมรรถนะเฉพาะ** | **สมรรถนะหลัก** |
| --- | --- |
| **6. การใช้เครื่องมือในการเรียนรู้ (Use aids and tools)** |
| 6.1 | ใช้สื่อการเรียนรู้ต่าง ๆ (manipulatives) เพื่อสร้างความเข้าใจและแนวคิดของตนเอง | 3. การสื่อสาร 4. การรวมพลังทำงานเป็นทีม6. การอยู่ร่วมกับธรรมชาติ และวิทยาการอย่างยั่งยืน |
| 6.2 | สืบค้น ตรวจสอบแหล่งที่มา (origin) ของข้อมูลจากแหล่งเรียนรู้ต่าง ๆ และเลือกใช้ประกอบการเรียนรู้และแก้ปัญหาในชีวิตจริงได้อย่างเหมาะสมกับสถานการณ์ |

**☑ ผลลัพธ์การเรียนรู้เมื่อจบช่วงชั้นที่ 1**

|  |  |
| --- | --- |
| 1. | สื่อสารทางคณิตศาสตร์เกี่ยวกับจำนวนนับได้อย่างถูกต้อง และนำไปใช้ในสถานการณ์ต่าง ๆ ได้อย่างเหมาะสม |
| 2. | อธิบายความสัมพันธ์ของจำนวนนับโดยใช้การรวม (compose) หรือการแยก (decompose) ของจำนวน เปรียบเทียบและเรียงลำดับจำนวนพร้อมให้เหตุผล |
| 3. | อธิบายความสัมพันธ์ของแบบรูปซ้ำของจำนวน รูปเรขาคณิตและรูปอื่น ๆ และแบบรูปของจำนวนนับที่เพิ่มขึ้น หรือลดลงทีละเท่า ๆ กัน พร้อมให้เหตุผล สร้างข้อสรุป และขยายแนวคิดเพื่อสร้างแบบรูปและร่วมกันแก้ปัญหาในสถานการณ์ต่าง ๆ ได้อย่างหลากหลายหรือแตกต่างจากเดิม  |
| 4. | อธิบายสถานการณ์ในชีวิตจริงที่จะนำการบวก การลบ การคูณ และการหารมาใช้ได้อย่างเหมาะสม สร้างตัวแบบเชิงคณิตศาสตร์ในการดำเนินการ คำนวณและเลือกใช้เครื่องมือในการบวก การลบ การคูณ และการหาร โดยเชื่อมโยงกับความสัมพันธ์และสมบัติต่าง ๆ ของการดำเนินการได้อย่างยืดหยุ่นและคล่องแคล่ว และแปลความหมายภาษาและสัญลักษณ์ทางคณิตศาสตร์เป็นสถานการณ์ในชีวิตจริง |
| 5. | แก้ปัญหาเกี่ยวกับจำนวนนับในสถานการณ์ต่าง ๆ ด้วยแนวคิดที่หลากหลายหรือแตกต่างจากเดิม อย่างมุมานะ พร้อมทั้งแลกเปลี่ยนแนวคิดร่วมกับผู้อื่นโดยตระหนักถึงความแตกต่างระหว่างบุคคล |
| 6. | อธิบายสถานการณ์ในชีวิตจริงที่เกี่ยวกับการวัดความยาว น้ำหนัก และปริมาตร เลือกใช้หน่วยการวัดและเครื่องวัดเพื่อวัดและบอกความยาว น้ำหนัก และปริมาตรได้อย่างเหมาะสม  |
| 7. | สื่อสารเกี่ยวกับเวลา ระยะเวลา ได้ถูกต้อง โดยเชื่อมโยงกับสถานการณ์ในชีวิตจริง  |
| 8. | สื่อสารเกี่ยวกับเงิน เปรียบเทียบจำนวนเงิน แลกเงินได้อย่างถูกต้องหลากหลาย และนำไปใช้ในสถานการณ์ต่าง ๆ  |
| 9. | แก้ปัญหาเกี่ยวกับความยาว น้ำหนัก ปริมาตร เวลา และเงิน ในสถานการณ์ต่าง ๆ ด้วยแนวคิดที่หลากหลายหรือแตกต่างจากเดิม อย่างมุมานะ พร้อมทั้งแลกเปลี่ยนแนวคิดร่วมกับผู้อื่น |
| 10. | รับรู้และอธิบายลักษณะของรูปร่างต่าง ๆ จากสิ่งของ สิ่งแวดล้อมรอบตัว สถานการณ์ในชีวิตจริงผ่านการสังเกตและการสร้างรูปร่าง เชื่อมโยงสู่ลักษณะของรูปเรขาคณิตสองมิติ รูปเรขาคณิตสามมิติ  |
| 11. | ให้เหตุผลในการจำแนกและบอกลักษณะของรูปเรขาคณิตสองมิติ รูปเรขาคณิตสามมิติและรูปที่มีแกนสมมาตร และนำไปใช้ในสถานการณ์ต่าง ๆ |
| 12. | จัดการข้อมูล และนำเสนอข้อมูลโดยใช้แผนภูมิรูปภาพ แผนภูมิแท่ง หรือตารางทางเดียว สื่อสาร แปลความหมายของข้อมูล และใช้ข้อมูลเพื่ออธิบายเหตุการณ์ ตัดสินใจ หรือแก้ปัญหาในสถานการณ์ต่าง ๆ  |
| 13. | ร่วมกันแก้ปัญหาทางสถิติในสถานการณ์ใกล้ตัว หรือสิ่งแวดล้อมในบริเวณบ้าน โรงเรียน หรือชุมชนของตนเอง อย่างมุมานะ และสร้างสรรค์ |

**☑ ผลลัพธ์การเรียนรู้รายชั้นประถมศึกษาปีที่ 1**

LO-Math-101 อ่านและเขียนตัวเลขฮินดูอารบิกและตัวเลขไทย แสดงปริมาณของสิ่งของหรือจำนวนนับที่ไม่เกินหนึ่งร้อย และศูนย์ได้อย่างถูกต้อง และนำไปใช้ในสถานการณ์ต่าง ๆ ได้อย่างเหมาะสม

LO-Math-102 เข้าใจเกี่ยวกับความสัมพันธ์ แบบส่วนย่อย - ส่วนรวมของจำนวนโดยใช้การรวม (compose) หรือการแยก (decompose) ของจำนวน เปรียบเทียบและเรียงลำดับจำนวนนับไม่เกินหนึ่งร้อย และศูนย์ พร้อมให้เหตุผล

LO-Math-103 อธิบายความสัมพันธ์ของ แบบรูปของจำนวนที่เพิ่มขึ้นหรือลดลงทีละเท่า ๆ กัน

LO-Math-104 บวก ลบ และบวก ลบระคนของจำนวนนับไม่เกินหนึ่งร้อยและศูนย์ พร้อมทั้งตระหนักถึงความสมเหตุสมผลของคำตอบ

LO-Math-105 แก้ปัญหาเกี่ยวกับจำนวนนับไม่เกินหนึ่งร้อย และศูนย์โดยเลือกใช้เครื่องมือการเรียนรู้ที่เหมาะสมช่วยในการแก้ปัญหาด้วยตนเองและร่วมกับผู้อื่นอย่างมุมานะ

 LO-Math-106 วัดและบอกความยาว น้ำหนัก ปริมาตร ของสิ่งต่าง ๆ แบบ หน่วยเดี่ยว โดยใช้คำศัพท์ ในการสื่อความหมายเกี่ยวกับความยาวได้อย่างถูกต้อง และมั่นใจ

LO-Math-107 บอกเวลาจากนาฬิกาแบบเข็ม และนาฬิกาแบบดิจิทัล เป็นนาฬิกา บอกเล่าเรื่องราวในชีวิตประจำวันที่เกี่ยวกับเวลา โดยใช้คำศัพท์ที่เกี่ยวกับช่วงเวลาได้อย่างถูกต้อง บอกช่วงเวลา  จำนวนวันและชื่อวันในสัปดาห์

LO-Math-108 บอกและแสดงจำนวนเงินจากเงินเหรียญและธนบัตรชนิดต่าง ๆ โดยบอกเป็นบาท เป็นสตางค์ หรือเป็นบาทและสตางค์ ในสถานการณ์ต่าง ๆ ได้หลากหลายวิธี

LO-Math-109 แก้ปัญหาเกี่ยวกับความยาว น้ำหนัก และเงินในชีวิตจริง แก้ปัญหาโดยใช้คำศัพท์ที่เกี่ยวกับช่วงเวลาในชีวิตจริงด้วยตนเองหรือร่วมกับผู้อื่น อย่างมุมานะ

LO-Math-110 สำรวจสิ่งของรอบตัวที่มีลักษณะคล้ายรูปเรขาคณิตสองมิติและ อธิบายลักษณะด้วยภาษาของตนเองและบอกชื่อ รูปเรขาคณิตสามมิติชนิดต่างๆ

LO-Math-111 รับรู้รูปร่าง อธิบายลักษณะและจำแนกรูปเรขาคณิตสามมิติ พร้อมให้เหตุผลด้วยภาษาของตนเอง

LO-Math-112 มีส่วนร่วมในการให้ข้อมูล เก็บ และ รวบรวมข้อมูลอย่างง่าย จากประเด็นปัญหาที่สนใจรอบตัว บันทึกข้อมูล ที่เก็บได้ด้วยรอยขีด แสดงความคิดเห็นของตนเองในการจำแนก จัดกลุ่ม และนำเสนอข้อมูลด้วยแผนภูมิรูปภาพที่มีข้อกำหนด 1 รูปแทน 1 หน่วย และนักเรียนสามารถสื่อสาร แปลความหมายข้อมูลด้วยภาษาตนเองและใช้ข้อมูลจากแผนภูมิรูปภาพที่มีข้อกำหนดเพื่อตัดสินใจหรือแก้ปัญหาในสถานการณ์ต่าง ๆ

LO-Math-113 สังเกตสิ่งต่าง ๆ รอบตัว ตั้งคำถาม หรือข้อสงสัยจากประเด็นปัญหาที่สนใจ ระดมความคิดเห็น เลือกวิธีการเก็บข้อมูล และบันทึกข้อมูลโดยใช้เครื่องมือและวิธีการที่เหมาะสม

**คำอธิบายรายวิชาภาษาอังกฤษ**

**ชั้นประถมศึกษาปีที่ ๑ จำนวน 120 ชั่วโมง/ปี**

ศึกษาการฟัง พูด คำและวลี ที่สั้นและง่าย บอกความหมายของคำ วลี ที่เกี่ยวข้องใกล้ตัวในชีวิตประจำวันโดยเน้นการออกเสียงภาษาอังกฤษ สำนวนพื้นฐานเกี่ยวกับตนเอง ครอบครัว และสิ่งต่าง ๆ รอบตัว โดยใช้คำและวลี ประโยคพื้นฐาน ให้ข้อมูลส่วนตัวเบื้องต้นเกี่ยวกับตนเอง รวมไปถึงคำสั่งที่ใช้บ่อย ๆ ในการสื่อสารเรื่องราวในชีวิตประจำวัน สามารถสื่อสารและบรรยายข้อมูลส่วนบุคคล สี ตัวเลขพื้นฐาน สิ่งของพื้นฐาน กิจวัตรประจำวัน รักการทำงาน เป็นสมาชิกทีมที่มีส่วนร่วมในการตัดสินใจพร้อมทั้งรับฟังและพูดข้อมูลเกี่ยวกับเรื่องราวของบุคคล เหตุการณ์ สถานการณ์ใกล้ตัวโดยเลือกใช้คำหรือประโยคอย่างง่ายในการตอบคำถาม อ่านและสรุปเนื้อหาตามความเข้าใจจากการอ่านนิทานเรื่องโปรด เรื่องสั้น และการ์ตูนเรื่องโปรด และแสดงความรู้สึกจากการอ่านนิทานเรื่องโปรด เรื่องสั้น และการ์ตูนเรื่องโปรด แล้วนำมาถ่ายทอดกับเพื่อนร่วมชั้นเรียนได้เขียนให้ข้อมูลเกี่ยวกับตนเองครอบครัว เพื่อน โรงเรียนโดยใช้คำศัพท์ง่าย ๆ ในการสร้างประโยคอย่างง่าย ให้ได้ใจความที่สมบูรณ์ได้อย่างเหมาะสม เขียนและสรุปโดยใช้ประโยคอย่างง่ายจากนิทาน วีดีทัศน์ เกม สื่อ แอปพลิเคชันทางการเรียนรู้ บทความและข่าวสารได้อย่างเหมาะสมใช้คำศัพท์ วลีสั้นๆ และสำนวนที่ใช้ในการสื่อสาร เพื่อสื่อสาร และระบุความสามารถของตนเองและเพื่อนบรรยายข้อมูลส่วนบุคคล สี ตัวเลขพื้นฐาน สิ่งของพื้นฐาน กิจวัตรประจำวัน ในวงคำศัพท์ประมาณ 150 – 200มีความมุ่งมั่นตั้งใจ รักการทำงาน เป็นสมาชิกทีมที่มีส่วนร่วมในการตัดสินใจใช้ทักษะฟัง พูด อ่าน เขียนในการนำเสนอข้อมูลการแสดงบทบาทสมมุติผ่านรูปแบบ รูปภาพ คลิปวีดีโอ คลิปเสียง เกี่ยวกับวิธีปฏิบัติตนให้ปลอดภัยและเหมาะสมกับสถานการณ์ปัจจุบัน

**ผลลัพธ์การเรียนรู้ ชั้นประถมศึกษาปีที่ 1**

LO1/ LO2/ LO3/ LO4/ LO5/ LO6/ LO7/ LO8/ LO9/ L10/ LO11/ LO12

**สมรรถนะหลัก 6 ประการ**

1. การจัดการตนเอง (Self-Management: SM)

2. การคิดขั้นสูง (Higher Order Thinking : HOT)

3. การสื่อสา**ร** (Communication: CM)

4. การรวมพลังทำงานเป็นทีม (Teamwork and Collaboration: TC)

5. การเป็นพลเมืองที่เข้มแข็ง (Active Citizen: AC)

6.การอยู่ร่วมกับธรรมชาติฯ(Sustainable coexistence with living in the harmony of nature and science)

**☑ สาระสำคัญของกลุ่มสาระการเรียนรู้**

 **ความสำคัญของกลุ่มสาระการเรียนรู้ภาษาอังกฤษ**

 ด้วยภาษาอังกฤษเป็นภาษาสากลที่มีการใช้อย่างแพร่หลายมากที่สุดภาษาหนึ่งและมีความสำคัญ
เป็นอย่างยิ่งในการติดต่อสื่อสารระหว่างประเทศ นอกจากนี้ยังเป็นทักษะสำคัญของผู้เรียนในศตวรรษที่ 21 เป็นเครื่องมือสำคัญในการติดต่อสื่อสารในชีวิตประจำวัน การแสดงออก การจัดการตนเอง การแสวงหาความรู้ เชื่อมโยงกับวิชาอื่น ๆ การศึกษาต่อ และการประกอบอาชีพ อันจะนำไปสู่การเพิ่มขีดความสามารถในการแข่งขันของประเทศ

 **ลักษณะเฉพาะ/ ธรรมชาติของกลุ่มสาระการเรียนรู้**

 เป็นกลุ่มสาระการเรียนรู้ที่เป็นเครื่องมือในการแสวงหาความรู้ในด้านต่าง ๆ และเป็นเครื่องมือสำหรับ
การสื่อสารสร้างความเข้าใจในความแตกต่างในด้านเชื้อชาติ ศาสนาและวัฒนธรรม นอกจากนี้ ภาษาอังกฤษ
ยังสามารถช่วยกระตุ้นจินตนาการ ความคิดสร้างสรรค์ของผู้เรียน รวมทั้งเป็นเครื่องมือสร้างความเข้าใจอันดี
กับผู้อื่น โดยเฉพาะเมื่อทำงานร่วมกัน อันนำไปสู่สัมพันธภาพที่ดีระหว่างกัน ผู้เรียนภาษาอังกฤษจะได้รับการพัฒนาทักษะการฟัง พูด อ่าน และเขียนคำศัพท์ ประโยคง่ายๆ เพื่อสร้างความเข้าใจเรื่องราว พร้อมๆ กับแลกเปลี่ยนความรู้ แสดงความคิดเห็น และความรู้สึกได้อย่างเหมาะสม โดยผู้เรียนควรได้รับแรงเสริมและกำลังใจจากครูให้มีความกล้า รู้สึกสนุก มีความเพลิดเพลินในการเรียนรู้ภาษา เกิดความคุ้นเคย และความมั่นใจในการฝึกสนทนา โต้ตอบ และเพิ่มโอกาสให้นักเรียนได้ใช้ภาษาอังกฤษทั้งในและนอกชั้นเรียน

 **จุดเน้นการพัฒนา (ช่วงชั้นที่ 1)**

 **ในช่วงชั้นที่ 1** ภาษาอังกฤษมุ่งเน้นการติดต่อสื่อสารในแง่มุม/ มิติต่าง ๆ ได้แก่

 1) รู้คำศัพท์ที่พบบ่อยๆ และสำนวนพื้นฐานเกี่ยวกับตนเอง ครอบครัว และสิ่งต่าง ๆ รอบตัว

 2) เข้าใจและสามารถโต้ตอบกับผู้พูด/ คู่สนทนาได้ ในการแสดงความคิด อารมณ์ ความรู้สึก โดยใช้ประโยคง่าย ๆ

 3) ให้ข้อมูลส่วนตัวเบื้องต้นเกี่ยวกับตนเอง โดยใช้คำและวลี ที่สั้นและง่าย หรือใช้ประโยคพื้นฐานได้

 4) เข้าใจคำศัพท์ วลี ประโยคสั้นๆรวมไปถึงคำสั่งที่ใช้บ่อย ๆ ในสถานการณ์ที่คุ้นเคย ไม่ว่าจะเป็น
ทั้งในการพูดและการเขียน

 5) สามารถใช้คำศัพท์ วลีสั้นๆ และสำนวนที่ใช้ในการสื่อสารเรื่องราวในชีวิตประจำวัน เพื่อสื่อสารและบรรยายข้อมูลส่วนบุคคล สี ตัวเลขพื้นฐาน สิ่งของพื้นฐาน กิจวัตรประจำวัน ฯลฯ

 6) สามารถจดจำและใช้คำศัพท์ได้ถูกต้อง ซึ่งส่วนใหญ่เป็นคำโดด ๆ ระดับพื้นฐาน และใช้วลีสั้น ๆ เกี่ยวกับสถานการณ์ในชีวิตประจำวันที่พบได้ทั่วไป

 \* **หมายเหตุ** ได้ใช้สมรรถนะตามกรอบอ้างอิง FRELE-TH เป็นพื้นฐาน เพื่อความชัดเจน เป็นประโยชน์ต่อ
การจัดการเรียนการสอน ช่วยให้ครูวิเคราะห์ได้ง่ายขึ้น สอดคล้องกับระดับความสามารถทางภาษาอังกฤษ
ตามกรอบ CEFR และ FRELE-TH

**☑ ความสัมพันธ์ระหว่างสมรรถนะหลักและสมรรถนะเฉพาะ**

| **สมรรถนะเฉพาะ** | **สมรรถนะหลัก** |
| --- | --- |
| **1. ฟัง พูดเพื่อการสื่อสาร** |
| 1.1 | ฟังและพูดคำศัพท์ง่าย ๆ สะกดคำ บอกความหมายของคำ วลี ที่เกี่ยวข้องใกล้ตัวในชีวิตประจำวันโดยเน้นการออกเสียงภาษาอังกฤษอย่างถูกต้อง | 1. การจัดการตนเอง 2. การคิดขั้นสูง3. การสื่อสาร๕. การเป็นพลเมืองที่เข้มแข็ง๖. การอยู่ร่วมกับระบบธรรมชาติ และวิทยาการอย่างยั่งยืน |
| 1.21.3 | ฟัง พูดเรื่องราวเกี่ยวกับตนเอง ครอบครัว บุคคล หรือสิ่งต่าง ๆ รอบตัว ใช้ข้อมูลส่วนตัวเบื้องต้นเกี่ยวกับตนเอง โดยใช้คำและวลีที่สั้นและง่าย หรือใช้ประโยคพื้นฐานได้อย่างเหมาะสมและมั่นใจใช้คำศัพท์ วลีสั้น ๆ และสำนวนที่ใช้ในชีวิตประจำวันเพื่อสื่อสารและบรรยายข้อมูลส่วนบุคคล กิจวัตรประจำวันได้อย่างถูกต้องและเหมาะสม |
| **2. อ่านเพื่อความเข้าใจ** |
| 2.1 | อ่านประโยคอย่างง่ายเกี่ยวกับตนเอง บุคคล เหตุการณ์ในสถานการณ์ ใกล้ตัวจากสื่อที่หลากหลายแล้วปฏิบัติตามได้อย่างเหมาะสม | 1. การจัดการตนเอง 2. การคิดขั้นสูง3. การสื่อสาร ๖. การอยู่ร่วมกับระบบธรรมชาติ และวิทยาการอย่างยั่งยืน |
| 2.2 | อ่านบทความสั้นๆ ง่ายๆ เพื่อเรียนรู้ เข้าใจ และบอกความรู้สึกของตนเองเกี่ยวกับเนื้อหาที่สนใจจากสื่อและแหล่งเรียนรู้ที่หลากหลาย |
| **3. เขียนเพื่อแสดงความคิดและสะท้อนความรู้สึก** |
| 3.1 | เขียนประโยคอย่างง่ายเพื่อนำเสนอข้อมูล แสดงความคิด ความรู้สึก เกี่ยวกับตนเอง ครอบครัว บุคคล และสิ่งต่าง ๆ รอบตัวได้อย่างถูกต้องและเหมาะสม | 1. การจัดการตนเอง 2. การคิดขั้นสูง3. การสื่อสาร 5. การเป็นพลเมืองที่เข้มแข็ง6. การอยู่ร่วมกับระบบธรรมชาติ และวิทยาการอย่างยั่งยืน |
| 3.2 | เขียนคำศัพท์ วลี และประโยคสั้น ๆ ที่ตนเองสนใจ จากสื่อ และแหล่งเรียนรู้ที่หลากหลาย |
| **4. ใช้ภาษาเพื่อการเรียนรู้ และทำงานร่วมกับผู้อื่น** |
| 4.1 | สนทนา สื่อสารความต้องการของตนเอง และแลกเปลี่ยนความคิดโดยใช้วลี ประโยคง่ายๆ ร่วมกับผู้อื่น ในสถานการณ์ที่หลากหลายในชีวิตประจำวันได้อย่างเหมาะสม | 1. การจัดการตนเอง2. การคิดขั้นสูง3. การสื่อสาร 4. การรวมพลังทำงานเป็นทีม5. การเป็นพลเมืองที่เข้มแข็ง6. การอยู่ร่วมกับระบบธรรมชาติ และวิทยาการอย่างยั่งยืน |
| 4.2 | สร้างชิ้นงานเกี่ยวกับภาษาอย่างสร้างสรรค์ให้เหมาะกับบุคคล เหตุการณ์และสิ่งต่าง ๆ รอบตัว |

**☑ ผลลัพธ์การเรียนรู้เมื่อจบช่วงชั้นที่ 1**

|  |  |
| --- | --- |
| 1. | ฟัง พูดคำศัพท์ บอกความหมายวลี ภาษาอังกฤษอย่างง่ายเกี่ยวกับตนเอง ครอบครัวและโรงเรียน โดยออกเสียงภาษาอังกฤษได้อย่างถูกต้อง |
| 2. | ฟัง พูด โต้ตอบ บอกความต้องการของตนเอง แลกเปลี่ยนและนำเสนอข้อมูลด้วยคำสั้น ๆ และง่าย ๆ เกี่ยวกับเรื่องราวของตนเอง ครอบครัว เพื่อน เหตุการณ์ในสถานการณ์ใกล้ตัวในชีวิตประจำวันและปฏิบัติตามได้อย่างเหมาะสมและมั่นใจ |
| 3. | ฟัง พูดเกี่ยวกับเนื้อหาที่สนใจ จากสื่อวีดิทัศน์ นิทาน เรื่องสั้น โฆษณา โดยเลือกใช้คำหรือประโยคอย่างง่าย เพื่อแสดงความคิดเห็นที่มีต่อเหตุการณ์ หรือเรื่องราวนั้น ๆ อย่างเหมาะสม |
| 4. | อ่านประโยคคำสั่ง คำแนะนำอย่างง่าย และนำไปปฏิบัติตามได้อย่างถูกต้องเหมาะสม |
| 5. | อ่านนิทาน เรื่องสั้น การ์ตูน ได้อย่างถูกต้อง และบอกความรู้สึกของตนเองจากเรื่องที่อ่านได้อย่างเหมาะสม |
| 6. | เขียนประโยคอย่างง่ายเกี่ยวกับตนเอง บุคคล และสิ่งต่าง ๆ รอบตัว ได้อย่างถูกต้องและเหมาะสมกับบุคคลตามกาลเทศะ |
| 7. | ใช้ทักษะการเขียนคำ วลี หรือประโยคอย่างง่าย เพื่อแสดงความคิดหรือสะท้อนความรู้สึกได้อย่างเหมาะสม |
| 8. | ใช้วลี ประโยคอย่างง่ายในการสนทนา สื่อสารความต้องการของตนเอง และแลกเปลี่ยนความคิดในการทำงานร่วมกับผู้อื่นอย่างเหมาะสมเลือกใช้สื่อ เพื่อสร้างสรรค์ผลงานทางภาษาที่สะท้อนการเรียนรู้ตามความถนัดและความสนใจของตนเอง อย่างเหมาะสม |
| 9. | เลือกใช้สื่อ เพื่อสร้างสรรค์ผลงานทางภาษาที่สะท้อนการเรียนรู้ตามความถนัดและความสนใจของตนเอง อย่างเหมาะสม |

**☑ ผลลัพธ์การเรียนรู้รายชั้นประถมศึกษาปีที่ 1**

LO-En-101 ฟัง พูด คำและวลี ที่สั้นและง่าย บอกความหมายของคำ วลี ที่เกี่ยวข้องใกล้ตัวในชีวิตประจำวันโดยเน้นการออกเสียงภาษาอังกฤษอย่างถูกต้อง

LO-En-102 ฟัง พูด คำศัพท์ที่พบบ่อยๆ และสำนวนพื้นฐานเกี่ยวกับตนเอง ครอบครัว และสิ่งต่าง ๆ รอบตัว โดยใช้คำและวลี ที่สั้นและง่าย หรือใช้ประโยคพื้นฐาน ให้ข้อมูลส่วนตัวเบื้องต้นเกี่ยวกับตนเอง รวมไปถึงคำสั่งที่ใช้บ่อย ๆ ในการสื่อสารเรื่องราวในชีวิตประจำวัน

LO-En-103 สามารถสื่อสารและบรรยายข้อมูลส่วนบุคคล สี ตัวเลขพื้นฐาน สิ่งของพื้นฐาน กิจวัตรประจำวัน

LO-En-104 รักการทำงาน เป็นสมาชิกทีมที่มีส่วนร่วมในการตัดสินใจ

LO-En-105 ฟัง พูดข้อมูลเกี่ยวกับเรื่องราวของบุคคล เหตุการณ์ สถานการณ์ใกล้ตัวโดยเลือกใช้คำหรือประโยคอย่างง่ายในการตอบคำถาม

 LO-En-106 อ่านและสรุปเนื้อหาตามเข้าใจจากการอ่านนิทานเรื่องโปรด เรื่องสั้น และการ์ตูนเรื่องโปรด และแสดงความรู้สึกจากการอ่านนิทานเรื่องโปรด เรื่องสั้น และการ์ตูนเรื่องโปรด แล้วนำมาถ่ายทอดกับเพื่อนร่วมชั้นเรียนได้

 LO-En-107 เขียนให้ข้อมูลเกี่ยวกับตนเองครอบครัว เพื่อน โรงเรียนโดยใช้คำศัพท์ง่าย ๆ ในการสร้างประโยคอย่างง่ายให้ได้ใจความที่สมบูรณ์ได้อย่างเหมาะสม

 LO-En-108 เขียนและสรุปโดยใช้ประโยคอย่างง่ายจากนิทาน วีดีทัศน์ เกม สื่อ แอปพลิเคชันทางการเรียนรู้ บทความและข่าวสารได้อย่างเหมาะสม

 LO-En-109 ใช้คำศัพท์ วลีสั้นๆ และสำนวนที่ใช้ในการสื่อสารเรื่องราวในชีวิตประจำวัน เพื่อสื่อสาร และระบุความสามารถของตนเองและเพื่อน

 LO-En-110 บรรยายข้อมูลส่วนบุคคล สี ตัวเลขพื้นฐาน สิ่งของพื้นฐาน กิจวัตรประจำวัน ในวงคำศัพท์ประมาณ 150 - 200

 LO-En-111 มีความมุ่งมั่นตั้งใจ รักการทำงาน เป็นสมาชิกทีมที่มีส่วนร่วมในการตัดสินใจ

 LO-En-112 ใช้ทักษะฟัง พูด อ่าน เขียนในการนำเสนอข้อมูลการแสดงบทบาทสมมุติผ่านรูปแบบ รูปภาพ คลิปวีดีโอ คลิปเสียง เกี่ยวกับวิธีปฏิบัติตนให้ปลอดภัยและเหมาะสมกับสถานการณ์ปัจจุบัน

**คำอธิบายรายวิชาศิลปะ**

**ชั้นประถมศึกษาปีที่ 1 เวลา 40 ชั่วโมง / ปี**

 ศึกษาเกี่ยวกับการสำรวจ สัมผัส สังเกตธรรมชาติ เพื่อซึมซับและรับรู้ ความงามของสีสรรค์ รูปร่าง รูปทรง พื้นผิวจากธรรมชาติและสิ่งแวดล้อมรอบโรงเรียน ศึกษาธรรมชาติ สิ่งแวดล้อมเรื่องราวใกล้ตัวในชีวิตประจำวันเพื่อนำมาจัดเรียงเป็นภาพที่มีองค์ประกอบศิลป์ จากรูปร่าง รูปทรง เส้น สีสัน ของสิ่งเหล่านั้นด้วยวิธีการต่างๆ การใช้แม่พิมพ์จากธรรมชาติหรือส่วนต่างๆ ของร่างกาย ฝึกการหายใจเข้าช่องท้อง เพื่อให้การออกเสียงมีพลังชัดเจน และฝึกการออกเสียงโน้ตให้ตรงกับระดับเสียง ฝึกการออกเสียงร้องโน้ตในชุด Pentatonic Scale โด เร มี ฟา ซอล ลา หรือฝึกการร้องโน้ตตามเสียงต้นแบบของครู ประกอบสัญญาณมือหรือวิธีการอื่นๆ ฝึกการร้องเพลงประกอบดนตรีหรือด้วยรูปแบวิธีอื่นๆ ฝึกการฟังเพลงที่เกี่ยวกับทักษะชีวิต มีส่วนร่วมในการฟังเพลง ที่มีทั้งเสียงดัง เสียงเบา และเพลงที่มีจังหวะช้า จังหวะปานกลาง และจังหวะเร็ว เพื่อฝึกจำแนกความดัง-เบา และความช้า-เร็วของเพลงแล้วสร้างสรรค์ท่าทางประกอบเพลงด้วยความมั่นใจ เหมาะสมกับวัย เข้าใจความหมายและอารมณ์ของท่าทางการเคลื่อนไหวในการแสดงนาฏศิลป์ การร่ายรำของท้องถิ่นหรือการเต้นรำ สามารถฝึกท่าทางการเคลื่อนไหว ไปพร้อมกับบทเพลงอย่างง่ายๆ ด้วยการใช้ท่ารำพื้นฐานที่สื่อความหมายของบทเพลง สังเกตลักษณะท่าทางการเคลื่อนไหวของธรรมชาติ คน สัตว์ สิ่งของ จากสิ่งแวดล้อมรอบๆ ตนเอง จากวีดิทัศน์ แล้วร่วมกันสนทนาลักษณะเด่น ท่าทางที่น่าสนใจและการเคลื่อนไหวของธรรมชาติ คน สัตว์ สิ่งของที่สังเกตได้ ฝึกท่าทางการเคลื่อนไหวร่างกายเลียนแบบลักษณะต่างๆ ที่ถ่ายทอดอารมณ์ ความรู้สึก และบุคลิกลักษณะเด่นและท่าทาง ฝึกถ่ายทอด บอกเล่าเรื่องราวความประทับใจในการทำงานที่เชื่อมโยงความงามจากสีสัน รูปร่าง รูปทรง และนำไปสู่การปรับปรุงเพื่อพัฒนาการสร้างสรรค์ผลงานของตนเองให้ดีขึ้น แสดงออกถึงการรับรู้ ชื่นชมความงามและแสดงอารมณ์ ความคิด ความรู้สึก ความประทับใจ ในผลงานศิลปะ สะท้อนวัฒนธรรมในท้องถิ่น อย่างอิสระและนำไปปรับใช้จริงในชีวิตประจำวัน เป็นสื่อแสดงความงามได้อย่างอิสระ

**ผลลัพท์การเรียนรู้ ชั้นประถมศึกษาปีที่ 1**

LO1/ LO2/ LO3/ LO4/ LO5/ LO6/ LO7

**สมรรถนะหลัก 6 ประการ**

1.การจัดการตนเอง(Self-Management: SM)

2.การคิดขั้นสูง(Higher Order Thinking : HOT)

3.การสื่อสา**ร**(Communication: CM)

4.การรวมพลังทำงานเป็นทีม(Teamwork and Collaboration: TC)

5.การเป็นพลเมืองที่เข้มแข็ง(Active Citizen: AC)

6.การอยู่ร่วมกับธรรมชาติฯ(Sustainable coexistence with living in the harmony of nature and science)

**☑ สาระสำคัญของกลุ่มสาระการเรียนรู้**

 **ความสำคัญของกลุ่มสาระการเรียนรู้ศิลปะ**

 **พัฒนาการการเรียนรู้ด้านสุนทรียศาสตร์ (ทัศนศิลป์ ดนตรี นาฏศิลป์)**

เด็กประถมต้น (ช่วงชั้นที่ ๑) เป็นวัยที่สมองกำลังพัฒนาอย่างรวดเร็ว ขยายความจุอย่างมาก จึงเป็นหน้าต่างแห่งโอกาสทองในการพัฒนาสมองที่สำคัญ ๔ ด้าน ได้แก่ ๑) พัฒนาสมองส่วนเชื่อมต่อ (Corpus Callosum) เพื่อสร้างสมดุลระหว่างสมองซีกซ้ายและซีกขวา ซึ่งมีผลต่อพัฒนาการทั้ง Psychomotor ความเข้าใจเชิงโครงสร้าง เชิงระบบ รวมถึงการทำงานเซลล์กระจกเงา (Mirror Neurons) ใน Premotor Cortex ซึ่งเป็นเซลล์ที่ตอบสนองต่อพฤติกรรมต่าง ๆ ของมนุษย์ ที่เรียนรู้จากการสังเกตและเลียนแบบผู้อื่น ๒) พัฒนาการทำงานของสมองส่วนหน้าให้เกิดโครงข่ายของเซลล์ประสาทในชุดที่รับรู้ความละเอียดประณีต ซับซ้อน การตัดสินใจ การคิดวิจารณญาณ การสะท้อนคิดอย่างลึกซึ้ง (Executive Function) ๓) การพัฒนาของสมองส่วนหน้าที่ไปช่วยกำกับการทำงานของสมองส่วน Limbic System และ Amygdala ที่เกี่ยวข้องกับอารมณ์และความทรงจำ และ ๔) การพัฒนาสมองส่วน Cerebellum ที่ทำงานเกี่ยวข้องกับการเคลื่อนไหวของร่างกาย มีจังหวะ ท่วงที ลีลา และการทำงานของร่างกายทุกส่วนกับขอบเขตและมิติของพื้นที่ ซึ่งต้องอาศัยศิลปะทั้งทัศนศิลป์และดนตรีเป็นฐานปฏิบัติเรียนรู้ และสามารถกระตุ้นพัฒนาการของสมองทั้ง ๔ หน้าที่ดังกล่าวได้โดยตรง

การทำงานของสมองทั้ง ๔ ส่วนนี้ สามารถจะกระตุ้นให้เกิดประสิทธิภาพด้วยการเรียนรู้ฝึกฝน
ด้านศิลปะ ทั้งทัศนศิลป์ ดนตรี และนาฏศิลป์ ผ่านทั้งกระบวนการการรับรู้สัมผัสสุนทรียภาพ และกระบวนการสร้างงานศิลปะ รวมทั้งการใช้ศิลปะเพื่อการพัฒนาจิตใจ (Contemplative Arts) มองเห็นความสัมพันธ์
ของความรู้สึกที่มีผลต่อการทำงานและการพัฒนาด้านจิตใจ ถ้าหากพลาดการใช้โอกาสแห่งการเชื่อมโยงของเซลล์สมองชุดเหล่านี้ เซลล์สมองจะตัดวงจรนี้ออกโดยอัตโนมัติ และยากที่จะสร้างขึ้นใหม่ในวัยที่โตขึ้น

 **ลักษณะเฉพาะ/ ธรรมชาติของกลุ่มสาระการเรียนรู้**

 ธรรมชาติการเรียนรู้ของนักเรียนในช่วงชั้นที่ ๑ นี้ เป็นวัยที่กระตือรือร้นในการเล่น กล้าทดลอง
หาประสบการณ์ตรงด้วยตนเองอย่างไม่กลัวถูกผิด พร้อมที่จะสร้างสรรค์ผลงานจากความฝัน ความทรงจำ ความรู้สึกต่าง ๆ เช่น การประดิษฐ์ การถ่ายทอดจินตนาการ นักเรียนควรได้ทดลองเล่น เช่น เล่นกับผลกระทบของสี วัสดุ สิ่งที่ใช้ในการสร้างสรรค์งาน เล่นกับเสียงที่มีความแตกต่าง และการละเล่นแบบต่าง ๆ ที่มีทั้งบทร้อง ด้วยลีลาและท่าทางที่หลากหลาย นักเรียนจะค่อย ๆ เห็นและยอมรับความหลากหลายของงานศิลปะทุกแขนง ที่เป็นการแสดงออกของอารมณ์ความรู้สึกทั้งของตนเองและหมู่คณะ

 นักเรียนในช่วงชั้นนี้ ชอบที่จะอ่านโลกและให้ความหมายกับสิ่งต่าง ๆ รอบตัว ชอบมีเพื่อนเล่นและ
เล่นเป็นกลุ่ม ร่วมกันสร้างเรื่องราวโดยนำความรู้สึกและความเข้าใจ ผนวกกับจินตนาการ ออกมาเป็นงานสร้างสรรค์ผลงานศิลปะทุกแขนง นักเรียนจะเริ่มตระหนักถึงความสัมพันธ์ของการนำความรู้สึกนึกคิดนั้นมาบอกเล่าใหม่ ที่แสดงถึงประสบการณ์ของนักเรียน หรือประสบการณ์ที่นักเรียนได้มีร่วมกับผู้อื่น

 **จุดเน้นการพัฒนา**

 **ด้านที่ ๑** ให้ความสำคัญกับการพัฒนาด้านเจตคติ (Affective Domain) ได้แก่ ความรู้สึกนึกคิด
ความซาบซึ้ง ทัศนคติ ความเชื่อ ความสนใจ คุณธรรม และค่านิยม ควรได้รับการส่งเสริมให้สามารถซึมซับ
รับรู้คุณค่า ความงาม ความประณีต สุนทรียภาพ ในธรรมชาติและสิ่งรอบตัว พร้อมทั้งฝึกฝนกระบวนการ
ทางศิลปะ ซึ่งเริ่มต้นด้วยการใช้ศิลปะเพื่อการพัฒนาจิตใจ (Contemplative Arts) เพื่อการสะท้อนย้อนมองถึงสภาวะจิตและกาย และสามารถจัดการตนเองให้เป็นปกติพร้อมที่จะสร้างผลงานศิลปะทั้งในด้านทัศนศิลป์ดนตรี และนาฏศิลป์ นักเรียนไม่เพียงมีความรู้ทางด้านศิลปะหรือมีทักษะในการสร้างงานศิลปะเท่านั้น แต่ควรจะได้พัฒนาถึงระดับที่เกิดความตระหนักรู้เชิงคุณค่า และมีทัศนคติเชิงบวก ควรฝึกให้นักเรียนกล้าสร้างสรรค์งานและนำเสนอในรูปแบบที่หลากหลาย และฝึกการรับฟังความคิดเห็นที่มีผลต่อการพัฒนางานศิลปะทั้งของตนเองและของผู้อื่นเพื่อสื่อสารและลดช่องว่างระหว่างสิ่งที่ตนเองเห็นกับผลงานที่สร้างขึ้น รวมถึงสิ่งที่ผู้อื่นเห็นและรับรู้

 **ด้านที่ ๒** การผสานศิลปะสากลกับศิลปะและวัฒนธรรมไทย เป็นกระบวนการพัฒนาความเป็นพลเมืองที่มั่นคงด้วยการมีรากฐาน ภูมิปัญญา ด้านศิลปวัฒนธรรมไทย อย่างทัดเทียมกับสากล ด้วยความภาคภูมิใจ สำหรับเด็กวัยนี้จะไม่เพียงมีผลในการกล่อมเกลาทางด้านสุนทรียภาพ แต่ไปถึงสุนทรียภาพที่แฝงอยู่ในภูมิธรรม ภูมิปัญญาไทย สอดคล้องกับพัฒนาการของเด็กในวัยนี้ที่กำลังสร้างความสัมพันธ์ของตนเองและผู้อื่น รวมทั้งสิ่งแวดล้อมทางสังคมอย่างแนบแน่น

 **การนำไปใช้ในชีวิตจริง**

 **ระดับตนเอง** การนำสุนทรียภาพไปใช้ในชีวิต คือ เป็นผู้มีสายตามองเห็นคุณค่า ความงามของสรรพสิ่งรอบตัว เกิดความคิดเชิงบวกและแรงบันดาลใจในการสร้างสรรค์งานศิลปะและสุนทรียภาพในชีวิตและสิ่งแวดล้อมรอบตัว ทำกิจกรรมทุกอย่างในชีวิตและทำงานอย่างมีศิลปะ

 **ระดับชุมชนและสังคม** รู้จักการใช้งานศิลปะเป็นส่วนประกอบสร้าง แรงบันดาลใจ แรงศรัทธา
เสริมเอกภาพของกลุ่มคน ชุมชน สังคม โดยมีศิลปะเป็นเครื่องจรรโลงจิตใจ และน้อมนำไปสู่การสร้างงานศิลปะสาธารณะกุศล ศิลปะเพื่อชุมชน ศิลปะในวัฒนธรรมประเพณี ในวาระ หรือเทศกาลที่สำคัญต่าง ๆ

 **การบูรณาการกับกลุ่มสาระการเรียนรู้ต่าง ๆ**

บูรณาการระหว่างทัศนศิลป์ ดนตรี และนาฏศิลป์ อย่างสอดคล้องและกลมกลืน และบูรณาการกับกลุ่มสาระการเรียนรู้ต่าง ๆ ดังนี้

 **ภาษาไทย/ ภาษาอังกฤษ** วรรณกรรม ภาษา และดนตรี นาฏศิลป์ เป็นสื่อประกอบที่เกื้อกูลกัน
เป็นการฝึกทักษะทางภาษาของเด็กในวัยช่วงชั้นที่ ๑ เป็นอย่างดี ได้ออกเสียงที่ชัดเจน มีจังหวะ มีลีลา มีท่วงทำนอง ทำให้การเรียนรู้คำกลอน บทร้องเล่น เป็นการเรียนที่มีความรื่นรมย์ ลื่นไหล มีความสุข และสามารถถ่ายทอดอารมณ์ ความรู้สึก ได้ตรงกับความหมาย เกิดปฏิภาณไหวพริบในการใช้ภาษา และเป็นที่มาของคลังคำที่หลากหลาย เด็กในวัยนี้สามารถใช้การวาดภาพเป็นสื่อถ่ายทอดแทนภาษาเขียนเพื่อให้ตนเองเกิดความเข้าใจความหมาย หรือบันทึกเรื่องราวที่เป็นความรู้สึกนึกคิดต่าง ๆ ได้อย่างชัดเจน เพื่อทดแทนชุดภาษาที่ไม่เพียงพอ และสามารถสื่อกับผู้อื่นให้เข้าใจความคิดและความหมายเหล่านั้น

 **สังคมศึกษา** เป็นสื่อในการถ่ายทอดเรื่องราวความสัมพันธ์ ความผูกพันของครอบครัว โรงเรียน และชุมชนโดยรอบ นำเสนอองค์ประกอบของพื้นที่โดยการใช้แผนผัง แผนที่ การกำหนดสถานที่สำคัญต่าง ๆ ทิศทาง ขอบเขตในระดับต่าง ๆ ถ่ายทอดเรื่องราวทางประวัติศาสตร์ ผ่านการดูงานจิตรกรรม อ่านตำนานและบันทึกเป็นภาพวาด ทำความเข้าใจเหตุการณ์ที่ไกลตัว (Space and Time) เพื่อทำความเข้าใจความเปลี่ยนแปลงของโลกและระบบธรรมชาติก่อนที่จะมีมนุษย์เกิดขึ้น

 **คณิตศาสตร์** ในเรื่องเส้น รูปร่าง รูปทรงขนาด ความหนาบาง พื้นที่ พื้นผิว และสีอ่อนแก่ การจำแนก แยกแยะ จัดกลุ่ม จัดองค์ประกอบศิลปะด้วยเส้นและรูปร่าง รูปทรงเรขาคณิต ทั้งแบบสมบูรณ์และแบบแตกลาย หรือขยายอย่างมี Pattern การจัดองค์ประกอบศิลป์ ด้วยจังหวะของรูปและที่ว่าง (Solid and Void) ทั้งบนหน้ากระดาษ หรือการแสดงบนเวที ตลอดจนค่าความยาวของเสียง การเกิดระดับเสียงในดนตรี

 **วิทยาศาสตร์และระบบธรรมชาติ** การสำรวจและสังเกตธรรมชาติเป็นกระบวนการร่วม ทั้งด้าน วิทยาศาสตร์และสุนทรียศาสตร์ ที่ช่วยให้เด็กรู้จักและเข้าใจสรรพสิ่งในธรรมชาติด้วยการสัมผัสและมีประสบการณ์ตรง สามารถเห็นรายละเอียดและระบุ ตั้งคำถามเพื่อการสืบค้นที่มาของปรากฏการณ์ต่าง ๆ และกระบวนการแปรรูปวัสดุธรรมชาติเพื่อนำมาสร้างงานศิลปะ เช่น สีเพื่อการวาดภาพ ดินสำหรับงานปั้น ทั้งนี้ เด็กจะได้เรียนรู้ถึงวิธีการสกัดสีด้วยวิธีง่าย ๆ จากการบด คั้น ดอกไม้ เปลือกไม้ ใบไม้ ฝน ดิน หิน และการทดลองเพิ่มคุณสมบัติของสีด้วยน้ำมะนาว น้ำขี้เถ้า หรือการเตรียมดินปั้น ด้วยกระบวนการคัดแยก ย่อย กรอง ละลาย กระบวนการเล่นนี้ นอกจากเด็กจะได้รู้ถึงที่มาของวัสดุสำคัญที่ใช้สร้างชิ้นงานศิลปะแล้วยังได้ความเข้าใจพื้นฐานทางด้านวิทยาศาสตร์ไปพร้อมกัน

**☑ ความสัมพันธ์ระหว่างสมรรถนะหลักและสมรรถนะเฉพาะ**

| **สมรรถนะเฉพาะ** | **สมรรถนะหลัก** |
| --- | --- |
| **๑. สัมผัส ซึมซับสุนทรียภาพและสร้างสรรค์ผลงานศิลปะ**  |
| ๑.๑ รู้จักชื่นชมสุนทรียภาพ (Art Appreciation) จากธรรมชาติ  สภาพแวดล้อมใกล้ตัว วัฒนธรรม วิถีชีวิตประจำวัน รวมถึงผลงาน ศิลปะอันเกี่ยวเนื่องกับคุณค่าในชีวิตและการสร้างสรรค์ผลงานศิลปะ จากการรับรู้ทางการมองเห็น การสัมผัส การรับชม การได้ฟังและ การบูรณาการข้ามประสาทสัมผัส๑.๒ ใช้ศิลปะ เพื่อการพัฒนาจิตใจผ่านการทำงานอย่างมีสมาธิ สังเกต  เห็น เข้าใจและรับรู้สุนทรียภาพ ผ่านความสัมพันธ์ของพหุประสาท  สัมผัส (กาย – ใจ – มือ – ตา – หู ) กับธรรมชาติ | ๑. การจัดการตนเอง๒. การคิดขั้นสูง๔. การรวมพลังทำงานเป็นทีม๖. การอยู่ร่วมกับธรรมชาติ  และวิทยาการอย่างยั่งยืน |
| **๒. การสร้างงานทัศนศิลป์** |
| ๒.๑ รับรู้ สังเกต ใช้ภาษาทางทัศนศิลป์อย่างเข้าใจความหมายและเข้าใจความสัมพันธ์ขององค์ประกอบทางทัศนศิลป์ เช่น เส้น รูปร่าง และรูปทรง ความกลมกลืน ความสมดุล ความเป็นเอกภาพ สามารถสื่อความหมายทางรูปแบบและเรื่องราวตามจินตนาการและความคิด สร้างสรรค์ได้๒.๒ ทดลองและสังเกตผลที่เกิดจากการใช้วัสดุ อุปกรณ์ของตนเอง และนำไปประยุกต์ใช้ในการสร้างสรรค์ และการนำเสนองานศิลปะ๒.๓ สร้างสรรค์งานทัศนศิลป์ที่ตนเองชื่นชอบ หรือร่วมสร้างสรรค์กับผู้อื่น ถ่ายทอดจินตนาการจากธรรมชาติ สภาพแวดล้อม เรื่องราวใกล้ตัวที่เชื่อมโยงกับวิถีชีวิตประจำวัน ครอบครัว โรงเรียน ชุมชน และจากประสบการณ์ โดยการลองผิดลองถูกด้วยวิธีการที่หลากหลายจนค้นพบสิ่งใหม่ | ๑. การจัดการตนเอง๒. การคิดขั้นสูง๓. การสื่อสาร๕. การเป็นพลเมืองที่เข้มแข็ง๖. การอยู่ร่วมกับธรรมชาติ  และวิทยาการอย่างยั่งยืน |

| **สมรรถนะเฉพาะ** | **สมรรถนะหลัก** |
| --- | --- |
| **๓. ร้อง เล่น เต้น และเคลื่อนไหวตามเสียงดนตรี** |
| ๓.๑ สนุกกับการร้องเพลง หรือบรรเลงดนตรีที่เหมาะกับช่วงวัย เรียนรู้อารมณ์ของบทเพลงที่ฟัง๓.๒ ฟัง อธิบาย เปรียบเทียบความเหมือนและความแตกต่างของเสียงที่มาจากธรรมชาติและเครื่องดนตรีต่าง ๆ รูปแบบการเกิดเสียงและอธิบายบทเพลงด้วยองค์ประกอบดนตรี ๓.๓ ใช้รูปภาพ สัญลักษณ์แทนเสียง หรือโน้ตเพลง ๓.๔ ขับร้อง เคาะจังหวะ และบรรเลงดนตรีอย่างถูกต้อง ด้วยความมั่นใจ ๓.๕ มีส่วนร่วมในการแสดงดนตรีไทย สากล หรือของท้องถิ่น ในรูปแบบเดี่ยว หรือกลุ่ม ด้วยความมั่นใจ และเหมาะสมกับวัย รวมทั้งการเป็นผู้ดู ผู้ชมและผู้แสดงที่เข้าใจบทบาทหน้าที่ของตน | ๒. การคิดขั้นสูง๓. การสื่อสาร๔. การรวมพลังทำงานเป็นทีม๖. การอยู่ร่วมกับธรรมชาติ  และวิทยาการอย่างยั่งยืน |
| **๔. สร้างสรรค์การเคลื่อนไหวในรูปแบบต่าง ๆ อย่างอิสระ** |
| ๔.๑ สนุกกับการเคลื่อนไหวร่างกาย เลียนแบบธรรมชาติ คน สัตว์ สิ่งของ ในลักษณะต่าง ๆ อย่างอิสระ สร้างสรรค์และมีสุนทรียภาพ๔.๒ ใช้ภาษาท่า สื่อความหมายแทนคำพูด และแสดงการเคลื่อนไหวร่างกายที่สะท้อนอารมณ์ของตนเอง๔.๓ แสดงท่าทางประกอบการละเล่นพื้นบ้าน นาฏศิลป์ไทย หรือนาฏศิลป์ประเทศเพื่อนบ้าน ที่เหมาะสมกับวัย ๔.๔ สนุกกับการละเล่นพื้นบ้าน และเล่าถึงการแสดงนาฏศิลป์ในท้องถิ่นที่ตนเองชื่นชอบ | ๑. การจัดการตนเอง๒. การคิดขั้นสูง๓. การสื่อสาร |
| **๕. ศิลปะวิจักขณ์ วิเคราะห์ วิพากษ์ และเชื่อมโยงผลงานศิลปะ (ทัศนศิลป์ ดนตรี นาฏศิลป์) กับวัฒนธรรมในชีวิตประจำวันและในท้องถิ่น** |
| ๕.๑ รับรู้ ชื่นชมความงามของผลงานศิลปะที่มีคุณค่าทางสุนทรียะ แสดงออกถึงอารมณ์ ความรู้สึก ความประทับใจ และความคิดเห็นที่สะท้อนประสบการณ์สุนทรียะที่สัมพันธ์กับผลงานศิลปะ๕.๒ แสดงความเห็นต่อผลงานศิลปะของตนเอง งานของผู้อื่น หรืองานที่ทำร่วมกับเพื่อน อย่างสร้างสรรค์ สุภาพ มีเหตุผล เปิดใจรับฟังความเห็นของผู้อื่นและนำมาปรับปรุงผลงานของตนให้สมบูรณ์๕.๓ เห็นคุณค่าของประวัติศาสตร์ศิลป์ สืบสาน ประยุกต์งานศิลปะและวัฒนธรรมในท้องถิ่น เพื่อนำไปใช้ในชีวิตประจำวัน วันสำคัญ หรือเทศกาลต่าง ๆ | ๑. การจัดการตนเอง๒. การคิดขั้นสูง๓. การสื่อสาร๔. การรวมพลังทำงานเป็นทีม๕. การเป็นพลเมืองที่เข้มแข็ง๖. การอยู่ร่วมกับธรรมชาติ  และวิทยาการอย่างยั่งยืน |

**☑ ผลลัพธ์การเรียนรู้เมื่อจบช่วงชั้นที่ ๑**

1. สัมผัสถึงสุนทรียภาพ รับรู้ความงาม ความไพเราะ เกิดความประทับใจ อธิบายความคิด ความรู้สึกของตน ชื่นชม มีแรงบันดาลใจในการถ่ายทอด และบูรณาการเชื่อมโยงธรรมชาติ สิ่งแวดล้อม ด้วยงานศิลปะ (ทัศนศิลป์ ดนตรี และนาฏศิลป์)

2. สร้างสรรค์ผลงานทัศนศิลป์ที่ตนเองชื่นชอบ ถ่ายทอด ความคิด ความรู้สึก จินตนาการ สะท้อนถึงธรรมชาติ สิ่งแวดล้อม เรื่องราวใกล้ตัว ในชีวิตประจำวันที่เชื่อมโยงกับตนเอง ครอบครัว โรงเรียน และท้องถิ่นเป็นองค์ประกอบทางทัศนศิลป์ เช่น เส้น รูปร่าง รูปทรง วัสดุ อุปกรณ์ และสี ด้วยรูปแบบที่หลากหลาย

3. ร้องเพลง หรือบรรเลงดนตรีสอดคล้องกับอารมณ์ของบทเพลงที่ฟัง ใช้รูปภาพ สัญลักษณ์แทนเสียง
หรือโน้ตเพลง ในการเคาะจังหวะ ขับร้อง หรือบรรเลงเพลงอย่างถูกต้อง อธิบายองค์ประกอบทางดนตรี เปรียบเทียบความเหมือนและความแตกต่างของเสียงที่มาจากธรรมชาติและเครื่องดนตรีต่าง ๆ และรูปแบบการเกิดเสียงแบบต่าง ๆ

4. มีส่วนร่วมในการแสดงดนตรีไทย สากล หรือของท้องถิ่น ในรูปแบบเดี่ยวหรือกลุ่ม ด้วยความมั่นใจ เหมาะสมกับวัย รวมทั้งการเป็นผู้ดู ผู้ชมที่เข้าใจบทบาทหน้าที่ของตน

5. สนุกกับการเคลื่อนไหวร่างกาย เพื่อแสดงท่าทางเลียนแบบในลักษณะต่าง ๆ อย่างอิสระ สร้างสรรค์
และมีสุนทรียภาพ ใช้ภาษาท่าในการสื่อความหมายแทนคำพูด ที่สะท้อนอารมณ์ของตนเอง ในรูปแบบการละเล่นพื้นบ้าน นาฏศิลป์ไทย หรือนาฏศิลป์ประเทศเพื่อนบ้าน ที่เหมาะสมกับวัย และเล่าถึงนาฏศิลป์ในท้องถิ่นที่ตนเองชื่นชอบ

6. รับรู้ ชื่นชมความงาม ความไพเราะ แสดงออกทางอารมณ์ ความคิด ความรู้สึก ความประทับใจ และนำเสนอผลงานศิลปะ (ทัศนศิลป์ ดนตรี นาฏศิลป์) ด้วยความมั่นใจ แสดงความเห็นต่อผลงานศิลปะของตนเอง งานของผู้อื่น หรืองานที่ทำร่วมกับเพื่อน อย่างสร้างสรรค์ สุภาพ มีเหตุผล เปิดใจรับฟังความเห็น ของผู้อื่นและนำมาปรับปรุงผลงานของตนให้สมบูรณ์

7. เชื่อมโยง ผลงานศิลปะ (ทัศนศิลป์ ดนตรี นาฏศิลป์) กับวัฒนธรรม ชีวิตประจำวัน เป็นสื่อแสดงความงาม
ได้อย่างอิสระ ร่วมสร้างสรรค์ ประยุกต์งานศิลปะ และวัฒนธรรมในท้องถิ่น เพื่อนำไปใช้ในชีวิตประจำวัน
วันสำคัญ หรือเทศกาลต่าง ๆ

**☑ ผลลัพธ์การเรียนรู้รายชั้นประถมศึกษาปีที่ 1**

 LO-Art-101 สำรวจ สัมผัส สังเกตธรรมชาติ เพื่อซึมซับและรับรู้ ความงามของสีสรรค์ รูปร่าง รูปทรง พื้นผิวจากธรรมชาติและสิ่งแวดล้อมรอบโรงเรียน

 LO-Art-102 ศึกษาธรรมชาติ สิ่งแวดล้อมเรื่องราวใกล้ตัวในชีวิตประจำวันเพื่อนำมาจัดเรียงเป็นภาพที่มีองค์ประกอบศิลป์ จากรูปร่าง รูปทรง เส้น สีสัน ของสิ่งเหล่านั้นด้วยวิธีการต่างๆ การใช้แม่พิมพ์จากธรรมชาติหรือส่วนต่างๆ ของร่างกาย

 LO-Art-103 .ฝึกการหายใจเข้าช่องท้อง เพื่อให้การออกเสียงมีพลังชัดเจน และฝึกการออกเสียงโน้ตให้ตรงกับระดับเสียงฝึกการออกเสียงร้องโน้ตในชุด Pentatonic Scale โด เร มี ฟา ซอล ลา หรือฝึกการร้องโน้ตตามเสียงต้นแบบของครู ประกอบสัญญาณมือหรือวิธีการอื่นๆ ฝึกการร้องเพลงประกอบดนตรีหรือด้วยรูปแบวิธีอื่นๆ ฝึกการฟังเพลงที่เกี่ยวกับทักษะชีวิต

 LO-Art-104 มีส่วนร่วมในการฟังเพลง ที่มีทั้งเสียงดัง เสียงเบา และเพลงที่มีจังหวะช้า จังหวะปานกลาง และจังหวะเร็ว เพื่อฝึกจำแนกความดัง-เบา และความช้า-เร็วของเพลงแล้วสร้างสรรค์ท่าทางประกอบเพลงด้วยความมั่นใจ เหมาะสมกับวัย

 LO-Art-105 เข้าใจความหมายและอารมณ์ของท่าทางการเคลื่อนไหวในการแสดงนาฏศิลป์ การร่ายรำของท้องถิ่นหรือการเต้นรำ สามารถฝึกท่าทางการเคลื่อนไหว ไปพร้อมกับบทเพลงอย่างง่ายๆ ด้วยการใช้ท่ารำพื้นฐานที่สื่อความหมายของบทเพลง สังเกตลักษณะท่าทางการเคลื่อนไหวของธรรมชาติ คน สัตว์ สิ่งของ จากสิ่งแวดล้อมรอบๆ ตนเอง จากวีดิทัศน์ แล้วร่วมกันสนทนาลักษณะเด่น ท่าทางที่น่าสนใจและการเคลื่อนไหวของธรรมชาติ คน สัตว์ สิ่งของที่สังเกตได้ ฝึกท่าทางการเคลื่อนไหวร่างกายเลียนแบบลักษณะต่างๆ ที่ถ่ายทอดอารมณ์ ความรู้สึก และบุคลิกลักษณะเด่นและท่าทาง

 LO-Art-106 ฝึกถ่ายทอด บอกเล่าเรื่องราวความประทับใจในการทำงานที่เชื่อมโยงความงามจากสีสัน รูปร่าง รูปทรง และนำไปสู่การปรับปรุงเพื่อพัฒนาการสร้างสรรค์ผลงานของตนเองให้ดีขึ้น

 LO-Art-107 แสดงออกถึงการรับรู้ ชื่นชมความงามและแสดงอารมณ์ ความคิด ความรู้สึก ความประทับใจ ในผลงานศิลปะ สะท้อนวัฒนธรรมในท้องถิ่น อย่างอิสระและนำไปปรับใช้จริงในชีวิตประจำวัน เป็นสื่อแสดงความงามได้อย่างอิสระ

**คำอธิบายรายวิชาสุขศึกษา พลศึกษา**

**ชั้นประถมศึกษาปีที่ 1 เวลา 40 ชั่วโมง /ปี**

 ศึกษาเกี่ยวกับการปฏิบัติตนตามหลักสุขบัญญัติแห่งชาติ ดูแลรักษาอวัยวะภายนอกและภายใน ดูแลตนเองในเรื่องการรับประทานอาหารให้ครบ 5 หมู่ การหลีกเลี่ยงอาหารหวาน มัน เค็ม และอาหารที่ส่งผลเสียต่อสุขภาพ รวมไปถึงการพักผ่อน นอนหลับ เล่น และการทำกิจกรรมนันทนาการ อย่างปลอดภัยและเหมาะสมกับวัย กำหนดสถานการณ์จำลอง เพื่อฝึกฝนการสังเกต รับรู้ สถานการณ์และสภาพแวดล้อมที่มีโอกาสเสี่ยงที่จะเกิดอันตรายต่อตนเองได้ และรู้จักหลีกเลี่ยงการนำตนเองไปอยู่ในสถานการณ์ที่มีความเสี่ยง ฝึกวิเคราะห์ลักษณะของบุคคลที่ควรไว้วางใจ หรือหลีกเลี่ยงจากคนแปลกหน้าด้วยการปฏิเสธและหลีกหนีจากสถานการณ์ กำหนสถานการณ์จำลองสำหรับการฝึกการป้องกันตนเองด้วยความระมัดระวัง และดูแลป้องกันได้อย่างเหมาะสมตามวัย เมื่อมีอาการเจ็บป่วย เช่น การอยู่ห่างจากเพื่อนที่เป็นหวัด การล้างมือทุกครั้งก่อนรับประทานอาหาร และหลังเข้าห้องน้ำ ศึกษารูปแบบและทดลองฝึกการเคลื่อนไหวร่างกายอย่างง่าย ในขั้นพื้นฐานตามความเหมาะสม ในชีวิตประจำวัน เน้นการเคลื่อนไหวทุกส่วนของร่างกาย ผ่านการเล่นเป็นหลักตามธรรมชาติอย่างสมดุล เป็นการเตรียมความพร้อมของร่างกายในการทำกิจกรรมทางกายอย่างคล่องแคล่วและปลอดภัย เช่น การเคลื่อนไหวแบบอยู่กับที่ การเคลื่อนไหวแบบเคลื่อนที่ และการเคลื่อนไหวแบบใช้อุปกรณ์ประกอบ เล่นเกม เล่นการละเล่นพื้นเมือง ออกกำลังกาย และเล่นกีฬา อย่างสม่ำเสมอตามบริบท จะช่วยสร้างเสริมร่างกายให้แข็งแรง จิตใจแจ่มใส มีความสนุกสนาน โดยคำนึงถึงความปลอดภัย และรักษาสิ่งแวดล้อม สำรวจและวางแผนพัฒนาตนเอง และบอกความคิด ความต้องการ ความรู้สึก ความสามารถ เกี่ยวกับจุดเด่น จุดด้อย และข้อจำกัดของตนเอง เช่น กิจกรรมร่างกายของฉัน ครอบครัวของฉัน เพื่อสร้างความภาคภูมิใจและเกิดความมั่นใจในตนเองมากขึ้น ฝึกให้เด็กสังเกตลักษณะท่าทางการแสดงออกของตนเอง และผู้อื่น เช่น หน้าแดง กำมือ ถลึงตา น้ำเสียง ฯลฯ เพื่อรับรู้อารมณ์ของตนเองและผู้อื่น ฝึกให้เด็กสังเกตอารมณ์ พฤติกรรม ความรู้สึกของตนเอง และบุคคลรอบข้าง แสดงออก ด้วยพฤติกรรมที่เหมาะสมตามสถานการณ์อย่างมีเหตุผล มีส่วนร่วมในกิจกรรมของครอบครัวและกลุ่มเพื่อนอย่างมีความสุข ทำกิจกรรมในชีวิตประจำวันร่วมกับคนในครอบครัว เพื่อน ครู และฝึกทักษะพื้นฐานในการอยู่ร่วมกับผู้อื่นดังนี้ สื่อสารให้ผู้อื่นเข้าใจที่เอื้อต่อการตอบรับเชิงบวก ควบคุมอารมณ์ได้เหมาะสมตามวัยและสถานการณ์ ปฏิเสธที่ไม่สร้างความแตกแยกร้าวฉาน สังเกตและเป็นผู้ฟังที่ดี เพื่อรับรู้อารมณ์ ความรู้สึก และเกิดสัมพันธภาพที่ดี

**ผลลัพท์การเรียนรู้ ชั้นประถมศึกษาปีที่ 1**

LO1/ LO2/ LO3/ LO4/ LO5/ LO6/ LO7/ LO8

**สมรรถนะหลัก 6 ประการ**

1.การจัดการตนเอง(Self-Management: SM)

2.การคิดขั้นสูง(Higher Order Thinking : HOT)

3.การสื่อสา**ร**(Communication: CM)

4.การรวมพลังทำงานเป็นทีม(Teamwork and Collaboration: TC)

5.การเป็นพลเมืองที่เข้มแข็ง(Active Citizen: AC)

6.การอยู่ร่วมกับธรรมชาติฯ(Sustainable coexistence with living in the harmony of nature and scienc

**☑ สาระสำคัญของกลุ่มสาระการเรียนรู้**

**ความสำคัญของกลุ่มสาระการเรียนรู้สุขศึกษาและพลศึกษา**

กลุ่มสาระการเรียนรู้สุขศึกษาและพลศึกษา ช่วยให้ผู้เรียนมีสุขภาวะทั้งกายและจิตที่ดีซึ่งมีความสำคัญ เพราะเกี่ยวโยงกับทุกมิติของชีวิต ทุกคนควรได้เรียนรู้เรื่องสุขภาพ เพื่อจะได้มีความรู้ ความเข้าใจที่ถูกต้องมีเจตคติ คุณธรรม และค่านิยมที่เหมาะสม รวมทั้งมีทักษะปฏิบัติด้านสุขภาพจนเป็นนิสัย ทำให้ผู้เรียนเกิดสมรรถนะในการใช้ชีวิต ส่งผลให้สังคมโดยรวมมีคุณภาพ

 **ลักษณะเฉพาะ/ ธรรมชาติของกลุ่มสาระการเรียนรู้**

 กลุ่มสาระการเรียนรู้นี้ประกอบด้วย สุขศึกษาและพลศึกษา ดังนี้

 **สุขศึกษา** มุ่งเน้นการจัดโอกาสการเรียนรู้ให้เกิดการปฏิบัติทางสุขภาพกายและสุขภาพจิตจนเป็นนิสัย มีความรับผิดชอบต่อตนเองและผู้อื่น อันจะนำไปสู่การปรับเปลี่ยนพฤติกรรมสุขภาพของบุคคล ครอบครัว และชุมชน เพื่อการมีสุขภาพกายและจิตที่ดี

     **พลศึกษา** มุ่งเน้นการจัดกิจกรรมการเคลื่อนไหวที่ต้องควบคุมร่างกายและจิตใจในการทำกิจกรรม
ทางกาย การออกกำลังกาย การเล่นเกม และกีฬา ช่วยให้ร่างกายเจริญเติบโตสมวัย มีสุขภาพดี มีระเบียบ วินัย อดทน สร้างสรรค์ความสามัคคี มีความรับผิดชอบต่อตนเองและผู้อื่น

 **จุดเน้นการพัฒนา**

 การพัฒนาผู้เรียนในช่วงชั้นที่ 1 นี้ มีเป้าหมายสำคัญ เพื่อให้ผู้เรียน มีสุขภาพกายที่ดี และการเจริญเติบโตที่เหมาะสม มีกิจกรรมทางกายอย่างสนุกสนานและปลอดภัย มีสุขภาพจิตที่ดี มีทักษะในการดำเนินชีวิต และใช้ข้อมูลสารสนเทศเสริมสร้างสุขภาพที่ดี

เป้าหมายสำคัญดังกล่าว ประกอบด้วยสมรรถนะเฉพาะ ๓ สมรรถนะ ซึ่งมีความสัมพันธ์เชื่อมโยงกับสมรรถนะหลักทั้ง 6 สมรรถนะ และบูรณาการกันเป็นผลลัพธ์การเรียนรู้ช่วงชั้นที่ 1 จำนวน 8 ข้อ สำหรับนำไปกำหนดผลลัพธ์การเรียนรู้ชั้นประถมศึกษาปีที่ 1 - 3 ต้องคำนึงถึงการบูรณาการสมรรถนะหลักและสมรรถนะเฉพาะด้วย โดยจัดกิจกรรม ประสบการณ์ หรือสถานการณ์จากเรื่องราวใกล้ตัวไปสู่ไกลตัว จากง่ายไปยาก ตามพัฒนาการของผู้เรียน ฝึกปฏิบัติอย่างต่อเนื่อง

สำหรับช่วงชั้นที่ ๑ จากผลลัพธ์การเรียนรู้ดังกล่าว อาจจัดประสบการณ์การเรียนรู้เป็น 3 กลุ่ม ดังนี้

 **การมีสุขภาพกายที่ดีและการเจริญเติบโตที่เหมาะสม** เป็นการจัดประสบการณ์ให้ผู้เรียน
สร้างนิสัยการดูแลสุขภาพของตนเองด้วยการปฏิบัติตนตามหลักสุขบัญญัติแห่งชาติ ดูแลและป้องกันตนเอง
ให้ปลอดภัยจากอาการเจ็บป่วย หลีกเลี่ยงสถานการณ์ที่เป็นอันตราย และรู้จักขอความช่วยเหลือจากบุคคล
ที่ไว้วางใจ รวมทั้งการใช้ข้อมูลด้านสุขภาพให้เกิดประโยชน์ต่อการพัฒนาสุขภาพ

 **การมีกิจกรรมทางกายอย่างสนุกสนานและปลอดภัย** เป็นการจัดประสบการณ์ให้ผู้เรียน
มีกิจกรรมทางกายด้วยการเคลื่อนไหวร่างกายทั้งแบบอยู่กับที่ เคลื่อนที่ และแบบมีอุปกรณ์ เล่นเกม การละเล่นพื้นเมือง ออกกำลังกาย และเล่นกีฬาทั้งประเภทเดี่ยว ประเภทคู่ และประเภททีม เป็นประจำสม่ำเสมอ ด้วยความสนุกสนาน และปลอดภัย และรักษาสิ่งแวดล้อม โดยจัดพื้นที่ปลอดภัยในการทำกิจกรรมทั้งก่อนและหลังทำกิจกรรม

 **การมีสุขภาพจิตที่ดีและมีทักษะในการดำเนินชีวิต** เป็นการจัดประสบการณ์ให้ผู้เรียน
เห็นคุณค่าของตนเอง รู้จักและจัดการอารมณ์ ความคิด และพฤติกรรมของตนเองอย่างเหมาะสม มีความเห็นอกเห็นใจผู้อื่น สร้างสัมพันธภาพที่ดีกับผู้อื่น และมีส่วนร่วมในการช่วยเหลือสังคม

 **การนำไปใช้ในชีวิตจริง**

 การจัดกิจกรรมการเรียนรู้ให้บรรลุเป้าหมาย จนเกิดสมรรถนะ ควรออกแบบกิจกรรมที่เอื้อต่อการนำไปใช้ในชีวิตจริง จัดการเรียนรู้ที่เน้นให้ผู้เรียนมีส่วนร่วม และเรียนรู้จากการปฏิบัติที่หลากหลายรูปแบบ
เช่น ออกแบบการเรียนรู้ที่ให้ผู้เรียนตัดสินใจเลือกรับประทานอาหารเหมาะสมกับวัย ป้องกันตนเองจากอุบัติเหตุต่าง ๆ ทั้งที่บ้าน โรงเรียนและระหว่างการเดินทางได้ จัดสถานการณ์ให้ผู้เรียนได้มีโอกาสฝึกปฏิบัติการเอาตัวรอดจากเหตุการณ์ที่ไม่น่าไว้วางใจ ป้องกันตนเองจากอุบัติเหตุ และสร้างสัมพันธภาพกับคนรอบข้างจัดพื้นที่ให้ผู้เรียนได้แสดงความสามารถตามศักยภาพ ฝึกให้รู้จักอารมณ์ ความคิด และพฤติกรรมของตนเอง และสามารถจัดการได้ ในการปฏิบัติกิจกรรมต่าง ๆ ระหว่างวัน จัดกิจกรรม เกม หรือกีฬา ร่วมกับเพื่อนในห้อง ต่างห้อง หรือต่างโรงเรียน ฯลฯ โดยจัดสภาพแวดล้อมที่เอื้อต่อการเรียนรู้ของผู้เรียน ประสานความร่วมมือในการทำกิจกรรมร่วมกับครอบครัว ชุมชน ติดตามความก้าวหน้า หรือพัฒนาการของผู้เรียนอย่างต่อเนื่อง

 **การบูรณาการกับกลุ่มสาระการเรียนรู้ต่าง ๆ**

กลุ่มสาระการเรียนรู้สุขศึกษาและพลศึกษา สามารถจัดการเรียนรู้บูรณาการกับกลุ่มสาระการเรียนรู้อื่น ๆ ดังตัวอย่าง ต่อไปนี้

 **ภาษาไทย/ ภาษาอังกฤษ จัดสถานการณ์โดยใช้คำศัพท์และเรื่องราวการ**เล่นเกมการละเล่นพื้นเมือง การออกกำลังกาย และเล่นกีฬา**เพื่อพัฒนาความสามารถในการอ่าน การตั้งคำถามเพื่อสืบค้นข้อมูล การบันทึก และสรุปข้อมูล ตลอดจนการใช้ภาษาเพื่อการนำเสนอเรื่องราวจากกิจกรรม**

 **คณิตศาสตร์** นับจำนวนที่เกี่ยวข้องกับสุขภาพ **การอ่านข้อมูลจากสถิติอย่างง่ายเพื่อทำความเข้าใจเรื่องราวรอบตัวที่เกี่ยวกับการดูแลสุขภาพ การคำนวณผ่านการเล่นเกม การเล่นกีฬา การเคลื่อนไหวร่างกายตามรูปแบบและทิศทางต่าง ๆ**

 **ศิลปะ ใช้จินตนาการในการสร้างสรรค์งานศิลปะที่สื่อความหมายของเรื่องราว สะท้อนความคิดและความรู้สึกในหัวข้อที่นำเสนอ**

สังคมศึกษา **จัดกิจกรรมบูรณาการในประเด็นเกี่ยวกับการอยู่ร่วมกันในสังคม สามารถปฏิบัติตนตามข้อตกลง ระเบียบ กฎกติกา มารยาท หลักเกณฑ์ของสังคม ได้อย่างมีความรับผิดชอบให้ความร่วมมือในการทำงานเป็นทีมผ่านการเล่น การออกกำลังกาย และการเล่นกีฬาร่วมกัน**

 **วิทยาศาสตร์และระบบธรรมชาติ จัดกิจกรรมบูรณาการในประเด็นเกี่ยวกับ**สถานการณ์จริงในชีวิตประจำวัน เช่น การรักษาทรัพยากรธรรมชาติ การจัดสิ่งแวดล้อมให้ถูกสุขลักษณะ ปลอดภัยจากมลพิษทางดิน น้ำ อากาศ

**☑ ความสัมพันธ์ระหว่างสมรรถนะหลักและสมรรถนะเฉพาะ**

| **สมรรถนะเฉพาะ** | **สมรรถนะหลัก** |
| --- | --- |
| 1. **การมีสุขภาพกายที่ดีและการเจริญเติบโตที่เหมาะสม**
 |
| 1.1 | ความสามารถในปฏิบัติตนตามหลักสุขบัญญัติแห่งชาติ | 1. การจัดการตนเอง2. การคิดขั้นสูง3. การสื่อสาร 5. การเป็นพลเมืองที่เข้มแข็ง6. การอยู่ร่วมกับธรรมชาติ  และวิทยาการอย่างยั่งยืน |
| 1.2 | ความสามารถในการดูแลสุขภาพตนเองในได้สมวัย |
| 1.3 | ความสามารถในการดูแลตนเองให้ปลอดภัยและหลีกเลี่ยงสถานการณ์และสภาพแวดล้อมที่เสี่ยงและเป็นอันตรายต่อสุขภาพ |
| 1.4 | ความสามารถในการใช้ข้อมูลข่าวสารเพื่อสร้างเสริมสุขภาพ |
| **2. การมีกิจกรรมทางกายอย่างสนุกสนานและปลอดภัย** |
| 2.1 | ความสามารถในการเคลื่อนไหวอวัยวะทุกส่วนได้อย่างสัมพันธ์กัน | 1. การจัดการตนเอง2. การคิดขั้นสูง 3. การสื่อสาร 4. การรวมพลังทำงานเป็นทีม5. การเป็นพลเมืองที่เข้มแข็ง6. การอยู่ร่วมกับธรรมชาติ  และวิทยาการอย่างยั่งยืน |
| 2.2 | ความสามารถในการเคลื่อนไหวหลากหลายรูปแบบ อย่างปลอดภัย |
| 2.3 | ความสามารถในการทำกิจกรรมทางกาย เล่นเกม เล่นการละเล่นพื้นเมือง ออกกำลังกาย และเล่นกีฬา อย่างปลอดภัย และมีน้ำใจนักกีฬา |
| 2.4 | ความสามารถในสร้างเสริมสมรรถภาพทางกาย |
| **3. การมีสุขภาพจิตที่ดีและมีทักษะในการดำเนินชีวิต** |
| 3.1 | ความสามารถในการรับรู้และเข้าใจอารมณ์ ความรู้สึกของตนเอง และผู้อื่น | 1. การจัดการตนเอง2. การคิดขั้นสูง3. การสื่อสาร 4. การรวมพลังทำงานเป็นทีม5. การเป็นพลเมืองที่เข้มแข็ง |
| 3.2 | ความสามารถในการสื่อสารอารมณ์ ความรู้สึกของตนเองได้อย่างเหมาะสม |
| 3.3 | ความสามารถในการสร้างสัมพันธภาพที่ดี กับผู้อื่น |
| 3.4 | ความสามารถในการแก้ปัญหาและปรับตัวได้อย่างเหมาะสมตามสถานการณ์ |  |

**☑ ผลลัพธ์การเรียนรู้เมื่อจบช่วงชั้นที่ 1**

1. ปฏิบัติตนตามหลักสุขบัญญัติแห่งชาติ ดูแลสุขอนามัยทางเพศ ทำกิจวัตรประจำวัน กิน นอน พักผ่อน เล่น ละกิจกรรมนันทนาการที่สร้างเสริมสมรรถภาพทางกาย อารมณ์ และสังคมอย่างสมดุลและเหมาะสมตามวัย ด้วยความเข้าใจ ถึงผลดีต่อสุขภาพกายและจิต ดู ฟัง อ่าน และแลกเปลี่ยนข้อมูลด้านสุขภาพที่เหมาะสมกับวัย เพื่อนำมาใช้ในชีวิตประจำวันอย่างปลอดภัย และเสริมสร้างนิสัยเกี่ยวกับการดูแลสุขภาพ

2. **รับรู้และหลีกเลี่ยงการนำตนเองไปอยู่ในสถานการณ์และสภาพแวดล้อมที่เสี่ยงและเป็นอันตรายต่อสุขภาพ ปฏิบัติตนตามคำแนะนำ และขอความช่วยเหลือจากบุคคลที่ไว้วางใจอย่างเหมาะสม เมื่อมีอาการเจ็บป่วย บาดเจ็บจากอุบัติเหตุ เหตุร้าย หรืออยู่ในสถานการณ์ที่เป็นอันตรายต่อตนเอง**

๓. สังเกตสิ่งแวดล้อมและข้อมูลข่าวสารรอบตัว ระมัดระวัง ดูแลและป้องกันตนเองให้ปลอดภัยจากอุบัติเหตุ อาการเจ็บป่วยหรือโรคภัยต่าง ๆ อย่างเหมาะสมตามวัย **และ**สุขภาพรายบุคคล

4. มีสมรรถภาพทางกาย มีกิจกรรมทางกาย เคลื่อนไหวอวัยวะทุกส่วนได้สัมพันธ์กัน มีทักษะการเคลื่อนไหวพื้นฐานได้อย่างถูกต้อง และหลากหลายรูปแบบทั้งมีอุปกรณ์และไม่มีอุปกรณ์ ด้วยความแรง ระยะทาง หรือมีความแม่นยำในบริบทที่เหมาะสมอย่างมีสติ โดยคำนึงถึงความปลอดภัยของตนเองและผู้อื่น

5. เล่นเกม เล่นการละเล่นพื้นเมือง ออกกำลังกาย และเล่นกีฬา อย่างสม่ำเสมอจนเป็นนิสัยด้วยความสนุกสนาน มีน้ำใจนักกีฬา รับรู้และปฏิบัติตามกฎกติกา มารยาท ข้อตกลงร่วมกันและรักษาสิ่งแวดล้อม โดยจัดพื้นที่ปลอดภัยในการทำกิจกรรมทั้งก่อนและหลังทำกิจกรรม

6. สำรวจตนเอง และบอกความคิดความต้องการ ความรู้สึก ความสามารถ จุดเด่น จุดด้อย และข้อจำกัดของตนเองในการทำกิจกรรมในชีวิตประจำวันทั้งส่วนตัวและร่วมกับผู้อื่น ตลอดจนแลกเปลี่ยนความคิด ข้อมูล เพื่อปรับปรุงและพัฒนาตนเอง ให้เกิดความมั่นใจและความภาคภูมิใจ

7. สังเกตอารมณ์ พฤติกรรม ความรู้สึกของตนเองและบุคคลรอบข้าง แสดงออกด้วยพฤติกรรมที่เหมาะสมตามสถานการณ์อย่างมีเหตุผล รับรู้และหลีกเลี่ยงภาวะหรือสถานการณ์ที่ก่อให้เกิดความขัดแย้ง หรือความไม่สบายใจ หาทางออกในการแก้ปัญหาอย่างสร้างสรรค์ที่ไม่เป็นการทำร้ายหรือใช้ความรุนแรง ขอความช่วยเหลือ คำปรึกษา คำแนะนำ จากพ่อแม่ ผู้ปกครอง ครู หรือผู้ใหญ่ที่ไว้วางใจ

8. มีส่วนร่วมในกิจกรรมของครอบครัวและกลุ่มเพื่อนอย่างมีความสุข และมีการสื่อสารให้เกิดสัมพันธภาพที่ดีกับคนอื่น

**☑ ผลลัพธ์การเรียนรู้รายชั้นประถมศึกษาปีที่ 1**

 LO-Pe-101 ปฏิบัติตนตามหลักสุขบัญญัติแห่งชาติ ดูแลรักษาอวัยวะภายนอกและภายใน ดูแลตนเองในเรื่องการรับประทานอาหารให้ครบ 5 หมู่ การหลีกเลี่ยงอาหารหวาน มัน เค็ม และอาหารที่ส่งผลเสียต่อสุขภาพ รวมไปถึงการพักผ่อน นอนหลับ เล่น และการทำกิจกรรมนันทนาการ อย่างปลอดภัยและเหมาะสมกับวัย

 LO-Pe-102 กำหนดสถานการณ์จำลอง เพื่อฝึกฝนการสังเกต รับรู้ สถานการณ์และสภาพแวดล้อมที่มีโอกาสเสี่ยงที่จะเกิดอันตรายต่อตนเองได้ และรู้จักหลีกเลี่ยงการนำตนเองไปอยู่ในสถานการณ์ที่มีความเสี่ยง ฝึกวิเคราะห์ลักษณะของบุคคลที่ควรไว้วางใจ หรือหลีกเลี่ยงจากคนแปลกหน้าด้วยการปฏิเสธและหลีกหนีจากสถานการณ์

 LO-Pe-103 กำหนดสถานการณ์จำลองสำหรับการฝึกการป้องกันตนเองด้วยความระมัดระวัง และดูแลป้องกันได้อย่างเหมาะสมตามวัย เมื่อมีอาการเจ็บป่วย เช่น การอยู่ห่างจากเพื่อนที่เป็นหวัด การล้างมือทุกครั้งก่อนรับประทานอาหาร และหลังเข้าห้องน้ำ

 LO-Pe-104 ศึกษารูปแบบและทดลองฝึกการเคลื่อนไหวร่างกายอย่างง่าย ในขั้นพื้นฐานตามความเหมาะสม ในชีวิตประจำวัน เน้นการเคลื่อนไหวทุกส่วนของร่างกาย ผ่านการเล่นเป็นหลักตามธรรมชาติอย่างสมดุล เป็นการเตรียมความพร้อมของร่างกายในการทำกิจกรรมทางกายอย่างคล่องแคล่วและปลอดภัย เช่น การเคลื่อนไหวแบบอยู่กับที่ การเคลื่อนไหวแบบเคลื่อนที่ และการเคลื่อนไหวแบบใช้อุปกรณ์ประกอบ

 LO-Pe-105 เล่นเกม เล่นการละเล่นพื้นเมือง ออกกำลังกาย และเล่นกีฬา อย่างสม่ำเสมอตามบริบท จะช่วยสร้างเสริมร่างกายให้แข็งแรง จิตใจแจ่มใส มีความสนุกสนาน โดยคำนึงถึงความปลอดภัย และรักษาสิ่งแวดล้อม

 LO-Pe-106 สำรวจและวางแผนพัฒนาตนเอง และบอกความคิด ความต้องการ ความรู้สึก ความสามารถ เกี่ยวกับจุดเด่น จุดด้อย และข้อจำกัดของตนเอง เช่น กิจกรรมร่างกายของฉัน ครอบครัวของฉัน เพื่อสร้างความภาคภูมิใจและเกิดความมั่นใจในตนเองมากขึ้น

 LO-Pe-107 ฝึกให้เด็กสังเกตลักษณะท่าทางการแสดงออกของตนเอง และผู้อื่น เช่น หน้าแดง กำมือ ถลึงตา น้ำเสียง ฯลฯ เพื่อรับรู้อารมณ์ของตนเองและผู้อื่น ฝึกให้เด็กสังเกตอารมณ์ พฤติกรรม ความรู้สึกของตนเอง และบุคคลรอบข้าง แสดงออก ด้วยพฤติกรรมที่เหมาะสมตามสถานการณ์อย่างมีเหตุผล

 LO-Pe-108 มีส่วนร่วมในกิจกรรมของครอบครัวและกลุ่มเพื่อนอย่างมีความสุข ทำกิจกรรมในชีวิตประจำวันร่วมกับคนในครอบครัว เพื่อน ครู และฝึกทักษะพื้นฐานในการอยู่ร่วมกับผู้อื่น

**คำอธิบายรายวิชาสังคม**

**ชั้นประถมศึกษาปีที่ 1 เวลา 100 ชั่วโมง/ปี**

 ศึกษาเกี่ยวกับการเข้าร่วมกิจกรรมประจำวัน และปฏิบัติกิจกรรมในวันสำคัญทางพระพุทธศาสนาหรือศาสนาที่ตนนับถือ ที่แสดงถึงความศรัทธา ความเคารพ ในพระรัตนตรัยหรือศาสดาในศาสนาอื่นที่ตนนับถือ ปฏิบัติกิจวัตรประจำวันที่เอื้อต่อการพัฒนาพฤติกรรม ที่ดีงามทั้งทางกาย วาจา และใจ ฝึกการฟัง การพูด การอ่าน การเขียน และการคิดโดยใช้วิธีคิดตามแนวของโยนิโสมนสิการอย่างบูรณาการ ฝึกปฏิบัติตนตามมารยาทชาวพุทธเพื่อแสดงความเคารพ พ่อแม่ ครูหรือผู้ใหญ่ เคารพความแตกต่างระหว่างกัน เพื่ออยู่ร่วมกันอย่างสันติสุข ในครอบครัว โรงเรียน ชุมชน ในฐานะเป็นพลเมืองไทย สัมภาษณ์ผู้ปกครองเกี่ยวกับที่มาของรายได้ และค่าใช้จ่าย ในบ้าน ค่าใช้จ่ายส่วนตัวของนักเรียนที่ผู้ปกครองต้องจ่าย เพื่อให้รู้คุณค่าในการลดค่าใช้จ่ายศึกษาแนวทางการใช้ทรัพยากรในชีวิตประจำวันอย่างประหยัด ทั้งทรัพยากรส่วนตน และทรัพยากรส่วนรวม ตั้งคำถามเพื่อสอบถามและค้นหาคำตอบ อ่านและฟังเรื่องราวบุคคล วัตถุ และสถานที่ที่เกี่ยวข้องกับตนเอง ครอบครัว โรงเรียนและชุมชน ประวัติความเป็นมาและวิถีชีวิต จากบุคคล หรือแหล่งข้อมูลที่น่าเชื่อถือ ลำดับเวลาและเหตุการณ์สำคัญของตนเอง ครอบครัว โรงเรียนและชุมชนโดยใช้เส้นเวลา ที่เหมาะสมตามวัย สำรวจทรัพยากรและสิ่งแวดล้อมในชุมชน และ การสัมภาษณ์บุคคลในชุมชนเพื่อวิเคราะห์การใช้ประโยชน์จากทรัพยากร ธรรมชาติและสิ่งแวดล้อมในการประกอบอาชีพ และการดำรงชีวิต สังเกตและสำรวจพฤติกรรมของตนเองและผู้อื่น ในครอบครัว โรงเรียน และชุมชนเกี่ยวกับการใช้ทรัพยากรธรรมชาติและสิ่งแวดล้อม ที่ส่งผลเสียต่อสิ่งแวดล้อมอย่างจริงจัง กำหนดสถานการณ์ให้นักเรียนได้โอกาสในการทำกิจกรรม และใช้ชีวิตร่วมกับผู้อื่น ฝึกฝนการปฏิบัติตนได้อย่างเหมาะสมตามบทบาทหน้าที่ และมีมารยาท กำหนดสถานการณ์ที่เป็นชีวิตจริง หรือใกล้เคียงชีวิตจริงของนักเรียน ในการพัฒนาการอยู่ร่วมกันอย่างสันติ การทัศนศึกษาสถานที่และแหล่งเรียนรู้ในชุมชน ทำกิจกรรมเกี่ยวกับประเพณีและวัฒนธรรมร่วมกับบุคคล ในครอบครัว เพื่อน บุคคลในโรงเรียนและชุมชน อย่างกระตือรือร้น อ่านปฏิทินวันสำคัญที่เกี่ยวชาติ ศาสนาและพระมหากษัตริย์ในรอบปีและตระหนักรู้ในคุณค่า ดูโฆษณาจากสื่อต่าง ๆอย่างรู้เท่าทัน แล้วระบุวิธีการหรือกลวิธีของสื่อที่เชิญชวนให้ซื้อหรือบริโภค ก่อนที่จะตัดสินใจซื้อหรือไม่ซื้อ บริโภคหรือไม่บริโภค โดยสามารถให้เหตุผลประกอบการตัดสินใจได้ ใช้แนวคิดที่ได้รับจากสื่อเทคโนโลยีไปปรับใช้ในการดำเนินชีวิตประจำวันของตนเอง เพื่อให้สามารถแก้ปัญหาหรือการทำให้การดำเนินชีวิตสะดวกขึ้น ง่ายขึ้น

**ผลลัพธ์การเรียนรู้ ชั้นประถมศึกษาปีที่ 1**

LO1/ LO2/ LO3/ LO4/ LO5/ LO6/ LO7/ LO8/ LO9/ LO10/ LO11/ LO12

**สมรรถนะหลัก 6 ประการ**

1.การจัดการตนเอง(Self-Management: SM)

2.การคิดขั้นสูง(Higher Order Thinking : HOT)

3.การสื่อสา**ร**(Communication: CM)

4.การรวมพลังทำงานเป็นทีม(Teamwork and Collaboration: TC)

5.การเป็นพลเมืองที่เข้มแข็ง(Active Citizen: AC)

6.การอยู่ร่วมกับธรรมชาติฯ(Sustainable coexistence with living in the harmony of nature and science

**☑ สาระสำคัญของกลุ่มสาระการเรียนรู้**

 **ความสำคัญของกลุ่มสาระการเรียนรู้สังคมศึกษา**

 สังคมศึกษาเป็นศาสตร์บูรณาการด้านสังคมศาสตร์และมนุษยศาสตร์ ประกอบด้วยวิชาสำคัญคือประวัติศาสตร์ ศีลธรรม หน้าที่พลเมือง เศรษฐศาสตร์ และภูมิศาสตร์ สังคมศึกษามีเป้าหมายสำคัญที่มุ่งพัฒนาผู้เรียนให้เป็นพลเมืองที่มีคุณภาพ พลเมืองที่มีลักษณะหลายระดับ ประกอบด้วยการเป็นพลเมืองของท้องถิ่น พลเมืองไทย พลเมืองอาเซียน พลเมืองโลก และพลเมืองดิจิทัล มุ่งพัฒนาคุณภาพผู้เรียนให้มีมุมมองหลากหลาย และมีมโนทัศน์สำคัญสำหรับใช้ทำความเข้าใจโลกและชีวิตที่กว้างขวาง เป็นผู้มีความสามารถที่จะเรียนรู้ เพิ่มพูนประสบการณ์ พัฒนาตนเอง และใช้ศักยภาพของตนอย่างรู้เท่าทันการเปลี่ยนแปลง สามารถปรับเปลี่ยนเรียนรู้ ตลอดจนร่วมมือกันเพื่อสร้างการเปลี่ยนแปลงให้แก่ชุมชนและสังคม

 กลุ่มสาระการเรียนรู้นี้ มีสมรรถนะเฉพาะ ๖ ประการ ได้แก่

๑. ปฏิบัติตนสอดรับกับหลักศีลธรรมของพระพุทธศาสนาหรือศาสนาอื่นที่ตนนับถือ สามารถจัดการอารมณ์อย่างมีสติสัมปชัญญะ อดทนและแก้ไขปัญหาที่เกิดขึ้นในชีวิตประจำวัน

๒. วางแผนการใช้ทรัพยากรและการใช้จ่ายในชีวิตประจำวันอย่างประหยัด คุ้มค่า และพอเพียง
ในระดับตนเองและครอบครัว

๓. ใช้วิธีการทางประวัติศาสตร์ด้วยการรวบรวมและตรวจสอบข้อมูลและหลักฐานทางประวัติศาสตร์อย่างมีเหตุผล เพื่อเข้าใจการเปลี่ยนแปลง สาเหตุและผลสืบเนื่องของเหตุการณ์ในอดีตที่มีต่อตนเอง ครอบครัว โรงเรียน เห็นคุณค่าของสถาบันหลักของชาติ และท้องถิ่นที่ตนอาศัยอยู่ เพื่อสร้างสำนึกร่วมในการพัฒนาชุมชน ท้องถิ่น และอยู่ร่วมกันอย่างสันติท่ามกลางความแตกต่างหลากหลาย

๔. ติดตามการเปลี่ยนแปลงของสิ่งแวดล้อมอยู่รอบตัวและชุมชน ตัดสินใจดำเนินกิจกรรม
ในชีวิตประจำวันอย่างรับผิดชอบต่อสิ่งแวดล้อม มีส่วนร่วมในการป้องกัน รับมือ แก้ปัญหา สิ่งแวดล้อมในชั้นเรียน โรงเรียนและชุมชน ด้วยความเข้าใจในปรากฏการณ์การเปลี่ยนแปลงของสิ่งแวดล้อม และความสัมพันธ์ที่สมดุลระหว่างมนุษย์กับสิ่งแวดล้อม

๕. รับผิดชอบต่อบทบาทหน้าที่ ปกป้องสิทธิเสรีภาพของตนเอง เคารพสิทธิเสรีภาพของผู้อื่น
มีส่วนร่วมในการตัดสินใจและแก้ไขปัญหาร่วมกันในชั้นเรียน และโรงเรียน โดยสันติวิธี

๖. เลือกและจัดการเวลาในการใช้สื่อ สารสนเทศ และดิจิทัลอย่างรู้เท่าทัน ไม่ให้เกิดผลเสียต่อตนเองและผู้อื่น ตัดสินใจที่จะเชื่อหรือไม่เชื่อ ปฏิบัติตามหรือไม่ปฏิบัติตาม โดยเข้าใจวัตถุประสงค์ ประโยชน์ และโทษของสื่อ สารสนเทศ ดิจิทัล สร้างและส่งต่อข้อมูลสารสนเทศ เพื่อให้เกิดประโยชน์ต่อตนเองและครอบครัว

 สมรรถนะเฉพาะทั้ง ๖ สมรรถนะดังกล่าว มีความสัมพันธ์เชื่อมโยงกับสมรรถนะหลักทั้ง ๖ สมรรถนะ และบูรณาการกันเป็นผลลัพธ์การเรียนรู้ช่วงชั้น ๑๒ ข้อ ซึ่งเป็นเป้าหมายของช่วงชั้นนี้

 ผลลัพธ์การเรียนรู้ช่วงชั้นที่ ๑ ทั้ง ๑๒ ข้อ ดังกล่าว นำไปกำหนดเป็นผลลัพธ์การเรียนรู้ชั้นประถมศึกษา
ปีที่ ๑ - ๓ โดยต้องคำนึงถึงการบูรณาการสมรรถนะหลักและสมรรถนะเฉพาะด้วย เพื่อให้เมื่อผู้เรียนบรรลุ
ผลลัพธ์การเรียนรู้ชั้นปีแล้ว จะนำไปสู่การบรรลุผลลัพธ์การเรียนรู้ช่วงชั้นตามที่หลักสูตรกำหนดไว้

 **ลักษณะเฉพาะ/ ธรรมชาติของกลุ่มสาระการเรียนรู้**

 กลุ่มสาระการเรียนรู้นี้ ว่าด้วยการศึกษาอย่างเป็นระบบเพื่อทำความเข้าใจตนเองและสังคม โดยการปฏิบัติตนตามหลักของพระพุทธศาสนาหรือศาสนาอื่นที่ตนนับถือด้วยสำนึกที่ดี ที่ได้รับการปลูกฝัง การพัฒนา
ระบบความคิด พิจารณา ไตร่ตรองก่อนตัดสินใจทำสิ่งใด ๆ ทำให้เป็นผู้มีจิตใจดีที่ส่งผลต่อการคิดดี พูดดี และทำแต่สิ่งที่ดี อันเป็นประโยชน์และสร้างสันติสุขทั้งต่อตนเอง ผู้อื่น และส่วนรวม หาคำตอบเกี่ยวกับเรื่องราวที่เกิดขึ้นในอดีต ทำให้เข้าใจสังคมในอดีตได้ใกล้เคียงกับความเป็นจริงมากที่สุด เพื่อนำมาเสริมสร้างความเข้าใจในสังคมปัจจุบันที่มีรากประวัติศาสตร์ซึ่งเกี่ยวข้องสัมพันธ์กับสถาบันชาติ ศาสนา และพระมหากษัตริย์ ประวัติศาสตร์ของกลุ่มคนที่มีความหลากหลาย ที่มีลักษณะผสมผสานและก่อรูปเป็นวัฒนธรรมและสังคมมีการเปลี่ยนแปลงอย่างต่อเนื่องเป็นพลวัต โดยเฉพาะความภาคภูมิใจในครอบครัว โรงเรียน ชุมชน สังคม และประเทศชาติ อันส่งผลต่อพฤติกรรมในการใช้ชีวิตและอยู่ร่วมกับผู้อื่นได้อย่างเหมาะสม การปฏิบัติตนตามบทบาทหน้าที่ และสิทธิเสรีภาพในการอยู่ร่วมกัน รวมไปถึงความรับผิดชอบต่อตนเองในการใช้จ่าย และการใช้ทรัพยากรโดยคำนึงถึงผลกระทบต่อตนเองและสิ่งแวดล้อม อันจะนำไปสู่การเป็นสมาชิกที่ดีของประเทศชาติ

 **จุดเน้นการพัฒนา**

 การออกแบบกรอบคิดหลักของกลุ่มสาระการเรียนรู้สังคมศึกษา ด้านศีลธรรมจัดให้สอดรับกับกรอบคิดของกลุ่มสาระการเรียนรู้สังคมศึกษา ศาสนา และวัฒนธรรม ของหลักสูตรแกนกลางการศึกษาขั้นพื้นฐาน พุทธศักราช ๒๕๕๑ การดำเนินการเรียนรู้ให้ไปถึงสมรรถนะทั้ง ๖ ประการ ได้นั้น ต้องอาศัยการปฏิบัติทั้งกายภาวนา ศีลภาวนา จิตภาวนา ปัญญาภาวนา ซึ่งสามารถที่จะถ่ายทอดศีลธรรมไปสู่ชีวิตตามทฤษฎีและหลักการในการเรียนรู้ต่าง ๆ

 การปฏิรูปการเรียนรู้สังคมศึกษา เป็นการศึกษาถึงคุณค่าของความเป็นมนุษย์และการอยู่ร่วมกัน
ในสังคมในฐานะเป็นพลเมืองของชาติภายใต้ระบอบประชาธิปไตยอันมีพระมหากษัตริย์ทรงเป็นประมุข และของโลกซึ่งร่วมสร้างประวัติศาสตร์ ให้เกิดความมั่นคงทางสังคมโดยมีศีลธรรมตามที่ปรากฏในพระพุทธศาสนาและศาสนาอื่นเป็นฐาน (ตามมาตรา ๖๗ ในรัฐธรรมนูญแห่งราชอาณาจักรไทย พ.ศ. ๒๕๖๐) กลุ่มสาระการเรียนรู้นี้ ช่วยให้ผู้เรียนใช้ชีวิตทั้งในฐานะปัจเจกบุคคล และการอยู่ร่วมกันในสังคม เป็นพลเมืองดี

 สำหรับช่วงชั้นที่ ๑ ได้จัดผลลัพธ์การเรียนรู้ช่วงชั้น เป็น ๖ หัวข้อ ดังนี้

 **ศาสนธรรมนำทางชีวิต เพื่อพัฒนาตน ครอบครัว และชุมชน** เป็นการบูรณาการให้นักเรียนได้ประยุกต์ใช้หลักธรรมของพระพุทธศาสนา หรือศาสนาอื่นที่ตนนับถือ เพื่อให้เอื้อต่อการพัฒนาพฤติกรรมลักษณะนิสัย จิตใจ และปัญญา อันจะนำไปสู่การสร้างประโยชน์และความสงบสุขในครอบครัว โรงเรียน และชุมชน

 **การวางแผนการเงินและการใช้ทรัพยากร** เป็นการบูรณาการให้นักเรียนได้วางแผนร่วมกับคนในครอบครัว เพื่อน และครู เรียนรู้และพัฒนาตนเป็นคนที่ใช้จ่ายเงินและใช้ทรัพยากรอย่างมีการวางแผน และประหยัดเพื่อลดค่าใช้จ่ายของตนเอง ครอบครัวและโรงเรียน เห็นความสำคัญของการประหยัดและออม สามารถประยุกต์ใช้แนวยคิดของการพัฒนาที่ยั่งยืนและหลักปรัชญาของเศรษฐกิจพอเพียงไปใช้ในการดำเนินชีวิต

 **เหตุการณ์ในอดีตของครอบครัว โรงเรียน และชุมชน** รวมทั้งความสัมพันธ์ระหว่างชุมชนกับสถาบันพระมหากษัตริย์ เป็นการบูรณาการให้นักเรียนใช้ค้นหาเรื่องราวความเป็นมาของครอบครัว และโรงเรียนอย่างเป็นระบบ ผ่านการทำกิจกรรมร่วมกันกับเพื่อนและผู้เกี่ยวข้อง จนสามารถทำความเข้าใจเหตุการณ์ต่าง ๆ นำเสนอโดยมีหลักฐานและแหล่งข้อมูลที่ชัดเจนมาสนับสนุน นำไปสู่การปฏิบัติตนที่แสดงถึงความภาคภูมิใจในครอบครัว โรงเรียน ชุมชน และประเทศชาติ

 **ชีวิตในบ้าน โรงเรียน และชุมชน** เป็นการบูรณาการให้นักเรียนฝึกการใช้ชีวิตจากสังคมใกล้ตัว ไปสู่สังคมที่ไกลตัว และสังคมในโลกเสมือน ที่คำนึงถึงบทบาท สิทธิ หน้าที่และเสรีภาพ เป็นสมาชิกของสังคม ควบคุมอารมณ์และความรู้สึกและปฏิบัติตนในการอยู่ร่วมกับผู้อื่นที่มีความแตกต่าง และทำประโยชน์ต่อส่วนรวม **อยู่ร่วมกันอย่างสันติ โดยไม่สร้างควาอมเดือดร้อนต่อตนเอง ผู้อื่น ส่วนรวม และ**สำรวจข้อมูลโดยใช้แผนที่ แผนผัง รูปถ่าย เพื่อจัดระเบียบและดูแลรักษาสิ่งแวดล้อม

 **วัฒนธรรมท้องถิ่นและความเป็นไทย** เป็นการบูรณาการให้นักเรียนเกิดความภาคภูมิใจในความเป็นไทย
ที่มีการผสมผสาน เลือกรับและปรับใช้ให้เหมาะสมกับยุคสมัย เห็นคุณค่าของวัฒนธรรมของชุมชนและท้องถิ่น โดยคำนึงถึงประโยชน์ส่วนรวมมาก่อนประโยชน์ส่วนตน เคารพสถาบันหลักและสัญลักษณ์ของชาติไทย

 **รู้เท่าทันสื่อ เท่าทันตนเอง** เป็นการบูรณาการให้ผู้เรียนตระหนักและเท่าทันความคิดของตนเอง
ที่ได้รับอิทธิพลจากสื่อและค่านิยมของสังคม เท่าทันสื่อโฆษณา มีวิจารณญาณในการเลือก สร้างและส่งต่อ
สื่อสารสนเทศ

 **การนำไปใช้ในชีวิตจริง**

 จากการฝึกฝนให้ผู้เรียนได้ใช้ศาสนธรรมเป็นแนวทางในการปฏิบัติตนให้สามารถดูแลตนเองในชีวิตประจำวันอย่างเป็นปกติสุข

 จากการพัฒนาคุณสมบัติการเป็น *“นักประวัติศาสตร์ที่ดี กล่าวคือ รู้จักสังเกต ไต่ถาม จดจำและนำ
สิ่งที่ศึกษาจดจำมาได้ มาวิเคราะห์หาเหตุผลที่ถูกต้องต่อไป”* (หนังสือสายธารประวัติวิทยา, สมเด็จพระเทพรัตนราชสุดาฯ สยามบรมราชกุมารี) ฝึกฝนใช้กระบวนการสืบค้นเรื่องราวในอดีตของครอบครัว โรงเรียน ชุมชน ความสัมพันธ์ระหว่างชุมชน ท้องถิ่น เข้าใจพัฒนาการของสถาบันหลักของชาติ อันได้แก่ สถาบันชาติ ศาสนา และพระมหากษัตริย์ มีสมรรถนะในการสื่อสารด้วยภาษา เพื่อค้นหาข้อเท็จจริงจากแหล่งข้อมูลที่น่าเชื่อถือ อาศัยการคิดขั้นสูงเพื่อวิเคราะห์สาเหตุและผลกระทบจากการเปลี่ยนแปลง ซึ่งผู้เรียนสามารถนำไปใช้ในการทำความเข้าใจและค้นหาข้อมูลเรื่องราวต่าง ๆ ที่ตนเองอยากหาคำตอบ

 จากการฝึกฝนให้ผู้เรียนสามารถอยู่ร่วมกับผู้อื่นอย่างสันติสุข ยอมรับความแตกต่างหลากหลาย
ทางความคิด ความเชื่อและการปฏิบัติของบุคคล เข้าใจการอยู่ร่วมกันตามกฎ กติกา และข้อตกลง ตระหนักถึงความสัมพันธ์ระหว่างตนเองกับสิ่งแวดล้อมที่ต้องร่วมกันดูแลรักษา นำไปสู่การทำตนให้เป็นประโยชน์ ร่วมรับรู้และแก้ปัญหาโดยไม่สร้างความเดือดร้อนให้กับตนเองและผู้อื่น และไม่ส่งผลเสียต่อสิ่งแวดล้อม

 จากการฝึกฝนเรื่องการออม การวางแผนและใช้เงิน รวมทั้งใช้ทรัพยากรอย่างมีสติ ตระหนักถึงผลที่เกิดขึ้น
จากการใช้เงินและใช้ทรัพยากรของตนเอง ช่วยลดปัญหาทางการเงินและการใช้ทรัพยากรอย่างไม่รู้คุณค่า ที่จะเกิดขึ้นในอนาคตทั้งในระดับตนเอง และครอบครัว มีจิตสำนึกและปฏิบัติตามตามหลักปรัชญาของเศรษฐกิจพอเพียงและพัฒนาที่ยั่งยืน

 **การบูรณาการกับกลุ่มสาระการเรียนรู้ต่าง ๆ**

 **ภาษาไทย/ ภาษาต่างประเทศ สามารถจัดสถานการณ์จากการฟัง การอ่านวรรณกรรมสำหรับเด็ก นิทาน ตำนาน เรื่องราวเกี่ยวกับบุคคลสำคัญในอดีตที่หลากหลาย ซึ่งมีรากฐานมาจากพระพุทธศาสนาและศาสนาอื่น วัฒนธรรม ประวัติศาสตร์ รวมถึงประเพณีที่ดีงาม โดยใช้คำศัพท์และเรื่องราวเกี่ยวกับประวัติความเป็นมาและวิถีชีวิตในครอบครัว โรงเรียนและชุมชน พัฒนาความสามารถในการอ่านการตั้งคำถามเพื่อสืบค้นข้อมูล การบันทึกและสรุปข้อมูล ตลอดจนการใช้ภาษาเพื่อการนำเสนอเรื่องราวที่ตนสนใจได้อย่างถูกต้องและเหมาะสม**

 **คณิตศาสตร์ สามารถใช้ทักษะการอ่านและแปลข้อมูลจากสถิติอย่างง่ายเพื่อทำความเข้าใจเรื่องราวรอบตัว สามารถบูรณาการร่วมกันในเรื่องการคำนวณเงินเพื่อวางแผนการใช้จ่ายและใช้ทรัพยากรให้คุ้มค่า และบูรณาการในเรื่องการอ่านปฏิทินและการคำนวณเวลาเพื่อเชื่อมโยงการมีส่วนร่วมในกิจกรรมทางวัฒนธรรมประเพณีในรอบปีและการทำความเข้าใจประวัติความเป็นมาของครอบครัว โรงเรียนและชุมชน**

 **ศิลปะ สามารถใช้จินตนาการในการสร้างสรรค์งานศิลปะที่สื่อเรื่องราวที่มีความหมายและมีคุณค่าต่อความคิด ความสนใจ และความรู้สึกจากสถานการณ์และเหตุการณ์ต่าง ๆ รอบตัว เพื่อให้การสื่อสาร
มีความชัดเจน และน่าสนใจมากขึ้น**

 **สุขศึกษาและพลศึกษา สามารถจัดกิจกรรมส่งเสริมศีลธรรมเพื่อเสริมสร้างสมรรถภาพจิต
ในการอยู่ร่วมกันกับผู้อื่น สามารถจัดการอารมณ์และความรู้สึกอย่างรู้เท่าทัน มีมนุษยสัมพันธ์ที่ดี มีความรัก
ความสามัคคี รู้จักให้อภัย ร่วมสร้างบรรยากาศแห่งความเข้าใจและการพึ่งพาซึ่งกันและกันในการร่วมกันแก้ปัญหาความขัดแย้งในฐานะที่เป็นสมาชิกของครอบครัว โรงเรียนและชุมชน**

 **วิทยาศาสตร์และระบบธรรมชาติ** สา**มารถจัดกิจกรรมบูรณาการในประเด็นเกี่ยวกับทรัพยากร
และสิ่งแวดล้อม รับรู้และเข้าใจระบบความสัมพันธ์ของมนุษย์กับธรรมชาติในห่วงโซ่ที่เกื้อกูลกัน เพื่อการปฏิบัติตนให้เหมาะสม อนุรักษ์ธรรมชาติ และพร้อมรับมือกับภัยพิบัติ**

| **☑ ความสัมพันธ์ระหว่างสมรรถนะหลักและสมรรถนะเฉพาะสมรรถนะเฉพาะ** | **สมรรถนะหลัก** |
| --- | --- |
| **๑. ปฏิบัติตนสอดรับกับหลักศีลธรรมของพระพุทธศาสนาหรือศาสนาอื่นที่ตนนับถือ สามารถจัดการอารมณ์อย่างมีสติสัมปชัญญะ อดทนและแก้ไขปัญหาที่เกิดขึ้นในชีวิตประจำวัน**  |
| **๑.๑ ศรัทธา เคารพ และตระหนักรู้ถึงพระคุณของพระรัตนตรัยหรือศาสดาในศาสนาอื่นที่ตนนับถือ** **๑.๒ ฝึกตนตามกรอบของเบญจศีล เบญจธรรม หรือหลักคำสอนของศาสนาที่ตนนับถือ** **๑.๓ ดำเนินชีวิตในสังคมยุคปกติใหม่อย่างมีสติ สมาธิและปัญญาที่ก่อให้เกิดการคิดขั้นสูง****๑.๔ สื่อสารด้วยท่าทีที่สุภาพ มีสติ เคารพพ่อแม่ ครู หรือผู้ใหญ่ เคารพความแตกต่างระหว่างกัน เพื่ออยู่ร่วมกันอย่างสันติสุขในครอบครัว โรงเรียน ชุมชน ในฐานะเป็นพลเมืองไทย** **๑.๕ อยู่ร่วมและใช้สอยทรัพยากรธรรมชาติสิ่งแวดล้อมอย่างรู้คุณค่าเพื่อให้เกิดความสมดุลอย่างยั่งยืน และใช้เทคโนโลยีอย่างรู้เท่าทันและพอเพียง** | ๑. การจัดการตนเอง๒. การคิดขั้นสูง๓. การสื่อสาร๔. การรวมพลังทำงานเป็นทีม๕. การเป็นพลเมืองที่เข้มแข็ง๖. การอยู่ร่วมกับธรรมชาติและวิทยาการอย่างยั่งยืน |
| **๒. วางแผนการใช้ทรัพยากรและการใช้จ่ายในชีวิตประจำวันอย่างประหยัด คุ้มค่า และพอเพียง ในระดับตนเองและครอบครัว**  |
| ๒.๑ วางแผนการใช้จ่ายและออมเงินของตนเองอย่างเหมาะสมและมีวินัย และช่วยลดค่าใช้จ่ายในครอบครัว๒.๒ ใช้ทรัพยากรในชีวิตประจำวันอย่างประหยัด คุ้มค่า และพอเพียง เพื่อลดค่าใช้จ่าย ใช้ของส่วนรวมอย่างระมัดระวังด้วยความตระหนักถึงผลกระทบของการใช้ทรัพยากรที่มีต่อตนเอง ครอบครัว และโรงเรียน | ๑. การจัดการตนเอง๒. การคิดขั้นสูง๔. การรวมพลังทำงานเป็นทีม๕. การเป็นพลเมืองที่เข้มแข็ง |
| **สมรรถนะเฉพาะ** | **สมรรถนะหลัก** |
| **๓. ใช้วิธีการทางประวัติศาสตร์ด้วยการรวบรวมและตรวจสอบข้อมูลและหลักฐานทางประวัติศาสตร์อย่างมีเหตุผล เพื่อบอกผลกระทบของเหตุการณ์ที่มีต่อตนเอง ครอบครัว โรงเรียน เห็นคุณค่าของท้องถิ่นที่ตนอาศัยอยู่และสถาบันหลักของชาติ เพื่อสร้างสำนึกร่วมในการพัฒนาชุมชน ท้องถิ่น และอยู่ร่วมกันอย่างสันติท่ามกลางความแตกต่างหลากหลาย** |
| ๓.๑ สอบถาม ค้นหาคำตอบของเรื่องราวของตนเอง บุคคลในครอบครัว โรงเรียนและชุมชน ความสัมพันธ์ของสถาบันหลักของชาติกับชุมชนและท้องถิ่น ประวัติความเป็นมาและวิถีชีวิต ลำดับ เวลาและเหตุการณ์สำคัญ ที่ส่งผลต่อการเปลี่ยนแปลงของครอบครัว โรงเรียน และชุมชน จากอดีตถึงปัจจุบัน โดยแสดงหลักฐานและแหล่งข้อมูลที่เกี่ยวข้อง อย่างเห็นคุณค่าและภาคภูมิใจ และทำกิจกรรมในชีวิตประจำวันที่แสดงถึงความตระหนักของผลการกระทำในอดีตที่มีต่อปัจจุบันและผลของการกระทำในปัจจุบันที่มีผลต่ออนาคต ๓.๒ ปฏิบัติและร่วมกิจกรรมตามประเพณีและวัฒนธรรมของชุมชนอย่างเห็นคุณค่าและคำนึงถึงผลที่อาจเกิดขึ้นต่อตนเอง ผู้อื่น และสิ่งแวดล้อมในชุมชน | ๒. การคิดขั้นสูง๓. การสื่อสาร๕. การเป็นพลเมืองที่เข้มแข็ง |
| **๔. ติดตามการเปลี่ยนแปลงของสิ่งแวดล้อมอยู่รอบตัวและชุมชนตัดสินใจดำเนินกิจกรรมในชีวิตประจำวันอย่างรับผิดชอบต่อสิ่งแวดล้อม มีส่วนร่วมในการป้องกัน รับมือ แก้ปัญหา สิ่งแวดล้อมในชั้นเรียน โรงเรียนและชุมชน ด้วยความเข้าใจในปรากฏการณ์การเปลี่ยนแปลงของสิ่งแวดล้อม และความสัมพันธ์ที่สมดุลระหว่างมนุษย์กับสิ่งแวดล้อม** |
| ๔.๑ ใช้แผนผัง แผนที่และรูปถ่ายในการระบุว่า ตนเองอยู่ ณ พื้นที่ใด ในโรงเรียน ชุมชน ค้นหาสถานที่บนแผนที่ และอธิบายลักษณะสิ่งแวดล้อมต่าง ๆ ในบ้าน ห้องเรียน โรงเรียน และลักษณะทางกายภาพในชุมชน๔.๒ มีส่วนร่วมในการจัดระเบียบและดูแลรักษาสิ่งแวดล้อมที่บ้าน ห้องเรียน โรงเรียน ด้วยความเข้าใจในความสัมพันธ์ระหว่างสิ่งแวดล้อมกับชีวิตความเป็นอยู่ของตนเองและส่วนรวม | ๒. การคิดขั้นสูง๔. การรวมพลังทำงานเป็นทีม๕. การเป็นพลเมืองที่เข้มแข็ง๖. การอยู่ร่วมกับธรรมชาติ  และวิทยาการอย่างยั่งยืน |

| **สมรรถนะเฉพาะ** | **สมรรถนะหลัก** |
| --- | --- |
| **๕. รับผิดชอบต่อบทบาทหน้าที่ ปกป้องสิทธิเสรีภาพของตนเอง เคารพสิทธิเสรีภาพของผู้อื่น มีส่วนร่วมในการตัดสินใจและแก้ไขปัญหาร่วมกันในชั้นเรียน และโรงเรียน โดยสันติวิธี** |
| ๕.๑ ปฏิบัติตนตามบทบาทหน้าที่ที่มีต่อครอบครัว โรงเรียน และชุมชน **ใช้และยอมรับข้อตกลง กฎ กติกาที่สร้างขึ้นร่วมกัน**๕.๒ แลกเปลี่ยนความคิดเห็นอย่างมีเหตุผล ร่วมตัดสินใจในการแก้ปัญหา หรือความขัดแย้งในสถานการณ์ต่าง ๆ และทำกิจกรรมร่วมกันอย่างมีมารยาท ในครอบครัว โรงเรียน และชุมชน เต็มใจเสียสละประโยชน์ส่วนตนเพื่อส่วนรวมด้วยความรู้สึกว่าเป็นสมาชิกของครอบครัวชั้นเรียน และโรงเรียน๕.๓ **รักษาสิทธิพื้นฐานของตน ไม่ละเมิดสิทธิของผู้อื่น ปฏิเสธเพื่อไม่ให้ตนถูกรังแก หรือละเมิดสิทธิเสรีภาพ ทั้งร่างกายจิตใจ ทรัพย์สินและ แจ้งผู้ใหญ่ที่เกี่ยวข้อง**๕.๔ แสดงพฤติกรรมทั้งทางกายและวาจาในการยอมรับความคิด ความเชื่อและการปฏิบัติของบุคคลอื่นที่แตกต่างกันโดยปราศจากอคติ และการเหมารวม รวมทั้งไม่กลั่นแกล้งเพื่อน (Bullying)๕.๕ ปฏิบัติตนได้อย่างถูกต้องที่แสดงถึงการเคารพสถาบันหลักและสัญลักษณ์ของชาติ และร่วมกิจกรรม ที่ทำประโยชน์เพื่อส่วนรวมตามกำลังของตน | ๑. การจัดการตนเอง๔. การรวมพลังทำงานเป็นทีม๕. การเป็นพลเมืองที่เข้มแข็ง |
| **๖. เลือกและจัดการเวลาในการใช้สื่อ สารสนเทศ และดิจิทัลอย่างรู้เท่าทัน ไม่ให้เกิดผลเสียต่อตนเองและผู้อื่น ตัดสินใจที่จะเชื่อหรือไม่เชื่อ ปฏิบัติตามหรือไม่ปฏิบัติตาม โดยเข้าใจวัตถุประสงค์ ประโยชน์ และโทษของสื่อ สารสนเทศ ดิจิทัล สร้างและส่งต่อข้อมูลสารสนเทศ เพื่อให้เกิดประโยชน์ต่อตนเองและครอบครัว** |
| **๖.๑ เลือกใช้ และจัดการเวลาในการใช้สื่อ สารสนเทศ และดิจิทัลอย่างรู้เท่าทัน****๖.๒ ใช้วิจารณญาณและความรู้ด้านสื่อ สารสนเทศและดิจิทัล ประกอบการคิดและตัดสินใจในการกระทำต่าง ๆ ในชีวิตประจำวัน****๖.๓ สร้างและส่งต่อข้อมูลสารสนเทศอย่างใคร่ครวญ รับผิดชอบต่อผลที่จะเกิดขึ้น รวมทั้งใช้ให้เป็นประโยชน์ต่อตนเองและครอบครัว** | ๑. การจัดการตนเอง๒. การคิดขั้นสูง๓. การสื่อสาร |

**☑ ผลลัพธ์การเรียนรู้เมื่อจบช่วงชั้นที่ ๑**

**1. มีศรัทธา เคารพ และตระหนักรู้ในพระคุณของพระรัตนตรัยหรือศาสดาในศาสนาอื่นที่ตนนับถือ
หมั่นฝึกตนตามหลักเบญจศีล เบญจธรรม หรือหลักคำสอนของศาสนาที่ตนนับถือ สามารถจัดการตนเองและดำเนินชีวิตในสังคมยุคปกติใหม่อย่างมีสติ สมาธิและปัญญาที่ก่อให้เกิดการคิดขั้นสูง**

**2. สามารถสื่อสารด้วยท่าทีที่สุภาพ มีสติ เคารพพ่อแม่ ครู หรือผู้ใหญ่ เคารพในความแตกต่างระหว่างกัน
อยู่ร่วมกันอย่างเป็นมิตรในครอบครัว โรงเรียน และชุมชน ในฐานะเป็นพลเมืองไทย ใช้สอยธรรมชาติสิ่งแวดล้อมอย่างรู้คุณค่าเพื่อให้เกิดความสมดุลอย่างยั่งยืน และใช้เทคโนโลยีในชีวิตประจำวันอย่างรู้เท่าทันและพอเพียง**

3. ร่วมกับสมาชิกในครอบครัวในการระบุสาเหตุและวิธีการแก้ไขปัญหา เพื่อนำไปสู่การ**แยกแยะความต้องการและความจำเป็น** วางแผนการใช้จ่ายและออมเงินอย่างเหมาะสมและมีวินัย เพื่อแสดงถึงความรับผิดชอบด้วยกันในการลดค่าใช้จ่าย

4. ระมัดระวังในการใช้ของส่วนรวมและทรัพยากรในการทำงาน การทำกิจกรรม การทำกิจวัตรประจำวัน
อย่างประหยัด คุ้มค่า และพอเพียง ด้วยความตระหนักถึงผลของการใช้ทรัพยากรที่มีต่อตนเอง ครอบครัว
และโรงเรียน

5. นำเสนอเรื่องราวของตนเอง บุคคล วัตถุ และสถานที่ที่เกี่ยวข้องกับครอบครัว โรงเรียน และชุมชน ความสัมพันธ์ของสถาบันหลักของชาติกับชุมชนและท้องถิ่น ประวัติความเป็นมา และวิถีชีวิต ลำดับเวลาและเหตุการณ์สำคัญ ที่ส่งผลต่อการเปลี่ยนแปลงจากอดีตถึงปัจจุบัน และอธิบายผลของการเปลี่ยนแปลงที่มีต่อวิถีชีวิตของตนและคนในชุมชน โดยแสดงหลักฐาน และแหล่งข้อมูลที่เกี่ยวข้องด้วยภาพและภาษาของตนเองที่เข้าใจง่าย ชัดเจน จากการสอบถาม ค้นหาคำตอบอย่างเป็นขั้นตอน และทำกิจกรรมในชีวิตประจำวันที่แสดงถึงความตระหนักของผลการกระทำในอดีตที่มีต่อปัจจุบันและผลของการกระทำในปัจจุบันที่มีผลต่ออนาคต ด้วยความรู้สึกถึงการเป็นส่วนหนึ่งของครอบครัว โรงเรียน และชุมชน

6. สำรวจข้อมูลเกี่ยวกับตำแหน่ง ระยะและทิศทางของสิ่งต่างๆและสถานที่ โดยประยุกต์ใช้แผนที่ แผนผัง
รูปถ่าย เพื่อการวางแผนการทำงาน การใช้ชีวิต และการร่วมจัดระเบียบและดูแลรักษาสิ่งแวดล้อมที่บ้าน ห้องเรียน โรงเรียน และชุมชน ด้วยความตระหนักในเหตุและผลของการกระทำของตนเองและคนในชุมชนที่มีต่อสิ่งแวดล้อม ซึ่งส่งผลกระทบต่อชีวิตความเป็นอยู่

**7. ทำกิจกรรมและอยู่ร่วมกับผู้อื่น**อย่างมีมารยาทปฏิบัติตนตามบทบาทหน้าที่ **ยอมรับ**ข้อตกลง กฎ กติกา
ที่สร้างร่วมกัน แลกเปลี่ยนความคิดเห็นอย่างมีเหตุผล ร่วมตัดสินใจในการแก้ปัญหาหรือความขัดแย้ง
ในสถานการณ์ต่าง ๆ โดยเต็มใจเสียสละประโยชน์ส่วนตนเพื่อส่วนรวมด้วยความรู้สึกว่าเป็นสมาชิกของครอบครัว ชั้นเรียน และโรงเรียน

 8. ปฏิบัติตนบนพื้นฐานสิทธิของตน **ไม่ละเมิดสิทธิของผู้อื่น** ปฏิเสธเพื่อไม่ให้ตนถูกรังแกหรือละเมิดสิทธิเสรีภาพ ทั้งร่างกาย จิตใจ ทรัพย์สินและแจ้งผู้ใหญ่ที่เกี่ยวข้อง แสดงพฤติกรรมเชิงบวกทั้งทางกายและวาจาเมื่อร่วมกิจกรรมหรือทำงานกับผู้อื่น ที่แสดงถึงการยอมรับความคิด ความเชื่อและการปฏิบัติของบุคคลอื่นที่แตกต่างกันโดยปราศจากอคติ และการเหมารวม รวมทั้งไม่กลั่นแกล้งเพื่อน (Bullying) ควบคุมอารมณ์และความรู้สึกของตน ไม่ทำให้ผู้อื่นเดือดร้อน

 9. เข้าร่วมกิจกรรมตามประเพณีและวัฒนธรรมของชุมชนอย่างเห็นคุณค่าและไม่ก่อให้เกิดผลเสียต่อตนเอง ผู้อื่นและสิ่งแวดล้อมในชุมชน

10. ปฏิบัติตนได้อย่างถูกต้องที่แสดงถึงการเคารพสถาบันหลักและสัญลักษณ์ของชาติไทย และร่วมกิจกรรมที่ทำประโยชน์เพื่อส่วนรวมตามกำลังของตนภายใต้การดูแลและคำแนะนำ

11. เลือกและจัดการเวลาในการใช้สื่อ สารสนเทศ และดิจิทัลอย่างรู้เท่าทัน โดยรับผิดชอบต่อผลที่เกิดขึ้น
ต่อตนเองและผู้อื่น

12. ตัดสินใจที่จะเชื่อหรือปฏิบัติ โดยเข้าใจวัตถุประสงค์ ประโยชน์ และโทษของสื่อ สารสนเทศ ดิจิทัล
สร้างและส่งต่อข้อมูลสารสนเทศ เกิดประโยชน์ต่อตนเองและครอบครัว

**☑ ผลลัพธ์การเรียนรู้รายชั้นประถมศึกษาปีที่ 1**

 LO-Sci-101 วิเคราะห์ส่วนประกอบของดิน จำแนกชนิดดินโดยใช้ลักษณะและ สมบัติของดินเป็นเกณฑ์จากการ สังเกตและใช้เครื่องมืออย่างง่ายได้อย่างเหมาะสม

LO-Sci-102 ฟังและอ่านข้อมูลเกี่ยวกับทรัพยากรธรรมชาติใกล้ตัว บอกวิธีการและตระหนักถึงการปฏิบัติตนการลดการใช้ทรัพยากรธรรมชาติ

LO-Sci-103 เปรียบเทียบความแตกต่างสิ่งมีชีวิตกับสิ่งไม่มีชีวิต ระบุชื่อพืชและสัตว์ที่อาศัยอยู่บริเวณต่าง ๆ และบอกสภาพแวดล้อมที่เหมาะสม กับการดำรงชีวิตของสัตว์ในบริเวณที่อาศัยรวมทั้ง บอกหน้าที่ของส่วนต่าง ๆ ของร่างกายมนุษย์ สัตว์และพืช

LO-Sci-104 บอกสิ่งที่พบในอากาศ ในน้ำและ ในดินที่ทำให้เกิดการปนเปื้อน จากการสังเกตและใช้เครื่องมืออย่างง่ายได้อย่างเหมาะสม

LO-Sci-105 สังเกต และตั้งคำถามจากแบบจำลองเกี่ยวกับการเกิดกลางวัน กลางคืน

 LO-Sci-106 บอกสมบัติที่สังเกตได้ของวัสดุที่ใช้ทำวัตถุซึ่งทำจากวัสดุชนิดเดียวหรือหลายชนิด ประกอบกันโดยใช้หลักฐานเชิงประจักษ์

 LO-Sci-107 จัดลำดับขั้นตอนการทำกิจกรรมหรือการแก้ปัญหา อย่างง่ายและแก้ปัญหาด้วยตนเองหรือเป็นทีม แสดงวิธีการแก้ปัญหา และระบุเหตุผลหรือวิธีการหาคำตอบ มุ่งมั่นในการแก้ปัญหา และสนุกกับการแก้ปัญหา โดยประยุกต์ใช้โปรแกรม code.org

 LO-Sci-108 ใช้แหล่งเรียนรู้ในโรงเรียน ในการสืบค้นข้อมูล และสื่อสารได้อย่างเหมาะสมและปลอดภัย

LO-Sci-109 เลือกและใช้สิ่งของเครื่องใช้ชีวิตประจำวันได้อย่างปลอดภัยภายใต้การแนะนำของผู้อื่น

**คำอธิบายรายวิชาวิทยาศาสตร์และระบบธรรมชาติ**

**ชั้นประถมศึกษาปีที่ 1 จำนวน 120 ชั่วโมง/ปี**

 ศึกษาเกี่ยวกับการวิเคราะห์ส่วนประกอบของดิน จำแนกชนิดดินโดยใช้ลักษณะและสมบัติของดินเป็นเกณฑ์จากการ สังเกตและใช้เครื่องมืออย่างง่ายได้อย่างเหมาะสม ฟังและอ่านข้อมูลเกี่ยวกับทรัพยากรธรรมชาติใกล้ตัว บอกวิธีการและตระหนักถึงการปฏิบัติตนการลดการใช้ทรัพยากรธรรมชาติ เปรียบเทียบความแตกต่างสิ่งมีชีวิตกับสิ่งไม่มีชีวิต ระบุชื่อพืชและสัตว์ที่อาศัยอยู่บริเวณต่าง ๆ และบอกสภาพแวดล้อมที่เหมาะสม กับการดำรงชีวิตของสัตว์ในบริเวณที่อาศัยรวมทั้ง บอกหน้าที่ของส่วนต่าง ๆ ของร่างกายมนุษย์ สัตว์และพืช บอกสิ่งที่พบในอากาศ ในน้ำและ ในดินที่ทำให้เกิดการปนเปื้อน จากการสังเกตและใช้เครื่องมืออย่างง่ายได้อย่างเหมาะสม ตั้งคำถามและรวบรวมข้อมูลเกี่ยวกับปรากฎการณ์กลางวัน กลางคืน บอกกิจกรรมที่พบในชีวิตประจำวันที่เป้นประโยชน์จากลม รับรู้ลักษณะและผลกระทบของลมที่พัดแรงและภัยอันตรายที่เกิดจากน้ำท่วมจากสื่อ อธิบายสมบัติที่สังเกตได้ของวัสดุที่ใช้ทำวัตถุซึ่งทำจากวัสดุชนิดเดียวหรือหลายชนิด ประกอบกันโดยใช้หลักฐานเชิงประจักษ์บอกสมบัติที่สังเกตได้ของวัสดุที่ใช้ทำวัตถุซึ่งทำจากวัสดุชนิดเดียวหรือหลายชนิด ประกอบกันโดยใช้หลักฐานเชิงประจักษ์ บอกสมบัติที่สังเกตได้ของวัสดุที่ใช้ทำวัตถุซึ่งทำจากวัสดุชนิดเดียวหรือหลายชนิด ประกอบกันโดยใช้หลักฐานเชิงประจักษ์ จัดลำดับขั้นตอนการทำกิจกรรมหรือการแก้ปัญหา อย่างง่ายและแก้ปัญหาด้วยตนเองหรือเป็นทีม แสดงวิธีการแก้ปัญหา และระบุเหตุผลหรือวิธีการหาคำตอบ มุ่งมั่นในการแก้ปัญหา และสนุกกับการแก้ปัญหา โดยประยุกต์ใช้โปรแกรม code.org ( หนูทำได้) ใช้แหล่งเรียนรู้ในโรงเรียน ในการสืบค้นข้อมูล และสื่อสารได้อย่างเหมาะสมและปลอดภัย เลือกและใช้สิ่งของเครื่องใช้ชีวิตประจำวันได้อย่างปลอดภัย

**ผลลัพธ์การเรียนรู้ ชั้นประถมศึกษาปีที่ 1**

LO1/ LO2/ LO3/ LO4/ LO5/ LO6/ LO7/ LO8/ LO9/ LO10/ LO11

**สมรรถนะหลัก 6 ประการ**

1. การจัดการตนเอง (Self-Management: SM)

2. การคิดขั้นสูง (Higher Order Thinking : HOT)

3. การสื่อสา**ร** (Communication: CM)

4. การรวมพลังทำงานเป็นทีม (Teamwork and Collaboration: TC)

5. การเป็นพลเมืองที่เข้มแข็ง (Active Citizen: AC)

6.การอยู่ร่วมกับธรรมชาติฯ(Sustainable coexistence with living in the harmony of nature and science)

**☑ สาระสำคัญของกลุ่มสาระการเรียนรู้**

**ความสำคัญของกลุ่มสาระการเรียนรู้วิทยาศาสตร์และระบบธรรมชาติ**

กลุ่มสาระการเรียนรู้วิทยาศาสตร์และระบบธรรมชาติเป็นสาระที่เน้นการสืบเสาะ (inquiry) เพื่อเข้าใจระบบธรรมชาติ การจัดประสบการณ์เรียนรู้ในช่วงชั้นนี้เริ่มจากการให้ผู้เรียนได้เรียนรู้จากสิ่งที่ใกล้ตัวที่สนใจและมีส่วนร่วมในการเรียนรู้อย่างกระตือรือร้น เน้นให้ผู้เรียนสืบเสาะและแก้ปัญหา โดยใช้ความรู้และกระบวนการทางวิทยาศาสตร์เป็นพื้นฐาน ใช้เทคโนโลยีเพื่อเข้าถึงแหล่งข้อมูลอย่างปลอดภัย สร้างเจตคติที่ดีต่อวิทยาศาสตร์และเทคโนโลยี ปรับตัวและอยู่ร่วมกับธรรมชาติ รักษาสิ่งแวดล้อม และตระหนักถึงการใช้ทรัพยากร

 เป้าหมายสำคัญของการจัดประสบการเรียนรู้ในกลุ่มสาระการเรียนรู้วิทยาศาสตร์และระบบธรรมชาติ
ช่วงชั้นที่ 1

1. เข้าใจแนวคิดและความรู้พื้นฐานในวิทยาศาสตร์ที่จำเป็นต่อการดำรงชีวิต สามารถใช้และเข้าถึง
เทคโนโลยีได้อย่างเหมาะสม รู้เท่าทัน และปลอดภัย

2. เป็นผู้ที่มีจินตนาการ จิตวิทยาศาสตร์ คุณธรรม จริยธรรม และค่านิยมในการใช้วิทยาศาสตร์ และ
เทคโนโลยีอย่างสร้างสรรค์

3. ตระหนักถึงความสัมพันธ์ของวิทยาศาสตร์กับระบบธรรมชาติ ผลของวิทยาศาสตร์ เทคโนโลยี และ
วิทยาการต่าง ๆ ที่มีต่อมวลมนุษย์และสิ่งแวดล้อมในระบบธรรมชาติ

**ลักษณะเฉพาะ/ ธรรมชาติของกลุ่มสาระการเรียนรู้**

วิทยาศาสตร์ (Science) เป็นความรู้ที่เกิดจากสติปัญญาและความพยายามของมนุษย์ในการศึกษา เพื่อทำความเข้าใจสิ่งต่าง ๆ ที่เกิดขึ้นโดยธรรมชาติทั้งบนโลกและในเอกภพ วิทยาศาสตร์จึงให้ความสำคัญกับ การสืบเสาะหาคำตอบเพื่อทำความเข้าใจธรรมชาติ การสืบเสาะทางวิทยาศาสตร์เป็นกระบวนการที่ต้องใช้ความรู้ จินตนาการ เครื่องมือต่าง ๆ เช่น คณิตศาสตร์ เทคโนโลยี เพื่อการเก็บรวบรวมข้อมูล จัดรูปแบบของข้อมูลใช้สมรรถนะด้านภาษา เพื่อทำความเข้าใจข้อมูล สื่อสารความคิด และนำเสนอข้อมูล ดังนั้น ความรู้ กระบวนการ และจิตวิทยาศาสตร์ มีความสำคัญกับการนำไปใช้ประโยชน์ในชีวิต และการอยู่ร่วมกันกับธรรมชาติอย่างสมดุล

กระบวนการสืบเสาะ (Inquiry Process) เป็นกระบวนการที่นำไปสู่การเรียนรู้และอธิบายปรากฏการณ์ต่าง ๆ เชิงวิทยาศาสตร์ ระหว่างการสืบเสาะผู้เรียนจะต้องใช้การให้เหตุผลเชิงตรรกะ (Logic) หลักฐานเชิงประจักษ์ Empirical Evidence) จินตนาการ และการคิดสร้างสรรค์ เป็นการทำงานอย่างเป็นระบบ รอบคอบ มีอิสระและไม่เป็นลำดับขั้นที่ตายตัวมีธรรมชาติในการเรียนรู้ ดังนี้

* ปรากฏการณ์ต่าง ๆ บนโลกหรือในเอกภพที่เกิดขึ้นอย่างเป็นแบบรูป (Pattern) สามารถเข้าใจได้ด้วยสติปัญญา วิธีการศึกษาที่เป็นระบบ มนุษย์สามารถเรียนรู้และทำความเข้าใจได้
* แนวคิดทางวิทยาศาสตร์มีความไม่แน่นอน สามารถเปลี่ยนแปลงได้ หากพบหลักฐาน (Evidence) ใหม่ที่นำไปสู่การสร้างคำอธิบาย หรือองค์ความรู้ใหม่ทางวิทยาศาสตร์
* ความรู้ทางวิทยาศาสตร์มีความคงทน และเชื่อถือได้ เพราะการสร้างการอธิบายทางวิทยาศาสตร์ต้องผ่านวิธีการต่าง ๆ อย่างต่อเนื่อง ซ้ำแล้วซ้ำเล่าเป็นระยะเวลาหนึ่งจนมั่นใจในคำอธิบายนั้น
* วิทยาศาสตร์เชื่อถือหลักฐานเชิงประจักษ์ที่ได้จากการสังเกต ทดลอง หรือวิธีการทางวิทยาศาสตร์

เทคโนโลยี (Technology) เป็นสิ่งที่มนุษย์สร้างหรือพัฒนาขึ้น ซึ่งอาจเป็นได้ทั้งชิ้นงานหรือวิธีการเพื่อใช้แก้ปัญหา สนองความต้องการ หรือเพิ่มความสามารถในการทำงานของมนุษย์ เทคโนโลยีจึงเกิดจากการผสานทักษะ เทคนิค วิธีการ และความรู้ด้านวิทยาศาสตร์เข้าด้วยกัน กระบวนการทางเทคโนโลยีให้ความสำคัญกับการแก้ปัญหาอย่างเป็นขั้นตอน และเป็นระบบ รวมถึงการระบุเหตุผลของคำตอบ นอกจากนี้ เรายังสามารถใช้เทคโนโลยีให้เกิดประโยชน์ได้อย่างหลากหลาย เช่น ใช้สร้างชิ้นงาน เทคโนโลยีอื่นหรือนวัตกรรม ใช้เข้าถึงแหล่งข้อมูลบนอินเทอร์เน็ต ใช้ร่วมกับวิทยาการแขนงต่าง ๆ

**จุดเน้นการพัฒนา**

การจัดประสบการณ์เรียนรู้เพื่อพัฒนาสมรรถนะของผู้เรียน ในช่วงชั้นที่ 1 ผู้เรียนควรได้รับประสบการณ์เรียนรู้ผ่านการบูรณาการผลลัพธ์การเรียนรู้โดยอาจบูรณาการข้ามกลุ่มสาระการเรียนรู้หรือภายในกลุ่มสาระการเรียนรู้ การบูรณาการภายในกลุ่มสาระการเรียนรู้อาจบูรณาการผ่านธีมต่าง ๆ ดังนี้

สิ่งแวดล้อม

**วิทยาศาสตร์ และระบบธรรมชาติ**

ความก้าวหน้า

ของวิทยาศาสตร์

และเทคโนโลยี

ทรัพยากรธรรมชาติ

ปรากฏการณ์

ธรรมชาติและ

ภัยอันตราย

เทคโนโลยี

ในชีวิตประจำวัน

จุดเน้นการพัฒนาผ่านแต่ละหัวข้อ มีดังนี้

* **ทรัพยากรธรรมชาติ**

 ผู้เรียนควรได้รับการจัดประสบการณ์การเรียนรู้เกี่ยวกับลักษณะ สมบัติและความสำคัญของดิน
และน้ำ รวมถึงประโยชน์ของดินและน้ำต่อมนุษย์ จึงต้องดูแลเพื่อให้มีใช้ได้อย่างยั่งยืน สมดุล ไม่กระทบสิ่งแวดล้อม ผู้เรียนควรประพฤติตนโดยใช้ทรัพยากรธรรมชาติให้คุ้มค่า ลดการใช้เมื่อไม่จำเป็น และอาจบูรณาการร่วมกับวิทยาการคำนวณในด้านฝึกการแก้ปัญหาอย่างเป็นลำดับขั้นตอนและเขียนโปรแกรมคำสั่งด้วยบัตรภาพหรือบัตรคำ

* **สิ่งแวดล้อม**

 ผู้เรียนควรได้รับการจัดประสบการณ์การเรียนรู้เกี่ยวกับสภาพแวดล้อมที่เหมาะสมต่อการดำรงชีวิตของพืชและสัตว์ สิ่งที่จำเป็นต่อการดำรงชีวิตของพืชและสัตว์ วัฏจักรชีวิตของพืชดอกและสัตว์ ผลของการเปลี่ยนแปลงสิ่งแวดล้อมที่มีต่อพืชและสัตว์ และการดูแลและปกป้องสภาพแวดล้อมให้เหมาะสมกับการดำรงชีวิตของพืชและสัตว์ และอาจบูรณาการร่วมกับวิทยาการคำนวณในด้านฝึกการแก้ปัญหาอย่างเป็นลำดับขั้นตอนและเขียนโปรแกรมคำสั่งด้วยบัตรภาพหรือบัตรคำ

* **ปรากฏการณ์ธรรมชาติและภัยอันตราย**

 ผู้เรียนควรได้รับการจัดประสบการณ์การเรียนรู้เกี่ยวกับปรากฏการณ์กลางวัน กลางคืน การขึ้นและตก
ของดวงอาทิตย์ และการกำหนดทิศ ซึ่งปรากฏการณ์ดังกล่าวเกิดจากการที่โลกหมุนรอบตัวเอง ได้เรียนรู้เกี่ยวกับการเกิดลม ผลของลมต่อสิ่งมีชีวิตและสิ่งแวดล้อม รวมถึงการปฏิบัติตนให้ปลอดภัยจากวาตภัยและอุทกภัย และอาจบูรณาการร่วมกับวิทยาการคำนวณในด้านฝึกการแก้ปัญหาอย่างเป็นลำดับขั้นตอนและเขียนโปรแกรมคำสั่งด้วยบัตรภาพหรือบัตรคำ

* **ความก้าวหน้าของวิทยาศาสตร์และเทคโนโลยี**

ผู้เรียนควรได้รับการจัดประสบการณ์การเรียนรู้เกี่ยวกับการฝึกฝนการนำความรู้มาแก้ปัญหาหรือพัฒนาชิ้นงานด้วย โดยประยุกต์ใช้ความรู้ในเรื่องแรง ผลของแรงที่มีต่อวัตถุต่าง ๆ แรงแม่เหล็ก หรือสมบัติของวัสดุ ในแก้ปัญหาหรือการสร้างชิ้นงานอย่างง่าย

* **เทคโนโลยีในชีวิตประจำวัน**

ผู้เรียนควรได้รับการจัดประสบการณ์เกี่ยวกับการแก้ปัญหาอย่างเป็นขั้นตอน มีความมุ่งมั่นและเห็นว่า การแก้ปัญหาเป็นเรื่องที่สนุกและท้าทาย รวมทั้งใช้เทคโนโลยีดิจิทัลในการเข้าถึงแหล่งเรียนรู้ สื่อสารได้อย่างเหมาะสมและปลอดภัย สร้างนวัตกรรมที่เหมาะสมกับวัย สร้างชิ้นงานหรือเครื่องมืออย่างง่ายในการเล่น การทำงาน การแก้ปัญหา หรือการใช้ชีวิตได้อย่างเหมาะสม

**ขอบเขตเนื้อหาและกลวิธีสอนเพื่อพัฒนาสมรรถนะผู้เรียนตามช่วงวัย**

ผู้เรียนในช่วงชั้น 1 (อายุ 7 - 9 ปี) สามารถพัฒนาการคิดเชิงเหตุผลกับสถานการณ์ที่เป็นรูปธรรมและ ใกล้ตัว โดยมีผู้สอนเป็นผู้แนะนำช่วยเหลือในการวางแผนและจัดระบบการสืบเสาะตามขั้นตอนหรือวิธีการ

 การฝึกให้ผู้เรียนชั้น ป.1 และ ป.2 จดจำคำศัพท์ ความหมายของคำศัพท์ สร้างคลังคำศัพท์เหมาะสมตามวัย จะเป็นประโยชน์ต่อการเรียนรู้วิชาวิทยาศาสตร์ ผู้สอนจึงมีบทบาทสำคัญพัฒนาคลังคำศัพท์ที่เหมาะสมตามวัย ด้วยการนำอ่านบทความสั้น ๆ เกี่ยวกับวิทยาศาสตร์และวิทยาการต่าง ๆ เพื่อฝึกการฟังอย่างมีความหมาย รู้จักและสะสมคำศัพท์ที่หลากหลายตลอดช่วงชั้น (ป.1 - 3) ควรฝึกผู้เรียนให้สื่อสารด้วยการใช้ภาษาในการพูด และเขียนคำหรือข้อความสั้น ๆ เพื่อสร้างคำอธิบาย แสดงความเห็น ลงข้อสรุป

 โดยธรรมชาติ ผู้เรียนในช่วงชั้นนี้มีความกระตือรือร้น ช่างสังเกต ชอบตั้งคำถาม ชอบทำกิจกรรมร่วมกับเพื่อน ชอบเรียนรู้สิ่งใหม่ ๆ แต่ยังคงต้องพัฒนากล้ามเนื้อต่าง ๆ ต่อเนื่องจากช่วงชั้นอนุบาล ดังนั้น ผู้เรียนจึงควรเรียนรู้อย่างกระตือรือร้นในการฝึกการสังเกตด้วยประสาทสัมผัสที่เหมาะสมกับกิจกรรม รวมถึงฝึกการ หยิบจับ และใช้อุปกรณ์อย่างง่ายร่วมกับการสังเกตด้วยประสาทสัมผัส ช่วง ป.2 และ ป.3 สามารถเรียนรู้ที่จะสร้างคำถามที่นำไปสู่การสืบเสาะ (Testable Question) และใช้เทคโนโลยีในการสืบค้น จัดกระทำข้อมูล นำเสนอข้อมูล หรือสร้างนวัตกรรมที่เหมาะสมกับวัย เช่น ของเล่น ของใช้ โดยประยุกต์ใช้ความรู้และวิธีการของตนเอง โดยอาศัยการช่วยเหลือหรือแนะนำ ดังนั้น ผู้สอนจึงควรเลือกใช้กลวิธีสอนที่เน้นการเรียนรู้แบบกระตือรือร้นและมีส่วนร่วมเพื่อพัฒนาความรู้ ทักษะ และเจตคติของผู้เรียนอย่างเป็นองค์รวม และประเมินเพื่อพัฒนาการเรียนรู้ของผู้เรียนอย่างต่อเนื่องและให้ผลสะท้อนกลับเชิงสร้างสรรค์กับนักเรียนอย่างสม่ำเสมอ

**การนำไปใช้ในชีวิตจริง**

จากการฝึกฝนให้ผู้เรียนได้ลงมือปฏิบัติโดยการรวบรวมข้อมูลที่สังเกต หรือทดลองได้จะทำให้ผู้เรียนพัฒนาสมรรถนะในด้านการสืบเสาะ การตีความหมายข้อมูลเพื่ออธิบายปรากฏการณ์ธรรมชาติรอบตัว ซึ่งผู้เรียนต้องใช้สมรรถนะการคิดขั้นสูงในการวิเคราะห์หลักฐานต่าง ๆ เพื่อทำความเข้าใจปรากฏการณ์ธรรมชาติและระบบธรรมชาติ
ฝึกการทำงานและการมีส่วนร่วมในทีม การรับรู้และจัดการอารมณ์ของตนเองให้สามารถแก้ปัญหาให้ลุล่วง สามารถสื่อสารในการใช้ภาษาเชิงวิทยาศาสตร์ได้อย่างเหมาะสมในการแสดงความเห็น อธิบาย และลงข้อสรุป

 จากการฝึกฝนให้ผู้เรียนได้อ่านและทำความเข้าใจข้อมูลที่นำเสนอในรูปแบบต่าง ๆ ทำให้ผู้เรียนได้พัฒนาสมรรถนะเฉพาะในด้านการใช้และเข้าใจภาษาเชิงวิทยาศาสตร์ซึ่งจะช่วยให้ผู้เรียนสามารถอ่านและแปลความหมายข้อมูลที่พบในชีวิตประจำวัน และได้ฝึกฝนการนำคณิตศาสตร์และเทคโนโลยีมาใช้ในการเรียนรู้

 จากการฝึกฝนให้ผู้เรียนสามารถทำงานร่วมกับผู้อื่นในการสืบเสาะ สร้างชิ้นงาน และแก้ปัญหา ช่วยให้ผู้เรียนเรียนรู้ที่จะรับฟังและยอมรับความคิดเห็นที่แตกต่างจากตนเอง เชื่อมั่นในความคิดเห็นที่มีหลักฐานที่น่าเชื่อถือ สนุกกับการแก้ปัญหา ได้พัฒนาสมรรถนะการรวมพลังทำงานเป็นทีม ตระหนักถึงประโยชน์ของการรวมพลัง ร่วมแรงร่วมใจในการทำงานอย่างมุ่งมั่น ไม่ย่อท้อ เป็นพลเมืองที่เคารพกฎ กติกา สามารถอยู่ร่วมกับผู้อื่นท่ามกลางความแตกต่างหลากหลาย

 **การบูรณาการกับกลุ่มสาระการเรียนรู้ต่าง ๆ**

**ภาษาไทย/ ภาษาอังกฤษ** สามารถจัดสถานการณ์ให้นักเรียนรู้จักคำศัพท์ต่าง ๆ พัฒนาเป็นคลังคำศัพท์เฉพาะตนเพื่อช่วยให้สามารถใช้ภาษาของตนเองด้วยการพูดหรือเขียนเพื่อนำมาใช้ในการบันทึกผลการสืบเสาะ สื่อสารความคิด และนำเสนอเรื่องราว

**สังคมศึกษา** สามารถจัดสถานการณ์การเรียนรู้ในเรื่องทรัพยากร ธรรมชาติ สิ่งแวดล้อม ทิศกับการใช้แผนผังหรือแผนที่ สามารถเชื่อมโยงเรื่องราวในประวัติศาสตร์ ทั้งด้านภูมิปัญญา และกระบวนการแก้ปัญหาของบุคคลในอดีตมาเชื่อมโยงกับองค์ความรู้และการแก้ปัญหาทางวิทยาศาสตร์

**คณิตศาสตร์** นำความรู้ทางคณิตศาสตร์มาใช้เป็นเครื่องมือในการเรียนรู้ และจัดกระทำข้อมูล
ในรูปตารางทางเดียว หรือแผนภูมิรูปภาพ

**ศิลปะ** นำศิลปะมาเป็นการดำเนินเรื่องราวในการสืบเสาะหาความรู้ หรือประยุกต์ใช้ความรู้
ทางวิทยาศาสตร์ ในการทำความเข้าใจหรือการทำงานทางศิลปะและภูมิปัญญาในชุมชน นอกจากนี้ ยังใช้สมรรถนะทางศิลปะมาร่วมสร้างสรรค์ชิ้นงานจากการแก้ปัญหาให้มีความสวยงามและน่าสนใจมากขึ้น

**บูรณาการเทคโนโลยีในชีวิตประจำวันกับทุกกลุ่มสาระการเรียนรู้** เน้นฝึกทักษะพื้นฐาน
การแก้ปัญหาในการจัดลำดับขั้นตอนการทำงานหรือการทำกิจกรรม โดยอภิปรายและเปรียบเทียบ
ความแตกต่างของผลลัพธ์ในการทำงานจากขั้นตอนการแก้ปัญหา เพื่อให้ได้ขั้นตอนที่เหมาะสมหรือได้แนวทางที่หลากหลาย นอกจากนี้ให้นักเรียนฝึกทักษะการใช้คอมพิวเตอร์ในการสร้างชิ้นงานหรือเข้าถึงแหล่งเรียนรู้
ที่สนใจเพื่อค้นหาความรู้ และส่งเสริมทักษะพื้นฐานในการเป็นผู้พัฒนานวัตกรรมโดยการสร้างของเล่น ของใช้ตามความสนใจ ซึ่งโรงเรียนสามารถจัดการเรียนรู้โดยบูรณาการกับกลุ่มสาระการเรียนรู้ต่าง ๆ ทั้งนี้ตัวอย่าง
ของการบูรณาการวิทยาศาสตร์ร่วมกับวิทยาการคำนวณแสดงไว้ในธีมทรัพยากร สิ่งแวดล้อม และปรากฏการณ์ธรรมชาติและภัยอันตราย

**☑ ความสัมพันธ์ระหว่างสมรรถนะหลักและสมรรถนะเฉพาะ**

| **สมรรถนะเฉพาะ** | **สมรรถนะหลัก** |
| --- | --- |
| **1. อธิบายปรากฏการณ์อย่างเป็นวิทยาศาสตร์** |
| 1.1 | สร้างคำอธิบายปรากฏการณ์ที่คุ้นเคย ไม่ซับซ้อน โดยใช้หลักฐานที่สังเกต หรือทดลองได้ | 3. การสื่อสาร6. การอยู่ร่วมกับธรรมชาติ  และวิทยาการอย่างยั่งยืน |
| 1.2 | เลือกคำอธิบายทางวิทยาศาสตร์ที่สอดคล้องกับหลักฐานที่มี |
| **2. ประเมินและออกแบบการสืบเสาะเชิงวิทยาศาสตร์** |
| 2.1 | สังเกต ตั้งคำถาม ตั้งสมมติฐานและพยากรณ์ผล ทดสอบสมมติฐานและการพยากรณ์ ลงข้อสรุป เกี่ยวกับปรากฏการณ์ที่คุ้นเคย ไม่ซับซ้อน | 2. การคิดขั้นสูง4. การรวมพลังทำงานเป็นทีม6. การอยู่ร่วมกับธรรมชาติ  และวิทยาการอย่างยั่งยืน |
| 2.2 | รวบรวมหลักฐานโดยการสังเกตหรือการทดลองอย่างง่ายที่ประกอบด้วยตัวแปรต้น 1 ตัวแปร และตัวแปรตาม 1 ตัวแปร |
| 2.3 | มุ่งมั่นในการเก็บรวบรวมหลักฐานเพื่อใช้อธิบายปรากฏการณ์ |
| **3. ตีความหมายข้อมูลและหลักฐานทางวิทยาศาสตร์** |
| 3.1 | แปลความหมายชุดข้อมูล หรือแบบรูปซ้ำที่ไม่ซับซ้อน และมีจำนวนชุดข้อมูลไม่มาก | 2. การคิดขั้นสูง4. การรวมพลังทำงานเป็นทีม6. การอยู่ร่วมกับธรรมชาติ  และวิทยาการอย่างยั่งยืน |
| 3.2 | เปลี่ยนรูปแบบการจัดกระทำชุดข้อมูลง่าย ๆ จากรูปแบบหนึ่งเป็นรูปแบบหนึ่ง เช่น รูปภาพ แผนภูมิรูปภาพ แผนภูมิแท่ง ตารางทางเดียว ข้อความ  |
| 3.3 | ใช้ชุดข้อมูลที่จัดกระทำแล้วมาประกอบข้อสรุป |
| **4. แก้ปัญหา สร้างนวัตกรรม และการอยู่ร่วมกัน** |
| 4.1 | ใช้ความรู้ทางวิทยาศาสตร์และเทคโนโลยีในการปฏิบัติตน ประยุกต์ใช้ในชีวิตประจำวัน และอยู่ร่วมกันกับธรรมชาติได้อย่างเหมาะสม | 1. การจัดการตนเอง2. การคิดขั้นสูง3. การสื่อสาร4. การรวมพลังทำงานเป็นทีม6. การอยู่ร่วมกับธรรมชาติ  และวิทยาการอย่างยั่งยืน |
| 4.2 | แก้ปัญหา แสดงวิธีการ หรือขั้นตอนการแก้ปัญหาอย่างเป็นระบบโดยระบุเหตุผล หรือข้อสรุปของคำตอบ  |
| 4.3 | มีความมุ่งมั่นในการแก้ปัญหา เห็นการแก้ปัญหาเป็นเรื่องที่ท้าทาย และสนุกกับการแก้ปัญหา |
| **5. ใช้และเข้าใจภาษาเชิงวิทยาศาสตร์** |
| 5.1 | ฟังเข้าใจ ใช้ภาษาทั้งพูดและเขียนเพื่อสื่อสาร หรือบอกวิธีการหรือเหตุผล  | 3. การสื่อสาร6. การอยู่ร่วมกับธรรมชาติ  และวิทยาการอย่างยั่งยืน |
| 5.2 | อ่านและทำความเข้าใจเอกสารที่มีภาพ แผนภูมิรูปภาพ หรือตารางทางเดียว |
| 5.3 | อธิบาย ให้เหตุผลเชิงวิทยาศาสตร์ สรุปผลการทำกิจกรรมด้วยภาษาพูด ภาษาสัญลักษณ์ ภาษากาย ภาษาภาพ ได้อย่างเหมาะสม |

| **สมรรถนะเฉพาะ** | **สมรรถนะหลัก** |
| --- | --- |
| **6. ใช้เครื่องมือในการเรียนรู้** |
| 6.1 | เลือกและใช้เครื่องมือพื้นฐานทางคณิตศาสตร์ วิทยาศาสตร์และเทคโนโลยีในการเรียนรู้หรือแก้ปัญหา  | 1. การจัดการตนเอง2. การคิดขั้นสูง3. การสื่อสาร4. การรวมพลังทำงานเป็นทีม5. การเป็นพลเมืองที่เข้มแข็ง6. การอยู่ร่วมกับธรรมชาติ  และวิทยาการอย่างยั่งยืน |
| 6.2 | เข้าถึงแหล่งข้อมูล สื่อสารบนอินเทอร์เน็ต และใช้เทคโนโลยีอย่างเหมาะสม รู้เท่าทัน และปลอดภัย |

**☑ ผลลัพธ์การเรียนรู้เมื่อจบช่วงชั้นที่ 1**

|  |  |
| --- | --- |
| 1. | วิเคราะห์ข้อมูลเกี่ยวกับพฤติกรรมการใช้ดินและน้ำของตนเองและครอบครัวที่ส่งผลทั้งในแง่บวกและแง่ลบกับตนเองและผู้อื่น บอกแนวการปฏิบัติตนในการใช้ประโยชน์จากดินและน้ำในการทำกิจวัตรต่าง ๆ ได้อย่างเหมาะสมและมีเหตุผล โดยประยุกต์ใช้ความรู้เกี่ยวกับลักษณะ สมบัติ และประโยชน์ของดินและน้ำจากการสังเกตและใช้เครื่องมืออย่างง่าย เลือกใช้สื่อในการนำเสนอการดูแลรักษาดินและน้ำให้เข้าใจง่ายและเหมาะสม |
| 2. | ฟัง อ่าน บันทึกรายละเอียดอย่างตรงไปตรงมาเกี่ยวกับทรัพยากรธรรมชาติที่นำมาใช้ทำเทคโนโลยี ต่าง ๆ วิเคราะห์พฤติกรรมการใช้เทคโนโลยีต่าง ๆ ของตนเองที่ส่งผลต่อการใช้ทรัพยากรธรรมชาติอย่างมีเหตุผล แสดงความตระหนักโดยมีส่วนร่วมในการตัดสินใจหาแนวทางและเขียนลำดับขั้นตอนในการลดการใช้เทคโนโลยีต่าง ๆ ในชีวิตประจำวันเพื่อลดการใช้ทรัพยากรธรรมชาติ และลงมือปฏิบัติตามแนวทางตามที่เสนอไว้ |
| 3. | ตัดสินใจร่วมกันและปฏิบัติตามบทบาทหน้าที่ที่ได้รับมอบหมายในการออกแบบการบันทึกข้อมูล เลือกใช้เครื่องมืออย่างง่ายและลงข้อสรุปเกี่ยวกับสิ่งที่จำเป็นต่อการเจริญเติบโตและการดำรงชีวิตของพืชและสัตว์ และวัฏจักรชีวิตของพืชดอกและสัตว์ในท้องถิ่น และแสดงความคิดเห็นอย่างมีเหตุผลเกี่ยวกับความเหมาะสมของสภาพแวดล้อมกับการดำรงชีวิตของพืชและสัตว์จากหลักฐานที่รวบรวมได้ เลือกรูปแบบการนำเสนอที่เหมาะสมกับข้อมูลหรือให้น่าสนใจและนำเสนอด้วยภาษาที่เหมาะสมกับวัย รวมทั้งตระหนักถึงสิ่งที่จำเป็นต่อการดำรงชีวิตของพืชและสัตว์โดยบอกแนวทางการดูแลพืชและสัตว์ให้เจริญเติบโตและดำรงชีวิตอยู่ในสภาพแวดล้อมที่เหมาะสม |
| 4. | ร่วมกันค้นหาสิ่งเจือปนที่พบในอากาศ น้ำ และดิน จากการสังเกตและใช้เครื่องมืออย่างง่าย และร่วมกันแสดงความคิดเห็นอย่างมีเหตุผลเพื่อระบุสาเหตุที่ทำให้อากาศ น้ำ และดิน เกิดการปนเปื้อนและผลกระทบที่อาจเกิดขึ้นต่อตนเอง สิ่งมีชีวิต และสิ่งแวดล้อมจากหลักฐานที่รวบรวมได้ รับผิดชอบตามหน้าที่ที่ได้รับมอบหมายในการรวบรวมข้อมูลเพื่อหาวิธีการลดขยะและสิ่งเจือปน แสดงความตระหนักโดยนำเสนอแนวทางการลดปัญหาขยะและสิ่งเจือปนที่พบในดิน น้ำ และอากาศที่ส่งผลกระทบต่อตนเอง สิ่งมีชีวิต และสิ่งแวดล้อม |
| 5. | ตั้งคำถามและสร้างคำอธิบายการเกิดปรากฏการณ์กลางวัน กลางคืน การขึ้นและตกของดวงอาทิตย์ และการกำหนดทิศ โดยร่วมกันแลกเปลี่ยนความคิดเห็น และเชื่อมโยงสิ่งที่ได้จากการสังเกตจากแบบจำลอง วิเคราะห์ข้อมูลและลงข้อสรุป ประยุกต์ใช้ความรู้เรื่องการกำหนดทิศในการกำหนดตำแหน่งหรือทิศทางของสถานที่ต่าง ๆ |
| 6. | รับผิดชอบตามหน้าที่ที่ได้รับมอบหมายในการรวบรวมหลักฐานต่าง ๆ เพื่อนำไปสู่การสร้างคำอธิบายการเกิดลม นำเสนอเกี่ยวกับผลของลมต่อสิ่งมีชีวิตและสิ่งแวดล้อมจากข้อมูลที่รวบรวมได้ โดยมีการเลือกสื่อที่ใช้ในการสื่อสารให้เหมาะสมกับบุคคล |
| 7. | วางแผนการปฏิบัติตนที่เป็นไปได้จริงเพื่อให้มีความปลอดภัยจากวาตภัยและอุทกภัย โดยอาศัยความรู้เกี่ยวกับลักษณะของภัยธรรมชาติ |
| 8. | สื่อสารความเข้าใจเกี่ยวกับแรง ผลของแรงที่มีต่อวัตถุต่าง ๆ และแรงแม่เหล็กที่สังเกตได้จากการทำกิจกรรมหรือพบในสถานการณ์ต่าง ๆ ในชีวิตประจำวันผ่านสื่อและภาษาที่เหมาะสม เข้าใจง่าย เลือกใช้วัสดุให้เหมาะกับวัตถุประสงค์การใช้งานโดยพิจารณาจากสมบัติของวัสดุอย่างมีเหตุผล และมีส่วนร่วมในการทำงานกับผู้อื่นและรับผิดชอบตามหน้าที่ที่ได้รับมอบหมายในการประยุกต์ใช้ความรู้เรื่องแรงและสมบัติของวัสดุเพื่อแก้ปัญหาหรือสร้างของเล่นของใช้อย่างง่าย  |
| 9. | แก้ปัญหาอย่างง่ายหรือทำกิจกรรมในชีวิตประจำวันอย่างมีขั้นตอน แสดงวิธีการหาคำตอบหรือวิธีแก้ปัญหา ระบุเหตุผลที่นำไปสู่คำตอบ มีความมุ่งมั่นในการแก้ปัญหาให้สำเร็จ |
| 10. 11. | ใช้เทคโนโลยีดิจิทัลหรือแหล่งเรียนรู้ในการสืบค้นข้อมูล สรุปความเข้าใจจากข้อมูล และติดต่อสื่อสารในชีวิตประจำวันได้อย่างเหมาะสมและปลอดภัยสร้างของเล่นหรือของใช้เพื่อแก้ปัญหาตามความสนใจโดยร่วมกันทำงานเป็นทีม เลือกและใช้สิ่งของเครื่องใช้ในชีวิตประจำวันตามหน้าที่ใช้สอยได้อย่างปลอดภัย |

**☑ ผลลัพธ์การเรียนรู้รายชั้นประถมศึกษาปีที่ 1**

 LO-Sci-101 วิเคราะห์ส่วนประกอบของดิน จำแนกชนิดดินโดยใช้ลักษณะและ สมบัติของดินเป็นเกณฑ์จากการ สังเกตและใช้เครื่องมืออย่างง่ายได้อย่างเหมาะสม

LO-Sci-102 ฟังและอ่านข้อมูลเกี่ยวกับทรัพยากรธรรมชาติใกล้ตัว บอกวิธีการและตระหนักถึงการปฏิบัติตนการลดการใช้ทรัพยากรธรรมชาติ

LO-Sci-103 เปรียบเทียบความแตกต่างสิ่งมีชีวิตกับสิ่งไม่มีชีวิต ระบุชื่อพืชและสัตว์ที่อาศัยอยู่บริเวณต่าง ๆ และบอกสภาพแวดล้อมที่เหมาะสม กับการดำรงชีวิตของสัตว์ในบริเวณที่อาศัยรวมทั้ง บอกหน้าที่ของส่วนต่าง ๆ ของร่างกายมนุษย์ สัตว์และพืช

LO-Sci-104 บอกสิ่งที่พบในอากาศ ในน้ำและ ในดินที่ทำให้เกิดการปนเปื้อน จากการสังเกตและใช้เครื่องมืออย่างง่ายได้อย่างเหมาะสม

LO-Sci-105 สังเกต และตั้งคำถามจากแบบจำลองเกี่ยวกับการเกิดกลางวัน กลางคืน

 LO-Sci-106 บอกสมบัติที่สังเกตได้ของวัสดุที่ใช้ทำวัตถุซึ่งทำจากวัสดุชนิดเดียวหรือหลายชนิด ประกอบกันโดยใช้หลักฐานเชิงประจักษ์

 LO-Sci-107 จัดลำดับขั้นตอนการทำกิจกรรมหรือการแก้ปัญหา อย่างง่ายและแก้ปัญหาด้วยตนเองหรือเป็นทีม แสดงวิธีการแก้ปัญหา และระบุเหตุผลหรือวิธีการหาคำตอบ มุ่งมั่นในการแก้ปัญหา และสนุกกับการแก้ปัญหา โดยประยุกต์ใช้โปรแกรม code.org

 LO-Sci-108 ใช้แหล่งเรียนรู้ในโรงเรียน ในการสืบค้นข้อมูล และสื่อสารได้อย่างเหมาะสมและปลอดภัย

LO-Sci-109 เลือกและใช้สิ่งของเครื่องใช้ชีวิตประจำวันได้อย่างปลอดภัยภายใต้การแนะนำของผู้อื่น